
Preface (Thumakai) 


Leiset chunga hin mihem jatchom chom le nam chom 
chom aki chengkhom in ahi. Hiche nam chomcheh hon 
apu apa pengui thusim le thusim lasim dang chomchom 
jong aneicheh un ahi. Hitobang chun eiho Thadou-Kukite 
jonghi vannoija apu apa a kon kilason thusim haote khat 
chu ihiuve. 

Hiche lekhabu thusim lahkhom a hin thusim 
themkhat akitah langin, Benglam thusim le Muoltinchaan 
thusim hi gollui thusim ahin chule atahtah a thisoh le 
lungsuhto a kisem thusim phabep jong aumin, adangse hi 
midang thusim kiledoh (translation) ahi. Benglam thusim 
hi thusim kidangloi tahkhat chu ahin, khonung channa 
hetjing theina din akijaosah in ahi. University lamkai 
lubohho deisah tolhonin midang thusim hung kiledoh jong 
akipan sah in ahi. 

Tomncfaina neitah a alungthim le aphat man tamtah 
mangcha a thusim hinsun dohho le hin ledohho jouse 
chunga kipathu sangtah in akiseije. 


S.G, Kipgen 

BENGLAM 


Khang tamtah ana chetai. Khulla kuona ihung 
potdoh jou nungu Chung khopi le Tuihat vadung 
panga ipu ipateu khanga ina chen laiyu khangin 
pasal hattah Benglam kiti khat ana umin ahi. 

Amahi miching tah tobang ahivanga ngoltah 
khat anahi. Thusima ina hetdan uvin amahi pasal 
lientah, amai jong jomsao thimin ana seiyun ahi. 
Ama hinkho thusim phabep ana veuhite. 

Aneo laijin apun Bethu aduchat jeh in Benglam 
atupa bethu chun khatna joh ding pha asatan, 
alengkouvin atupa Benglam apun, Benglam kajoh e 
bethu chun khat dingin tin asamin ahinle, agajohna 
khomi ten ipi haimo tia ahindoh kit phatnun 
Benglam in kapu kajoh e, bethu chun khat manin 
tin aseiyin, apu sei heman louva Benglam thusei 
joh chu ahet jehun bethu chun khat nin apu ahin 
johdoh jotai. 

Ahung gollhan phat nin nikhat hi apa ana 
gimlheh tan, alungdon manin khochoma thempu 
jensah dingin apotan ahi. Apa chu anagim cheh cheh 
tan, hijeh chun lampia chun akichollhon in apa tola 
alupsah in ahi. Hiche pet chun mi phabep saipi 
chunga touva kholjin mi ahungun, lampia kapa 
damlou kalupsah e, koiman nasuhkhah thei lou diu 
atin ahi. Hiti kahlah chun apa chu athitan, nangho 
chotlih ahi atin angoh tan ahi. Khat teho 
akiphalamun alongman peh ding ati vangun Benglam 
anom hih in, asulih pen saipi chu kakilah ding ahi 
atin apang chah kheh in ahile, alungdon manun 
Saipi khat chu apetauvin ahi. 

Amajong Sal chunga atouvin kholjin in apottan 
ahi. Kho khatna chun nungah hon bela tui aput nuva 
tuilep dinga lhengneo akoiyu chu lam ajot tengule 
aging det det nin ahile Benglam in adeicha tan, 
Benglam in jong natuibel le ka Saipi kilheh taute 
tia ajolphat in tuikhai nun jong akilheh pi tai. Hichun 
Benglamin tuibel chu apun achele vatot khat phulou 
helouva hungleng chun akinsah in abel put chu tola 
akhehsah tan achipdel tai. Alunghang behseh in 
vatot jeh a kabel keh atin vatot chu athattan ahi. 
Vatot sa chu akipoh in khokhat a achele mijouse 
lou akonsoh keiyin, nungah khatnin pon ana khongin 
amabou ina anaumin ahi. Benglam jong nungahnu 
koma achen tui neidon sah in kadang achah e atin 
ahile insunga tui aga doppeh in, achedoh kah chun 
atouna muna chun vatot thao chu ana nupeh in 
ahi. Nungahnu ahung toukit phat chun tot tot atin 
achaloh sehle aging ging jengtan ahile alung adong 
lheh jengtan alungdon manin alum nilhum tan ahi. 

Nilhah a anule apate ioukon ahung Ihun 
phatnun ipi dinga anjong honlou tui jong khailouva 
mohlup nahim tin ahouse tauvin ahi. Nungahnu jong 
kiphalam a ahung chaloh le tot tot tin aging ging in 
suna patna hitia ging ahitan kalungdon mana ana 
lum kahi tai, atin ahi. Apa jong alungggim tan koi 
hijongle athoidam ajendam thei aumle amatoh 
kichensah tange atitai. Chuphat in Benglamin, ken 
jendam inge atin vatot sa le meihoe ahelin anehsah 
le ahung damtai. 

Hichun apan asei bangin Benglam in aji 
dingin akipuitai. Nikhat louvat nin akon lhonin 
Benglam thinglham dingin akalin thngbah chunga 
atouvin abullam chu asattanin ahile thingbah toh 
ama ahung khelha lhon jitai. Ama jong gim 
akisalheh jengin, ajinu koma ka thinglham chu 

kagim lheh jenge atin ahi. Iti nalham ham tia 
adohleh thing leh lama ama atouva asattan den chu 
aseija ahile, koiman hiti chun thing alham ngaipoi. 
Thinglham dan anahil inge, ahin, hinve touhih in 
atin ahile amajong alungtheh tenin guhthim a avet 
toule ajinu to (junthahna) amutan ahi. Ato maha 
damlou kaji dinga eipeh u hi kanom poi tin numeinu 
pate koma aga seikit in ahile, amahon jong thil 
umdan phaten ana hilchen un ahile amajong 
kipahtah in ahung lhai jelin, haimil louna ding atin 
akhut akisip min su, su, atia aseitoh kop a ahung 
lhaijel leh Ihemlhung khatna akisep lhun athusei 
thucheng chu ahaimil del jengtan ahi. Alungdon man 
in tola hampa lah chu aphet phet in hinla ima 
amudeh pon ahi. Lampia vahle hon Pa Beng ipi nahol 
ham tia adoh ule ‘imakhat’ atijin athucheng jong 
chu ahaimil del ahitai. Pasal khat in napa jang nahol 
ham ahin tin ahile naseikha deh chetne atin avel 
in nanu su nahol ham tia ahin enghou kitnin ahile 
henge kahettai kahetai atin akhut asip min asei 
ngai bangin inlam a alhaijel tan ahi. 

Inn alhun phat in aputen ahilna bang bangin 
det det ngailouvin akipan paijin ahi. Ahet vanglah 
phat in ngaikham louhela akisah lelpi phat nin ajinu 
jong gim akisatan, anu koma ahahsat na agalhut in 
ahi. Anun umbong khat nakong a delpha lechun 
najipa ahung kipat phat le hindel chip intin, kakong 
achiptai tile chun haidom tante tin ahin hiltan ahi. 

Anu hilna bangin abol in ahile atahbeh in a 

iimKnnrt r*Un arUirUan aViilp 1 aiinnn kaknntf ochintoi 

LA l-CAAA -h- 

atin ahile ajah achan kholgama ajammang tan ahi. 
Benglam jammang sung chun ajinu chu asoh in 
chapa khat aneitai. Asot khuh khuh phatnin, ajipa 
chu akouvin hungtan chapa khat jong ineitai ati phat 
in ahung kiletan ahi. Pasal khat kihi ngala keoseh 

a innlhun ding adihpoi tin, chi dipkhat ahin pon 
ahi. Inn alut masangin inn pama aselleh aselna mun 
jouse chu mi mu dingin agingchan, tuilah a adelut 
le ajunlhah thei phat chun koiman muta ponte tin 
lungmong tah in ahin dalha tai. Ajinu koma chi 
diphat kahin pon, inpama tuilah a ka hin koije gala 
hite tin agavet lhon le ana juniha mangkei tan, abeng 
sunga chu kaikong khat ana umin, nangin ba naneh 
jou hivehta ong tin akigo tan ahi. 


Benglam te nupan loubol lhonle Jong ahatbeh 
jehin akolbu changmai ho jouse Jongten anehjou 
diu phat nin Jongho thana ding lungthim angaito 
tan ahi. Lou pama urn jongho koma chun, kabuh rnei 


akhut tengle ka umpet ahin, katuhsat tengle athi 
kahitai ti heuvin tin aseitai. Ni ijat ham a buh achun 
mei akhu khu jengin phat chomkhat jouvin meikhu 
amutapouve. Abuh achun mei akhutlou phatnin 
tuhsat gin khat ajaovin ahile Jongten Benglam hi 
asei banga hi athi hitante gaveote tin ahung tauve. 
Benglam jong Bethu akinu namsen khetbuh khat 
akoma akoiyin ama chu sanglaija ana kitung in athi 
bangin ana umtai. Jongho chu lhase a kap jong aum 
un„ Pa Beng nang nathi le koijin lou abol kitna kolbu 
changmai kine tantem tia kacheng loa kap aumda 
pouve. 


Abangkhat in Pa Beng nangla uithi litnin na 
uinan mitphe deuvin ka mu bouve tia sei jong aume. 
Ajeh chu Benglam in Jongho hung lut soh tauvam 
tia agah vetjiji chu amu ahi. Jonglah a api gai khat 
vang chu mithi na a alutnom loujeh chun buh 
kempum a chun agalpan in ahi. Aman Jong hunglut 
kimsoh tante tia agel phatnin thakhat tah in kotpi 
lam chu adelin kotpi akhahchah in akhetbuh in 

Jongho chu aban khetlih gamtan ahi. Api gai vang 
asohcha kittai. Tulaija Jong hohi hiche nia sohcha 
nu chilhah ahi akiti. 

Benglamte nupa aloubuh lhon abit hih in go ajuh 
tengle ava chet chut in ajinun mipa hija ai-ngum 
banga buh khat jong salou tin ataimon ahile, aman 
jong loupama ai-lam khat aga manin angum (body 
cover) chu buh kunjih a lhanghoh lonna achun molin 
aga tungin ahi. Ajinu koma henge nasei bangin 
kasong tai atin ahi. Ajinun jong buhla nasa phapon 
hoiche ba a tile kunjih a lhanghoh a a ai-ngum son 
chu avetsah in ahi. Ajinun alungdon manin Vo Pa 
Beng hiche chu kasei nahisah ham talom loma...! 
atin ahi. 

Nikhat hi Benglamin inna toh ding atamin 
naodon to kopmin inna ana um ingting nang louva 
nachangin gakontan tin asoltai. Sun ahung hi 
phatnin naosen chu adangchah in, anu noitui ngaijin 
akapkap min, iti alhep vangin abijou tapon ahi. Hoilai 
na asah ahidem tia avet le lea ahileh aludep phul 
detdet chu amun, hiche hin ba anatsah a kalhep bi 
joulou hijahi atin thihtul agou-amin aludep lai chu 
avut in ahile naosen chu athipai tai. Aman jong 
lhembi danin akigel in bolkha akisa lheh jeng in 
ahi. 


Nilhah a ajinu ahung lhun phat in naosen 
noichep sah dinga aholleh, ajipan athusim chu 
aseipeh in, abi phatin phaten kasei ihmu tai atin 
ahi. Anun aga vetleh anavot deltan, naosen I nalo 
hitam thi hita hime atin akap jah tai. Benglam in 
athi le iba kilo dingham kola gapai tang e atin pheh 
khat nin ajel in apudoh in ahile lampia akithol 
lhahsah in apheh keo chu agapaiyin lungmong selin 
ahung kiletai. Lampia achasen kithollha chu amun, 

keicha bou thi ham katile micha jong thi hija hi tin 
alan kollah agapai kitnin ahi. 


Benglam hi milen le thahhat jong ahin, hijeh 
chun mihem le ganhing hoto jong kito louva amitthip 
jong atamin ahi. Nikhat loukon in achen ahile abuh 
sunga chu mei kitih a akhudoh chu amun, melmate 
hin eichan hikhante atin, lutpai louvin lounah a 
chun a umden tai. Aman jong, Vo kabuh, kabuh, tin 
agah kouvin ahile atahbah a melmate chun ana 
chanlhih u ahin, thipbeh chan aum tauve, Amale 
ama akihouvin, nidang in kabuh kakou le eihoujin, 
iti hija tunia hi eihou louva thipbeh a um ahitadem 
tin lungdong in aseitan ahi. Buh sunga um melma 
te chun nidanga ahouji khattou hinte akitiuvin, Hoijo, 
tia agah hou ule; buhin koima ahouthei lam kapu 
kapan ahekha hih e, nangho jongsan gol, atin ajam 
mang tai. 


Hiphat chun melmate chun adelkit tauvin ahi. 
Lampia ajamna a thing long lentah khat noija 


athachol phati 


kiseltai. 


Melmate ions 


thinglong chunga chun akicholdouvn Pa Beng chu 
kimu hen lang hiti hin kisun le tin thinglong chu 
asun jot jot uvin ahile, anoija kiselpa chun, totthei 
beh kisa nahiuvam, neihin sunkha get uvin nate 
ahintin ahi. Khaije hilaija aum e tia ahin um kigot 
ule ama la hetman louvin lubuh jampi ti ngeijin 
ajamdoh paijin amanpha kittapou ve. 


Ajamna lama thingphung khat chunga ana 
kaldoh in ana kiseltai. Melma te jong adelna lam 
uva athau acholtan an ne taute tin thingphung noija 
akichol uvin an anetauve. Benglam kiselna 
thingphung noi ana hikhah jeh chun, a anneh uchu 
aveven ahile, aneopen pan me alotne, tin thing 
chunga akiselna a kon chun ahin seikit nalai setne. 

Melma ten jong a kou lhauvin aman tauve. Akhut 
anung lama akanun ahile, Benglamin, kapu kapan 
hiti hin mi akan ngaipoi, hiti joh a kakhut nakan 
diu ahi tin, akhut alhep in akiuchong chunga 
akansah in ahi. Photlot changing akhut ahinje 
jangin, akhut in akanpa nahching tah achuppeh in 
anahthi alongdoh in, akhut akannau jong akilham 
paijin amajong ajammang kittai. 

Benglam jong damin aji kom alhung kittai. 
Akihou lim lim lhon le mi athi tengle atahsa jong 
adapjitai ti ajinun aseipeh in ahile, sun nisat lai 
khat in abil agah thamkhan ahile adapmin, a oipoh 
atham kitle ana dapkit phat in kajinu sei banga chu 
keihi athi kahitai, tin ageltan ahi. Mi jong kisuhboi 
da tante keima kivui tange tin tupheng akichoijin 
kivui dingin achetai. 

Lhanmola chun phabep khat lei alaitong in atou 
tobang alum tobang in leisai ana kivuh khum in ahi. 
Amale ama akivui dana kibol ahitai. Ama akivui 
masang jepma chu midang khat anathi ahin, mithipa 
insung mite khat lhase tah in lhaan lama chun kap 
pumin ka-cheng ahinlo’n, mi thite naphat phat nah 
uvaimo tin ahung kapmin ahile, Benglam chun alum 
lum jong aumun atou jong ka umuve tin ahin donbut 
nin ahi. Akap nu chu akin in atijat to kopmin mithi 
te laha kona apaothei um chu thilha/lhadam tilou 
adang ima hitaponte tin inlama ajam jeltai. Khatnu 
tija a ajam phat chun Benglam jong akichan ipi namu 
haimo, keijong kati ajai tin anung ahindelin inlama 
ahung' iamtan ahi. 

Benglam hi mi nasa khat ahin mihem titah lou 
gamsa ho to jong kidou ahi. Humpi toh kitoh louva 
ana umjing ahin, phat gomkom mu masa penpen 
chu agoljou dinga umlhon ahi. Amelma ten bonngan 



8 


THADOU-KUKI LITERATURE 


thang akampeh nauva chun Benglam ana lhallut 
khatan, akaidoh dingla koima aumpon, humpi in 
agatoh khan ahile, Benglam in Vo humpi neikai doh 
pou pouvin lang nei kaidoh jou tengle neinetan tin 
ajoltai. Humpi jong anomtai. Ahin kaidoh tah beh 
in, chuphat in humpi koma, ahipoi hibanga bon kinat 
dehduh a iti neineh ding ham vadunga ga kisilngim 
ingting neine nan nate atikit tai. Humpin jong henge 
chuti hen tin kisil in asoldoh kittai. Kisila achena a 
chun gam ting jang tamtah ahin kai letlut in ahunge. 

Pabeng ipi dinga tingjang chujat nahin kai ham¬ 
let lut ham tia adohle tua hi huipi le guo nasatah 
hung nung ding ahin keima kikan chahna ding kati 
ahi, atitai. Chuphat nin humpin jong chuti ahile kei 
neikan masan tin ajoltai. Benglam in nang kakan 
le kei ipi a kakikan ding hita ong atin adonbut tan 
ahi. Humpin asei tei tei phatnin ahile ahile atin 
humpi chu thingphung khatna akanbeh in, hung 
kitommo detnam, atile humpi jong akitomin achat 
le thei nalaijin ahile khatvei kanchah kit inge ong 
atin akanchah kheh tai. Hijou chun Benglamin 
akoma khetbuh khat asuijin ahile humpin, Pa Beng 
ipi ding nati ham tia adohle, lampia che jousen anom 
chanin navoh na dinga kabol ahi atin adalha tai. 

Nikhat ajinu akilhing lelbeh seh in nang inna 
um nahin, nisa inmaija kheng thing ahinphah tengle 
chang ana sun tin availhah tan ahi. Benglam in 
jong ajinu thusei chu apetchah kheh in nisa 
khengphung chung ahung gei phat nin Sum (Chang 
suhna) chu thing kaboma pohdoh a changsuh ding 
ago tan ahi. Iti abol vangin sum chu agihagih ahijeh 
in alonaje aheta pon, ajonan chang sulouvin aumtai. 
Ajinu hung lhun phat nin chang phousa chu 
khangpheiya ana umnalai jin ahile ipi bola chang 
sulou nahim tin alunghangjah tah ahi. Benglam in 

lunghang hih in chang suhtei ding ka g'otna nasei 
banga chu kabol gotle kathatjo hih a chang sulouva 
ana um kahitai atin ahi. 

Vo Pabeng iti lom loma hiti nahim, akisei lou 
louva nachonna itih le nalim ding hitam tin 
changsuh le buhon akitho tai. 




MUOLTINCHAAN 


Masang laipeh in thinglhaang gam khatna khopi 
lentah khat anaurne. Khopi lhingset, khopi nomtah 
chule minthang tah khat anahie. Hitobang Khopi 
ana umding hi ginchaat jong ana umpoi ahinla ana 
um thouve, amin ana kithange, akithan lot lot in 
koima ahepha lou ana umpoi. Akho min chu ‘KHONIN 
NOM’ akiti. 


A IrVu /-> ■■ i 

i“VXVl JL VJ 111 U.11 


v» ^ ^ 

V.11 L4. 


JL CLLiJA 


h~» A y* O O 


f rv 

luu 


o 4- 

Ltlt/ u 


1 Oi Q o4 

ILIOO L. 


chunga khomun lamdang khat ahi. Khonah lang 
kaijah atou kene, Khoto lang chu Solang kai ahi’n, 
asuh kenne. Lhum langa chun Lhaang lentah khat 
aki khang touvin, amachu joupi lentah khat in 
atomme. Lhaang vumma panin ahin suh tomin, 
Khonah Khopam geijin ahin tom suh e. Gala pat 
ivet ieh adum jen junin gammaang len, joupi len 
kiti chu ahilot lot nin alhing setne. Jougam ling le 
khao, hampa louhing lhing dimsetnin akeh e. 


Joupi sunga chun gamsa Satin-Satang aumme. 
Sajuh, Sakhi titahlou Sagol-Ngalchang adim alet in 
aume. Humpi Saipi titah lou Jaangsel, Sachung jong 
kum Ihung keijin achen thouve. Thei tin theitang 
achuh akhaal lin amine. Theihol la anche holla che 
jouse apaipeh dim louvin koima ahung kinung lepoi. 
Gam kon jouse sa le nga hin lhut lou aumpoi. 

Khoto lang-nisuo lang chu asuh ken hiu-heu in 
Khoto vakom dung agapha e. Vakom dung chu 
inlhang dung jong akitie e. Vagaal a chun Mol khat 
aki vaai khanne. Hiche molchu khogal muol, Ingal 
muol, chuleh Daai Vei muol akti e. Khokim laitah 

sangin aga nem jep e. Hiche khogal muolla pat chun 
asuh nemin anem suh jeh in, jaanglen tah khat 
agaki lhung lutne.. Isuh vetleh vetphah ahita-poi, 
nisa ahung so dohna gam to akilou tai. 

Khopi chu kholentah anahi jehin lhang 7 (sagi) 
vel anahop e. Akah kah vadung thengset set sagi 
velma ahung kilhung lha in, lhangkim langa hung 
kipandoh a hung longiha ahijeh in vadung tuiho chu 
athengset in adap set e. Sun le janin vadung dimmin 
nungah, goilhang, nupi upa, adim ajang in akisilloi, 
tuikhai loi, ponsop loi aum jhingu ve. Vadung a 
likongho a chun ngajou leh ngakha, Kaikong, ngapum 
chute ngalhe nomtah in akichemu vin, thingkul lah 
songkullah a thingko hom songko hom ma akilhe 
ngeh nguh uve. Vetnom a umin ave nilhum denji 
tauve. Ngahoi kichep chu avet u leh a inlam, aloulam 
achenadiu mun kisan ahaiju ahitai. Tulai nungahho 
jong kisolleh hungki nunglevah pouvinte ti ginmo 
aumme. A i chu hitaleh vadung chu nom tah ahi. 

Daivei muol chu khopi sunga dingin solam ahi. 
Sa hatlai... Gaalhat lai khang ahijeh in khopi 

IrirniT'P'llp r~n 1 in nbahpn pVi Ci-ppl 'irnnKiiVi fa-r-if-ir r>nc+1 

akikoije chute khosung goilhang hon asun ajanin 
angah uvin dai aveijuve. (Daaivei kitihi gollui pao ahin, 
gam khol kitina ahi. tulai khang paova - petrrolling che 
tina ahi.) Guollhang ho hin gucha, lacha aum jong 
leh avet tup diu ahi. Gal le tol ahung suojong leh 
ahi thei chana anan diu ehuleh khopi haosa te inna 

ttm nVmno' Vhnt Hin nViiif* 

Jingkal kho ahung vah nisa ahung suo suo leh 
guollhang honkhat in Solam gam, Simlam gam aga 
kholluve, abang honkhat in Joupi lhaangpi lang aga 
kholluve, loi khat man Khopi sung aga kholluve 
achuleh guollhang honkhat in daaivei huh chu angah 



12 


THADOU-KUKI LITERATURE 


uve. Jaan laija khopi sunga ahcha ahung khon leh 
khojah na khangjah na aum hih beh e. Gollhang 
hochun khopi sunga Ah khon aja soh keijuve-Ah masa 
khon, Ah lailha khon. Ah nunung khon abon chaovin 
ajasoh keijuve. Kho ahung vah leh khopi sung inn 
sonna mei ahung khu doh in chuleh chaang sum 
ahung ginge, nupi, nungah ho tui khai dingngin ama 
ama vadung ah ahung kijot ngeh nguh uve. Ven buh 
(daai veibuh) a um hoding deh chun jingkal leh vet 
nom umtah tah thil soh aumme. Khat penchu ahileh 
Sel te umchan ahi. Khopi sunga chun Sel atame, 
lhong noi jousea Sel akolle, jingkal matah in Sel te 
chun cam lane ahin ’onnun ahung kikhel jah uve, 
abangin simlang ajonin abangin maallang ajon in, 
abang in solang lhum lang ajon cheh uve, solang 
hin jon hochun daivei muol ahin jotpa jiuve. 

Khopi sung leh Daiveimol tokah chu Sel hon 
ahung kijot mat uve, Sel hon lah a chun api, achal 
akisao-aki thieng atamin, Selchal len hochu akidul 
leolou, aki dulset jong ajaove. Sel hon hung kijot na 
achun api leh achal len hochu ahung kihalset uve, 
amasa loichu apilen loi ahin, aban in Selnou, Selguol 
ho chuleh anung penna achal len ho akijot uve, 
Selnou hochu vetnom aumme, ama hochu abang asan 
thiu theu uvin, abang avom tabang apol tabang ahiin 
iamphei iai ahin phah phat uleh amei ahin tung 
touvun ahung lhai phei phei jiuve. 

MUOLTINCHAAN KHO LEH GAMSUNG 
LACHOINA 

1. Jinhei dingmuolo pivuma 

Jinchoi jatam maang thingnu 
Paalso lai choije. 

2. Maangthing paal lai komding in 

Jaanga pholva namtin chaan 
Dingmuolpi komme. 

3. Dingmuolpi heipi pangkaija 

Jaantin taikho naval dentam 
Janleng Pholva. 

4. Naval dentaam Jangpholva 

Sunkho sotna thingtin paal laai 
Nakom dentaam. 

5. Jinhei dingmuol duong chul lou engsil sel 

Engsil selle jingdam tuoni 
Kaidang laija. 

6. Jingdam tuoni kaidang leh paalchaan lai 
Jaangvaphuol mei/ge dingmoul 
vaalpan,Neichoi selle 

7. Thingtin paal don laaikomin Jangpholva 

Senlaai lungtoh ngai laai duong 
in asaange. 

8. Ngailaai guol dongin sangin 

Suun tin...naovang anou nomme 
Chullou paallai. 

9. Tolthing vandon paalchu dingmuolpi 

Navang nganan jaangva nun 
Dingmuol chaan selle. 

10 . 

11 . 

12 . 

13. 

14. 

15. 

16. 

17. 


Dingmuol chaansel gol lungtoh 

Kumsot thangang navel nadem 
Damlai tolthing. 

Dam lai tolthing dongnga chul ou 

Lenlhang kum kihei chavaang khal kichoi 
Sansel lungdei thingdon paallai 
Chultang natim. 

Chultang natim paal don lai 

Damlai laitan jouchaang pha bangin 
Chultang natim. 

Jouchang pha banga chulni leh 

Gamgiit vabang kiheo tante 
Jangnga pholva. 

Gitva heo le ngai chaan bang 

Jaang leng pholvaan muol dona 
Len pel dang tante. 

Len pel tangjo nativang 

Kumkihei ti’n khannou thangang 
Hinvel kit no 

Hinvel kit teijo Jangphol vanu. 

Hinvel hinvel tei teijo 

Kum kiheitin paalchaan nang dong 
Hinlhaang lhang o 

Khangnou gollai jalang dingin. 

Khannou gollai lang namtin 

Chung Pathen sem Jinhei mang jil 
Chan lang teijo 

^>1 _ 1 _ 1 _ 1 _ 1 _ _ _. _ x _ 

LC1JU KU1UM1U bUl III. 



AHSI TOLKUM 


Daivei mola jan geh guollhang daivei hochun 
jan seh leh Khopi sunga thil lamdang phabep amudoh 
jiuve. Jaan khangkim lai leh Ahsi tabang Mei-am 
turn tobang khosung-kholai lah a chun a leng met 
mut jiuve. Khomong langkhatna ahung kipat leh 
vengmong lang khatna aga chuji e, khosah langa 
ahung kipat leh khoto langa ahung chuji e. Hiti chun 
meivah tabang, mei-am tabang Ahsi tabang vah ho 
chu jaan khovah keijin adung len avai len uve. 
Khosunga jan kholai leng guollhang hovaang in ahe 
pouve, mujong amupouve, ahinla Daaivei-molla 
jangeh ho vang chun ajan seh le amujing uve. Ipi 
hiding ham? Asei theipouve, miho koma jong amoh 
sei seipouve. ajeh chu amaho lamkai pachun akhamu 
ahi, khosung miho chu jan leh kichao vinte, ahi lou 
leh nommo sauvin te ati jeh hinte. Khopi sung chu 
guollhang hon sunle jan na aventup u, angatup uva 
kitup tahna atoh u ahi. 

Khosung keu hilouvin khosah lang lhangpi lang 
joupi langa jong Meivah lamdang amuthou uve. Jan 
khovah in meivah hochu apah lah lah uve, 
vetnomjong aumme, gamla thima kimu ahi jeh in 
kichat vang aumpoi. Meivah leng hochu gam maang 
lah a chun aleng jon jon uve, khosunga lengho 
sangin a leng sau jouve, galla pat ivet leh vanlai 
jolla Ahsi lengho to akilouve. 

Khosung le lhangpi muolpia gammang lah a 
kimuho bang chun Solam gamkai langa jong hita 
bang meivah leng hochu akimu thouve. Jaang langa 
leng hovang chu vetnom aum deh e. Ol-olla leng jen 
jun jong aumme, sao tah a leng jong aume. Ol-a 
che tobang jong aum dapoi. Akah kah leh aleng hochu 
akitatto jong aum jiuve, abang sang tah in a lengin 
abang nemchan alenge. Gamla tah a kimu ahijeh 
in vanlai jolla Ahsi leng hoto akilouve. Gala pan ivet 
leh vetnom aum mong monge. Daivei muolla jan geh 
lamkaiho leh gollhang hochun jan khovah in meivah 
leng hochu ave jiuve. 

Jan langa kigal mu meivah leng hochu abang 
asan tabang ajauve, abang khat jong a engheu hou 
uve, abang khat kit chu Ahsi bang in avah selle, 
abang khat ho machu meisel kide a kilhai pi bangin 
avah jap-amit jap in anelkai selsule. Abang kit jong 
asanso heohou uve, hiche hochu gollui hon meide, 
gammeide, kaomeide jong atiuve, ama ma deilam 
cheh in asei uve. 


Jan khat hi Daivei molla buh sunga gehho lah a 
gollhang khat in Ahsi tolkum amu e. Ahsi ni van 
laijola pat in ahung ki lep suh peh lhonin tollang 
ahin jon lhonne, amani chu abang leh akikhen gamla 
heo lhonin, abang leh aki naideo lhonin, abang jong 
leh akitong khaji lhonin hitichun ahung suh len len 

Ihorn'ri lrVir* r'Vii mrfrlnn oVninrff oVi o1V» -5 n 

khatchu khokim lai Inpi-veng ah achu e, gollhangpa 
chun chomkhat agah khohei jeh a bou amu ahin, 
koimadang amube jong aumpoi, Khosung miho khat 
chanjong amupoi. Guollhangpa chun miho le agolho 

koma aseileh, najoujou pi nasei ahie ati peh uve, 
koimachan amachu atah san tapouve, mijou ti’n 
aseithang tauve. 

Ahsi tolkum mupa guollhang pachu miho lah a 
ajah acha thimtai, ajehchu mi khatchan jong amasei 
chu atah sang pouve. Ama vangin Ahsi tenichu amu 
mong mong ahi. Hiche nia patchun aman jong lhang 
lang, ahilouleh Jang langa meivah lengho aveji tai. 
Janseh leh vanchung lang bou aveji in vanlai jolla 
Ahsi kichep chu sottah tah avejin, mito jong akihou 
nomtapoi, milah a jong alhatnom behseh tapoi. Van 
laijolla Ahsi somleng hochu avetleh alung alhai 
selle, abang asuh lenin, abangkhat atou len un 
hitichun jan khovah keiyin avejie. Ahsi somleng amu 
bang ehun Ahsi dang dang hojong amubepoi. Amaho 
chu -Lendou-sel hong, Bombelte, Zuhei suh tun, 
Punchate, Changkhatpu chuleh Golchateni-Uchateni (the 
twin star). Ahsi hochu atamma tarn ahi, koima 
simjou jat ahipoi. Ahsi len deo deo hochu-Valpa, 
Jingvalpa, Nithum Valpa, Muolmang Vaipa chuleh 
Valpa Nelkhai achuleh adang dang ahiuve. Jan 
khovah a van lai Ahsi avet leh jingkah khovah lam 
chajong ahet louni aumme. 

Ahsi tolkum mudoh guollhang pa chu alung 
amuong thei hih behe, ama lunggel chun itih phat 
leh khopi sunga chu itabang thiisoh iamdang, thusoh 
lamdang khat tou hung suoh ding ham ti’n alung 
ageljinge, imacha dang alunga alang tapoi, agolho 
bangin thanopna leh kipana jong anei tapoi; asun 
ajan in Ahsi ni kholaija hung khelha bouchu agel 
jingtai. Agol hochun amapa chu a daijuvin. 

“Nangpa hi golngai khat nahim... gol chan khat 
nahim...golle pai lah a la nalha nom tapon thule la 
nasei nom tapon thanopna la naneipon kipana jela 
nahe tapon, kichep golseh lah a la nathanom tapon 
tehse bangin sunle janin nakingaito nilhum 
nakingaito khovahin, touthei lou, lumthei louvin na 
umtai. Namanga lhanglang nungah hoitah khat namu 
a nadong azelden abangtai. Nachullo ding 
ahitai...tehse Pu”...Agol hon ijat aseipeh vangun 
amapa chun imacha jong khoh sahna aneita hih e, 
angol bep ahitai. Ama pachun sunlai changin jong 
van ave in Ahsi kimu dingin agelle, abang' jong leh 
Khopi sung chu ave in jan laija avet bang bang in 
sot tahtah avejie. 



MUOLTINCHAAN LE KHAALVOMPU 


Chomkhat jouvin hiche Khosunga chun nungah 
hoitah khat ahung pieng doh e, amanu chu Haosate- 
Inpite insung mikhat ahi, apa vang aumtapoi, anu 
meithai le anaote to acheng khomuve. Apen nin a 
inna konin meivah khat ahung vahdoh in muoltin 
lhangtin achanne. Hijeh chu hikhat ding ham, 
amanu min chu MUOLTINCHAAN anasah uve, 
amintoh akilom selle. Amanu chu ahoi lot lot in 
vetnom nom aumme, gamtin gamtang mi ahungun 
ahung ve gunuve, sun le janin amau inle Haosa te 
inna maljin adim alet in alhunge, khosung guollhang 
hojong adima ahiuve, Inpite kemchung, kemphei chu 
sun le janin gollhang hojong adim ajangin atouuve, 
acheng den abanguve. Amanu chu mihoi ahijeh in, 
atahsa chunga kai phot phot chu ahoi ahijenge, 
akilompi thouve, asam asom jong leh ahoiyin, som 
louva lhaaija aput jongleh ahoiyin, aba-a apheh le 
ahoicheh e, ama boljouse aki lompi lou aumpoi. 

Nungahho thingpoh lai khang ana hijeh in 
Muoltinchaan jong niseh tabangin agolho toh thing 
pon ache jiuve, ahoi lot lotin athing pohna a chun 
akimvel achaan jTe. Guollhang hochu Vahaite thinga 
bel abanguve. 

Hiche khang lai chun Lhomi jong atame. 
Lhomiho chun aphat seh le khopam, gamsung, 
thinglam suong lam akhol jiuve. Lhomi numei hochu 
Lhominu akiti’n Pasal vaang -Lhomipa ahilouleh 
Khaalvompu akiti-e. Lho a konna mi ahung so phat 
uleh Mi tabang ahiuve, ahinla a khallu vang avom 

denne. Hijeh a jong hi Khalvompu kiti khat hileh 
akilomme, tujengin jong Kawl gam leh Shan State 
gama khun mi phabep Akhaal avomme akiti e, amaho 
chu Lhomi son hiding ham? Khoninnom khosunga 
jong chun Lhomi-Khaalvompu thu akiha sei lhehe, 
chuleh jong aki chauve. Nungah ho thingpo a acheu 
jong leh mi tamtah akiloijuve. Khaalvompu ginna 
chu hinte. 

Nikhat hi Muoltinchaan nu’n Ngaan (Ju) ahonne 
chuleh Muoltinchaan chu thingpon asolin-aman 
aseiyin “Muoltinchaan ! Ngaan kahonding ahi, tunia 
thingpo a nache leh sekeh cha cha gelkeh cha cha 
hinpo o... thingdo, thing thap hinpo hih in ...” ati 

Muoltinchaan leh agol ho tamtah thingpon 
acheuve, agolhon totilla (anai lama) thingbong, 
thingbai, thingdol thing thap pou akichom khomun 
agol gollin aban banin akipat doh un achetauve. 
Muoltinchaan atou che che in lhangvum lang peh a 
thingpha pha ngan honna thei ding thingchil chil 
sekeh gelkeh hollin ache’e. Xhinghoi hochu achom 
khomin a beng dimsetin ahengin athetdet kheh e. 
Ahinla a thingbeng chu akipat jou tapoi, I alo vangin 
akipat doh joutapoi, thing keh hoi ahijeh a chu gih a 
hinte. 

Hiche pet tah chun lhaangvum langah mi khat 
ahung tuh sa e... Muoitichaan umchan hochu ama 
pa’n aguh in ana thim vet in ana musoh keije- 
amachu koimadang ahipoi Khaalvompu ahi-e. 
Khaalvompu chun-‘Ku’... ti’n ahung tuhsa e... nivei 
thumvei ahung tuhsat phat in Moultinchaan in jong 
‘Koi nahimo!’... kathing nei hung pat doh in...Kathing 
beng kakipat doh jou tapoi’ ati’n agah kouve. 

Khaalvompu ache pheiyin a pat dohtai 

Moultinchan injong ‘Kakipah e...vang phan”...ati’n a 
inlang jon in achetai..achanga che ahi e. 

Khaalvompu chun Moultinchan ana vet lhihna 
phat asottai...thingbeng apat doh pettah jong chun 
anung lang angat pet tah in asamjang khat abot doh 
in alivathei (thalpi pohna gothei) sunga akikhum tai, 
chuleh anung ajuitai. Khalvompu chun nungahnu 
chu Doithu a abol ahitai, asamjang khat ana bodoh 
pet a chu alhagao anakimat, ahitai. Alhagao chu 
alivathei sunga akikhuma anop phat leh anatsah, 
anop phat leh adamsah ahi. 

Muoltinchaan chu dam thei louvin ana 
tai...Khallvompu’n anavelna leh a natup na chu sot 
thima ahitai, phat pha phat hoi ananga jing ahi, 
tuchung hi amadinga phat hoi ahitai. Hiche khang 
chu adammo ho kithoija kilimbol khang anahin, 
nungah nujong hi anu apate’n ana thoijuve. Gamtin 
gamtang, thoi tin thoi tang ana thoi tauve, ahinla 
adam thei hihbeh e, chunglang-noilang abonchan 
athoi juve ahinla adam joupoi. Khosung thempu- 
kholgam thempu-athem lai lai akithang lailai jin 
athoi vangun adam joutapoi. Amanu hi adam jou 
louding, athi tei ding in akoi tauve. Anu meithainu 
chu sun le janin akikhotuo in akapkap jitai, jan jong 
leh a imu jitapoi. 

Jan khat hi, jan khangkim laitah in Meithainu 
chu akap akapmin aka chimphat in amang tabang 
atah tabang in anoija thucheng hohi ahin seidoh e. 

“...O..O..tupet tah hin Moultincha_a_n thoidam jou 
mi (thempu) umleh, nu ahileh kijol sah ingting.. pa 
ahileh kichen sah inge’k.ati. Hiche thusei ajah 
phatin Khaalvompu kintah in Meithainu insunga 
achom lutnin ‘...Ipi natimo...Kapi In neipi?” 
atileh...amanun ‘Ima kasei hih e..Ka lungthuto ka 

belbungto kihou kahije’...atipeh e. Amanu in avel 
velin aseije, ama pa'n jong avel vellin adonge chule 
amanu’n jong avelvel man adon but e..akihou thei 
Ihonpoi. 

Khaalvompu chun ana velna phat asottai, ahinla 
phat pha amujou pon hicheni jan a hi anamu bou 
ahi. Ain kom lah vel uva jan seh leh hung jinga ahi, 
akah kah leh abang sah a jong ahung beh in ain- 
neinu meithainu thusei hochu ahung ngaijie. Phong 
tah in vang ahung ngampoi, ajah cha thim hinte, 
ajong kicha hinte. Avel vella ahung kihou lhon leh 
jan khovah dingkon in a hungki hou thei lhontai. 

Miioltinchaan Nu* O Tula! tah in kacha thoidam 



umleh 

...nu ahileh kijolsah ingting 
...Pa ahi leh 

kichen sah leng kati e... 

Khaalvompu 

: Pi...O..Pi..O..In¬ 
neipi.. O..Keiman.. thoidam 
inge..(2).. 

Inneipi 

: Nathoi dam jou mong leh 
kichen pi.. 
o..kanom me... 

Khaalvompu 

: Pi..O..Keiman damsah 
tei..inge.. 

Inneipi 

: Nangma koi nahim? 

Khaalvompu 

: Keima..kholjin Thempu 
kahi.... 


Chuphat in Khaalvompu in oltah in phui ahin 
samin aliva theikhong ahin hon doh leh 
Moultinchaan adam dome. Phui asam kit in asam 

jang chu a liva thei sunga konin ahin kaidoh in 
Muoltinchaan nung langa asam lah a ahin phu peh 
le, aphupeh jou jouvin adam seltai. Anuleh anaute 
achuleh a-in kote akhomite jouse akipah uvin 
hatahin akipah uve. 

Hichelai khang chu sei kinit lai khang thutah 
leh thudih a vaihomlai ahijeh in Khaalvompu leh 
Muoltinchaan kicheng dinga kipui ding ahitai. Koima 
ada dinga aum thei tapoi...Haosa tejong anom tauve. 



MUOLHAH KIN - (Thusoh Lamdang) 


Angaina dungjuijin SATHA-Muolhah Kin chu 
agong tauve, Muoltinchaan jong lung lhai sellin 
akigonge, ajeh chu aman anu thu anel ngampoi 
chuleh athi dingsa Khaalvompu in ana thoidama ana 
hindoh sahkit ahi e. Inpite inna Vohchal lentah khat 
athatnun Tucha-Becha adeh in Nulam jouse achom 
tauve. Sa-semding Bechaho, sagil bolding Tuchaho 
aihingset tauve, khat ianga chang suding-buhon ding 
becha nupiho leh tucha nupiho aihingset kit tauve, 
natoh ahung kipantai. Mipi a eo lahlah tauve. 

Sa ahintha jou uvin tucha sagil bolding sesen 
sagilse chu kemdo chunga ahin kidop doh tauve 
chuleh Khaalvompu jong tucha nahitai atiuvin sagil 
bol lah a chun ajaosah tauve, amajong thanom tab 
in ajaotai. Hiche pet chun thil lamdang khat ahung 
soh e.Khaalvompu’n sahing chu amu phat in ahin 
ducha tai, ama Lhomi ahina chu themkhat hung 
kilang doh ahitai. Sagil chu avetvet leh amit-aha, 
amaisuo a hung kikhel jeptai, a limjong ahung 
chomjep tai, akhang khamul hojong chu ahung 
saojep in akipih sausau uve, Lho to ahung kilou deh 
dehtai, ama umchan chu akoma um tuchapu khat 
in amu doh ahi e, adang ho vangin amupouve, vet 
jong ana vet louvu hikhat inte Khaalvompu chu 
Lhomi ahina chu athisanna hungki lang doh hile 
akilome, ahinla chomkhat jouvin kintah in angai 
ngai ahitai, alim akikhel chomtapoi. 

Khaalvompu’n sahing ho chu aducha mama tan, 
themkhat beh asielin ane nome, hijeh chun thilgon 

chom neokhat ahin gongtai. Aman sagil bong ni 
bongthum leh chemcha khat kemnoi langah 
guhthimin asonlha e, aman aseiyin - ‘He..Katei... 
Ka chemcha kem noija akhe lhatai, galavah 
ingkate’... ati’n kemnoi langa chemcha la dingin 
akum suhtai. Chemcha chu aga la in sagil bong khat 
chu asiellin ahin neden tai, bongkhat vangchu uicha 
te’n ana nedoh tauve. Chapang hon ama pachu aum 
chan avet nomun anung ajuile leuve achuleh sagil 
asiella aneh pet jong chu aga mudoh tauve. Chapang 
hon aseijun 

“...Kate...Kate...Maljinpa’n jong Uichate bangin 
Sahing anetai”. 

atiuvin ahung peng lahlah uve. Chuphat in 
Khaalvompu jong alung hangin chapang hoehu ahin 
phoh tai. 

“Chapang phengsan...Jong phengsan Veinam 
KficiovcL JcG.kh.iQol. .. rtCLJccun Jcihup ur . Khaalvompu 
lunghan pettah chu Upa hon amu pouve, chapang 
ho vang chun hoitah in amu uve, ama lung han pettah 
chun amit aha, amaiso jonga hoipoi atiuve, chuleh 
akhang khamul a saujen jun in ahung kipih sao 
saove atiuve. Sahing aneh pet tah jong chun 
Khaalvompu chu angih del dullin a uh nel nulle. 

Kin hochu aban ban in achai lhaovin Khaalvompu 
leh Moultinchaan chu akho lang uva cheding in 
Sahap le Ju-um toh agong doh tauve, anaonu khat 
jong amani akho geiya gathah ding in akigonge. 
Eimite chonna ngaijin nungah nu naote nungah khat 
ahilouleh ni le thum touvin a unu chu ajite in geiya 
aga thahji ahi. Kijana leh ngailutna vetsahna chuleh 
mounu chu lunghel beh seh inte tia amanu lungdam 
thei nadinga kibol hileh akilomme. (Ahin, abollou 
jong aum thouve). 

Hiche moulhah kin kibol sungse chun 
Khaalvompu aning alai akitel in, nom asa hih beh e, 
phat sungchu athoh lei lheh e. Lhomi ana hijeh a 
chomkhat mi ahung sodoh vanga mihingte lah a chu 
umnom beh lou ahi. Mihing hinkho hi amaho dinga 
jui hahsa lheh a hile akilomme. Amadei pen ajinu 
Moultinchaan akipui tah ding vangin mihemte lah a 
chun chomkhat chajong aum mong thei poi, aning 
alai akitellin inlang che kal bou angah lelle. 

Buchuun, Ju-um leh Sahap ahin gondoh peh 
un acheding in ahung kipandoh tauve. Khalvompu 
seija chu akho chu Khonailam chakhat. Khoninnom 
kom lah khat chu ahi tia ana kileD ahi. ahinla 
akhochu-Lhomite kho agamma gamla-theiphah lou 
gam khat ana hi e. Khaalvompu in Sahap apo in, 
Moultinchaan in Ju-um apo in anao nu in ponvaai 
khat in Buchuun apo in ache tauve. 

Achekon nuchun Moultinchaannu akap jah jah 
e...anaute dangjong akap uve, Moutinchaan vang 
akap hih beh e, Lhomipa doithu’n ajo val hitante. A 
inn lhahna chanjong chomkhat beh jong akappoi, 
anu kabeh jong aka hupoi. Gollui ho vangin a oipouve. 
Inn lhahna chomkhat beh Ka angaije atiuve, avang 
phading hinam...? 

Amaho thum chu ache tauve, chomkhat agah 
cheuva khomuol akhel panpan uleh Khaalvompu in 
Moultinchaan komah...Moultinchaan...Buchun ne 
taute...(2)...ti’ avel vellin aseije, Moultinchaan injong 
adon but in kagil akel hih laije, ajou khat leh lam 
kah a gilkel lhahsam umget inte, khongai jin ati’e. 
Chomkhat ache pheijuleh aseingai aseitai, khat nu'n 
jong adonbut ngai ngaijin adon but e. Anaonu lhon 
vang chun imacha ahe phapoi, thanom tah in ache 
e. Chomkhat ache phei uleh aseingai ngai aseijin- 

Moultinchaan buchun netaute tin avel vellin amanu 
chu anotai. Moultinchaan in jong aseijin - 
‘Kateijo...hibangse sob. lom lom nahileh nemai taute’ 
ati’n anom tai. Lhemlhung khat hi alaai lhaat un 
buchun anetauve, Khaalvompu in pang khat langa 
achangin ane in, ucha tenin lhemlhung pang khat 
langa anelhonne. Aneh pan pan uleh Khaalvompu 
in agolnu ahin kouvin ahin donge- 


Khaalvompu 

Muoltinchaan 


Muoltinchaan 


Khaalvompu 

Muoltinchaan 


Moultinchaan.. .Muoltinchaan... 
Saba ija naneh jou tah em...? 

Saba bakhat chajong kane jou 
hih laije. Hitin avel vellin 
akouvin, a Anneh jong 
anehman sah tapoi. Ajona in 
ama nu’n adon but in aseije- 

Nang in Saba ija naneh jou tah 
em.? 

Ba...nga...kane joutai. 
Kadei...Lho to nabange... 


Chupet tah in Khaalvompu ahung chomdoh in 
“Lho kahi tuchan geija neihet lou ham?” ti’n Lho 
ahung soh dohtai.. .Asahap pumpi kamkhat asahtai, 
aju um pumpi kam khatma asah 
tai...Hu...Hu...Huh...Huh!...ati’n Lhon ahung soh in 
Moultinchaan chu a aidah (adah langkhat) in amanin 
atungtun satnan aneijin...Huh...Huh...! ti’n 
agamlanga ajam pitai. Chomlou kah in muphah 
ahitapoi. 


Amani nungin anaonu lhon chu salham in athat 
in kho le khang helouvin alaichat seng sungin 
akithing thingin a an nehna mun lhemlhung pang 
achun a lumden tai. Chomkhat jouvin ahung khang 



28 


THADOU-KUKI LITERATURE 


doh in ahung limdoh tai, chuleh in langa ahung 
lhaitai. In ahunglhun phat in chomkhat pi akithing 
thing in - akithing sotsot in - alumtai. A nu leh 
anao te’n iti nahim...(2)...atiuva adoh vangun apao 
thei dehpoi-sottah pao thei louvin aumin atahsa aki 
thing thing nalaije. Mi tamtah ahung kikhom tauve. 
Khosung Thempu hon kintah a gamtin gamtang ahin 
thoi uleh ahung khang doh in ahunglim dohtai, 
ahinla imadang aseithei vah poi Lho...Lho... atin 
ahi. Phat chomkhat jouvin ahung lip doh in a unu 
leh Lhomipa umchan thusim chu lhingset in ahinsei 
doh tai. Athusim ajah jah un mijouse alung 
hangtauve, Haosapu akitom tai...”Tah Chapa... 
Muoltinchaan phu kalah man...Kisam 
keijinge’...Kakho Kakho (2) kithing un. (2) Haosapu’n 
Semang jouse kintah in akou khomin, kintah a Khopi 
kikhop nading...kihou nading thupeh aneitai-Khopi 
lhang sam hon aveng avengah lhang a sam um mipi 
a hetsah tauve. 

PUJIL LE LAANGCHAL 

Anakiguong dung juijin Mipi, khopi mijouse aphat 
chan ahung kikhom tauve. Inpite leitol chu mi 
adimtai. Haosa Upa Semang Pachong hon ama ama 
touna cheh ahin kijot un atou tauve. Haosa Upa ho 
tounachu kemchung lang ahi, amaho kimlai tah a 
Haosapu ahung touve. 

Tuni khopi kihou nading thupi penchu 

Muoltinchaan phu lahna ding thupi ahi. 

Muoltinchaan jipa Khaalvompu hi mitah a ana gellu 
ahin tunvang Lhomi ahi ahechen tauve, anaonu seija 
konna ahet chet nu ahi. Muoltinchaan jong Lhomi 
pa’n athadoh aneh doh hitante atiuve, hijeh a chu 
Muoltinchaan phu lahding atiu ahi, kihouna a hi 
ama that jouding michu lhendoh ding atiu ahi. 

Seiding thupi chu-Khopi phunsan Mipi phunsan- 
Pathen koma taona dohna ahitai. 

Haosa upa akihouvun, itobang mi kilheng leh 
Muoltinchaan phu alah jou ding ham tichu agel 
khomuve, amaho kiphat sahna chu-Khopi sunga 
pasal hat lai lai jouse leh guollhang hat lai lai jouse 
kou khom ding, phun sanding-phun phatna hochu, 
Phula-a solding atiu ahi. (PHUNSAN kitichu 
PATHENPA doh masah ding tina ahi). Hijeh chun 
tuni thupi hi khopi phunsan-mipi phunsan kiti ahitai, 
chuleh kitepna bol masah ding tina jong ahi. Akhoh 
pen vang kitepna chu ahipene. Kivetna kitepna ding 
hochu anoija hohi ahi; 

(a) Suongtum khat setouding 

(b) Saba neh ding 

(c) Jugol tolding (chepding). 

Inpite leitola chun amasa penin -Jubel a guol 
tauve-Jubel buhdimsa, Judon kitungsa aleng sisa 
chepdinga gonsa ahi Jubel chu leitol dima kigol ahi 
e. Ju tuitah cheh Ju phatah cheh ahi, atui lou apha 
lou, abel lhing lou ahingaipoi. 

Anina in Saba agoltauve. Vohchal tuh nga val 
cheh Sa ahin, Saba chu Ju guol Ihung kei ma chun 
a golluve-nehdinga baisa akoiju ahi. Amasa a 
suongtum dopkham set khat chunglanga, van langa 
asetou masah ding ahi. Guollhang ho kitepna 
thucheng chu anoija kisei hohi ahi. 

“...Vo...Pathen! ...Muoltinchaan phu neilah sah 
in...Kalah jou dinga Khaalvompu katha jouding 
leh...hiche suongtum kase tou hi tolla ahung nung 
chuh kit masang in jubel kigol toljou inge (chep jou 
vinge) Saba bagol toljou Haosa te leitolla mipi numei 

chapang nupi-upa. tehsepi tehsepu nungah guolhang 
adirn setne ... koulou beh in mipi chu kholaisung 
aiet setne. Mipi hochun Haosa upa thusei jong angai 
nommuve.. .chuleh guollhang ho kitepna jongchu avet 
nomuve, mipi a eolah lah uve. 

Khosung guollhang suon umtah hochun kitepna 
hi ahin sanguve, aban in ahung kitollun ahung kitem 
muve, amaho chu caiisa ihingscc guollhang melhoi 


tahtah cheh ahiuve. Ahinla khat chaan jong kitepna 
hi alolhing joupouve. Ahat pen pan suongtum agah 
setou va Juhai-Sahai, Juhai saba agah mat got leh 
suongtum ahung khelha jitan ahat pen pan jong 
abol joutapoi alolhing pot. 


Aban in Upaho ahat laise akipan kittauve, ama 
hojong abep kheh ahiuve, koima ajou aumtapouve. 

IMF M ri Q C5 Vinrhn Q1 vm o' rlnndnn opiHm rf oho tonmiua 

Inpipu jong akikhoto tai. Muoltinchaan phu hi ilah 
jou iouding u hitam...tia kingaito ngen kingalse ngen 
atam tauve, mipi jong angui tai. athangu vang 
atomme, ahinla seiding ahe tapouve. Mipi chomkhatpi 
akhongai tauve, Jugol Sagol jong chu don selou in 
chep lou neh iou in aumtai. 


i\ HI „ 4 

IV tipi 


a k i h o u 1 i m u n 


i 1 o e h u a cl o n u u n n a 
Muoltinchaan phu ilah ioulou diu ahitai-vangset 
aume atiuvin, mipi angui chetchut tauve. Sot 
thimtab pi hi mipiho nguichet chutna aum la itah un 
Namvaite ueha jong a hung Ihone. Haosa upa khat 

]p niton vir> amarn nrha inno' Irhii Pin Iron Intnnn 

kitep sail temuvo atiuve, ahin atamjon aseijun- 
‘Khosung guollhang ahat aoha hiiat laibon ima hiiou 

a -■ i i a. j a D 

louva khuche Namvai te ucha pentah ipi dingham, 
j achat sah atiuve. Haosa upa khat le nichun aseijun 
amsni ucha jong khu kitep sah bouuvo setthei anipoi 
ip upa te thusei pao chamluh khat. in Ginchal lova 

Sapi akuol le akiti e. Akou phat un amani jong ahung 
lhontai amani ahung lhunpet tah chun mipi ho 
chunga kipana khat leh thanop nakhat a hung 
kilange. Vetjong avetnom the! lheh uve...Mipi ho 
ahung eolah uve mipihon koima thupeh loubeh in 
lhang ahin sam un, amani ucha chu akilome-amani 
ucha chu akilome...(2)...ahintiuve. Amasan, aupa 
chu akitep sah masah uve amanjong apumin apamin 
ahin seijin suongtum chu ahin man in chung langa 
ahin leh tou tai, aban in Jugol-Sagol ahin tol pan 
tai. Jugoi Saba chu atoljou deh chet e. Mipi ahungeo 
lah uve amahon aseijun, abanapa...(2)...ahintiuve. 

Aban in anaupa ahin koutauve. Amachu akilom 
lheh e, mipi’n avet nomuve achuleh akineppiuve. 
Haosa upaho thupeh dung juijin kitepna chu ahinpan 
tai. Apumin apamin ahinseije, abanin- 

“Vo.. .Pathen ... /. ..Muoltinchaanphu...neihin lah sah 
in-kalahjou ding leh -hiche kitepna hi molso inge’\.. 

Chutah in songtum chu ahin manin chung langa 
ahin leh touve, suongtum chu chung langa aleng 
tou jen junin abanin Sagol-Jugol ahin tollin ahin tol 
joutai. (Ahin toliou tai tina chu Juleng agollin a chep 
lha in Saba a gollin ane joutai tina ahi). Chomkhat 
tolla ahung touvin ati-ul agah kitheh ngimleh, 
suongtum chu tolla ahung khelha e. Mipi'n akhut 
abengun a eo lahlah tauve. Koima phojou koima 
khamjou ahita pouve apeng lahlah tauve. Amanichu 
Muoltinchaan phu lading in alheng doh tauve. Mipi’n 
Muoltinchaan phu kilading ahitai...(2)...Pathen 
phatsah amani...(2)...atiuvin lhang a sam tauve. 

Namvaaite (Junam vaite) ucha teni minchu- 
aupa Pujil ahin anaopa Laangchal ahi, abangin Pujil 
hi Phuh hil, Purul tiloi jong aumme. Laangchal hi 
Nantal ahilouleh Hangchal tiloi jong aumme. agam 

kaija achom cheh a seiloi jong aumme, akimang 
nom pen vang chu Pujil leh Langchal ahi. Amani 
ucha chu gam konding a Thai le Teng, nam toh ahin 
gondoh uleh akilom mama lhonne. Amani hi chaga 
ahi Ihone, Ahinla PATHEN in amani hi Muoltinchaan 
phu lading ahin jil lhon hita leh akilome. 

Pujil leh Langchal cha Haosate leh Khopi guon 
dung juiyin akon lhontai. Lhomipa nung chu ajui 
lhontai. Anung ajui jui lhon leh Lho nung chu alen 
cheh cheh e, ani alha ahung sot jepjep phat in aupa 
chu akicha thimtai. Langchal in ama umchan chu a 
muphat in Sanung (Ihonung) chu akeng to in achuon 


mang jitai. ahinla abon in achon mangioupoi, Nikhat 
hi Pujil in anaupa koma aseije: 

Pujil : 

Kanao Langchal...Hichepi hi 
ipinung ham? 

Langchal : 

Ju nung - Va nung ahi e...nakam 
kihup in... 

Pujil 

Nao Langchal...Nao Langchal 
(avelvel in akouve). 

Langchal: 

Naneding lho khochot (Ihonung). 

Pujil 

... U... Langchal... (2)... (ahin titai). 


Ajui lhon sanung chu Lhonung- Humpi nung 
ahi ahilchen phat in Pujil chu akicha in aki hot sot 
sot in ...akap henhun in anaopa chu U ahin sadoh 
in ...U ...Langchal...(2)...ahin titai...alonaje aum 
tapoi. 



PUJIL LE JONG SUHLHAI 


A-upa akichat ahet phatnin Langchal injong 
gamlah a sanung juina hopmo sah atin, adalhatai. 
A-upa adalhah ding phat in mun khatna hin Jong- 
suhlhai khat aji dingin amatpeh in buh neo khat 
asahpeh in, tuikai khat alahlut peh in, Ahchal khat 
akoipeh e, joujam phungkhat aphupeh in adalhah 
kon in aseipeh in- 

“Lungdong hih in, kicha hih in - keima thiponge- 
Lhomipa kahin tha teitei ding - Muoltinchaan kahin 
nung pui teitei ding ahi”. 

Miho ginmovang in Muoltinchaan hi Lhomipa’n 
thatdoh intin nedoh tante atiu ahi, ahinla keima 
ginchat vang in anathat ponte, ana hing nalai nante, 
ana tha tah Jong leh keiman Lhomipa Khalvompu 
chu kahin thading alubuh ahilouleh Aha kahin 
pohding ahi, amanu chu ahinga ana um nah laijong 
leh kahin nung pui teitei ding ahi...lungdong hih 
in...kicha hih in ...ahinla keima kathina khat aum 
leh- “Natui kai hung neh intin...hung kang inte... 

Na ahchal suong hung muol intin... 

Na joujam pah hung muol intin... 

Nangma namang hungse nante, ahinla ima 
tiponte”. 

Pujil chu akap jingsa a um ahi, ahinla anaupa 
thusei ajah phatnin alung adam dome, nom vang 
asa behseh poi, akicha thim jinge. Langchal in asei 
peh in - Jong suhlhai hi naji dinga kamat peh ahi e, 
amato ana kivop lhontan. 

Gammang lah Buh a chun Pujil leh Jong 
suhlhai chu achengkhom lhonin ada adoi in akivop 
lhonne, anaopa thupeh ahijeh in Pujil injong anel 
ngam tapoi-Jong chu aji dan danin aum khompi e. 
Khat lang'a Jong suhlhai jong chun Langchal akichat 
manin ada adoijin Pujil chu aji bollin abollin 
aumkhom lhontai. 

Nilhum keijin gammang lah a nehthei 
chahthei, thingga suongga ahol khom lhonin akivah 
lhonne. Anikho ahung sot jepjep phat in amani chu 
akingai mama lhontai, chomkhat chajong akikhen 
thei Ihontapoi, nupa mong mong in akigel lhontai. 

Akah kah leh Pujil in ajeh beijin atui kai chu 
agachoh neh in kanaopa athitai ti;n akap ji-e, ahinla 
ajinu n aga lhembi jitai, abang jong'leh a joujam 
phung machu aganoi muol ji in, Katei...kanao 
Langchal thi a hitante ati’n akap ji-e, ahinla ajinun 
alhembi jitai. Hitichun akah kah leh ama le ama 
aki lhemmin, akisu gentheiji e, mimeidoi-mimeisan 
ho ngaina ahin, datmo ding ahipoi. 

Thingchunga thingga, suongga holphat leh 
Jong suhlhai chu ahapanne achuleh Tuikhai 
thingpoh phat le Pujil aha panne. Thingga suongga 
nieng tah in akikhol lhonin muong tahin acheng 
khom lhonne, sun le janin Mei akiti Ihone, nomtah 
in hikho amang Ihone. Akah kah le tuikaija chun 
agakisilji lhonin akidaiji lhonne. Koima um nalam 
ahepha Ihontapoi, nom asa Ihone. 

LANGCHAL LHOMI KHO ALHUNGTAI 

Laangchal in achangin Lhomipa nung ajuitai, 
aupa Pujil adalhah leh amadingin navah nakhat 
aumjoe, ajehchu aupa chu gammang noigam hellah 
gohellah, kollah, a ahung kichat jileh nom asajipoi. 

atheidaji-e. Aphat achang louvin janlai pouleh ahung 
kichaiji’n ama leh ama ahung ki lhemji’n, ahung 
kapji-e. Hiche phat chuleh Langchal jong aning alai 
akitel lin nommo asaji-e chuleh atheida ji-e. Hijeh 
a chu aupa adalhah ahi. 

Langchal vang akicha hihbeh e. Pasal hat, pasal 
hang hi gam konna, gam lenga achephat uleh 
mihopmo mimeidoi adei pouve, chujongle atheinom 
pouve. Pasal Sa that hattah hojong khu gam lenga 
sa holla achephat uleh atamjon achangin achejiuve. 
Salung nei, Salung choiho vangin mi atheinom mong 
mong pouve achang bou in gamleng gamvah in a 
chejiuve. Hitobang chun Langchal jong achangin 
achen Lhomipa kho aga phatai. 

Chomkhat pihi akho laichu a khuol chil jou in 
chuleh Lhomipa In munchu ahetchen phat in 
Meithainu in khatna aga lhungtai. Meithainua konin 
aman Muoltinchaan ahingnai chuleh Khalvompu to 
akicheng Ihon in hahsatah in aumnai ti ahedoh tai. 
Langchal dingin alung tup khat alhungtai. Sun le 
janin Meithainu toh Muoltinchaan inchen khankho 
hochu asei khom lhone. Meithainu’n jong Langchal 
chu akithopi nome chuleh hatah in akithopitai. 
Langchal injong Muoltinchaan phula dinga hunga 
kahi neikithopi’n ati. Meithainun jong Muoltinchaan 
alungset jeh in huhdoh teiding ago e, asun ajanin 
akihoulim lhonin amani inchen louchen thu 
abonchan aseipeh tai. Meithai nu’n Langchal chu 
alungset mong mong tai, chuleh hatah in apanpi in, 
lampi phatah agonpeh tai. 

Langchal lhun masang jep chun jankhat hi 
Muoltinchaan in Mang kidang khat aneije. Amanu 
Mang in anu ana mu-e, Anu’n aseipeh in - 
“Muoltinchaan!...lungdong hih beh in gollhang loupi 

tah khat in nahung puidoh nante, amapa chu 
nachapan laija khatvei nanamu khahsa khat hiding 
ahi, alim namu muleh geldoh paitan nate, hijeh chun 
chomkhat mongtah in umtan” ati e. Hiche nia pat 
chu amanu jong akigel jinge chuleh mongtah in 
aume, alung dong tahih beh e. Asun ajanin amapa 
chu alungin agel jinge achuleh alim jong chu alung 
mitnin amu jinge, atah bah amukal angah lelle. 
Hiche niapat chun Jan seh leh amangin amapachu 
amujinge, amujouse leh alim aki bange, akikhelna 
aumpoi. 

Chomlou kahin Muoltinchaan leh Langchal 
akimuto Ihon in akihou mat Ihontai chuleh 
Khalvompu dalhahna ding tohguon thilguon anei 
Ihontai. Ahivangin Langchal chu Meithainu inna 
alhung in akisel nalaije. Phat pha phat hoichu aven 
angah jinge. Amani kimuto nichun...anilhon in nom 
asa lhone. Muoltinchaan in alunga agel jingsa ahijeh 
in Langchal limchu agah muleh amanga amuchu to 
thakhat chet ahi, akibang chetne, Alim chu ahepai 
jenge, amin vangchu Meithainu’n ana hilsa ahijeh 
in khatvei ajah leh ahaitapoi - ‘ Langchal’ atitai. 
Langchal chu mihoi tah ahi e, amai alhai seng 
sungin, amit amai avah sitset in vetnom aumjienge. 
Muoltinchaan in amuphat phat in avetnom behseh 
in anuipaitai, akipah behseh in alung among seltai 
akhut abengin akichom jah jahtai, alam jong 
abangtai. 

Nikhat hi Muoltinchaan in Khalvompu koma 
houlim abolin thucheng khohtah themkhat asei je- 

Muoltinchaan: Khalvompu ... i-um khomna lah 

asottan khatvei behjong gam lenga 
nache a Sa jong naga tha theilou 
haimo...Gongsan jong aumtai, Sa 

nehlou najong asot tai...Anche 
louhing, beleh bal neh na'n kathi 
p aiding ahitai, chim aum valtai. 

Khalvompu : Gam konna kache leh Sa...kaga 

tha teiding ahi e, nangma kigin 
na Ju bouchu tuiding hitam ? Sa 
phit nading Ju atui lou leh anom 
theipoi. Ju tuitah-Julhumtah a 
Salu...aki phiit louleh Sa akithat 
joupoi akitie. Naju chu a tuiding 
pou leh akhohpoi. 

Muoltinchaan : Kaju atui gamta e, Sakhi kagin 

najong aume, Sajuh kaginna jong 
aume. Lungdong hih in Sa na 
gatha pouleh nadei dei na buhpeh 
inge, agomma kagin najong aume. 

Khalvompu : Ana kiging tan...Sakhi khat leh 

OcljUll tVl IciL gdpU 1UL Ldllgc, pnctL 

sot ponte. 

Muoltinchaan : Cheloijo...Keivang gonsa kahi, . 

kangahlel bone. 

Muoltinchaan in Khalvompu lungmong tahin 
alhadoh tai, ama alhah doh jou jouvin Langchal akou 
luttai. Thilguon jouse agongtoh lhontai. 

Muoltinchaan thilguon dungjuija chu Khalvompu 
in Sa ahintha a ahung lhun leh Ju tuitah bel khat 
buh pehding chuleh Ju chepkham sah a hoitah a 
vah khamding, vah ngoi ding, kho helou hella 
lhading-paothei lou chatthei louva ngoideh a akham 
lhuh phat leh amaleh Langchal in dalhah ding ati 
ahi. Hiche kaha chu Langchal chu in noiya umsah 
ding Ju achep phat lhon leh Langchal in Jubel chu 
ato avu vang ding chuleh Ju chih lai chu alonlhah 

sah ding, abangleh Ju bel tovang lai chu asip ding 
ahi e. Muoltinchaan in achep phat leh akhut asip 
chu alha a Ju chih lai chu alondoh sah ding ahi, 
achuleh Khalvompu’n achep phat leh ato ahuh bing 
ding ahi. Khalvompu chu Juchih lai-lai chu tamtah 
chepsah a khamsah loina ding atilhon ahi. 

Chomkhat jouvin nidang laija abolngai bangin 
Khalvompu’n Sajuh khat leh Sakhi khat ahin po in 
ahung heisa lutlut e... Ama heisat chu- 

“Hei...Hoi...Hei-Hoi...(2) ... Sajuh kalenga... 
kaput ...Sakhi kabilla kaba ... (2) ... Hei-Hoi... (2) ...” 

Hitichnn Sakhi khat 1p>Vi lrV«a + 

satnan ahin neitai, vetnom aumme, thanop leh 
kipajong aume. Sajuh chu ajet lang lengkouva 
ahinput a...Sakhi chu avei lang jahkah a ahin chetho 
ahi e. Muoltinchaan akipah lheh e, athanom seng 
sunge, amabou abol thu ahi, Khalvompu alhepma 
akipa sah ahi...Sa hochu Muoltinchaan in a seme, 
am an aphe phalai lai akihone. Khalvompu dingin a 
guboh lailai alhen doh peh e . Inneipa’n hiche hochu 
adei lamtah ahi. Inneipa atot in inneinu koma, Sa 
hochu aseilin ne o...a sella ineh leh atui jep e, agah 
tileh...Amanu’n - “Selnepa...nangin a sellin ne 
o...Hing nepa...nang in ahing in neo..Keivangin 
aminin nenange...” Laangchal chu jal chunga asel 
ahi. Hijeh chun. Muoltinchaan in saphe apha lailai 
akilhendoh in ane e, abang khat ho chu jal chunga 
sep doh e- Ka khaolangpa nehding - Ka khaolangnu 
nehding atin aphe hoilai laichu agah sep doh e. 
Hiche abol amuphat in Khalvompu injong- 

‘Ka khaolangnu...nehding... 

Ka khaolangpa ...nehding ati’n...aneh moh aket 
moh sagu bong khat jal chunga agah sepdoh 
e...Vangset umtah in Langchal ngalpeng asep khatai. 
Langchalin athohle) behseh in a jun ahin chedoh 
tai. Peng vang ahung pengdoh poi, ahinla ajun tuichu 
ahung luong suh e, a jun chu ihuong laija ahung 
luong lhatai. Khalvompu in a Sagu neh anga jap in 
Jalchung lang avetai-Jal chung lang avetpet tah chu 
Lho toh ahung kilou deh chetne, amit ahung 
tolleulouve, kichat sah ahije-aman ahin seijin - 
“Migim la...Nam hoi hol...Sagim la nam hoi hoi...” 
ati’n chunglang ave’n jal chunga kalding in aki guong 
liplip tai. Chuphat tah in Muoltinchaan in a kong 
geng in amanin akailha tai. Amanu’n aseijin- “Keima 
mihing mitheng kahi neihet louham” ...Tuchan 
geija...neihet lou lai ham?” ati’n akitom tai, achuleh 
Maljinpa zun hunglong lhachu “Ka sa thao um nasep 
keh tai...Nalu do in ...Nalu do in...” ati’n alu 


anusahtai, Inneipa jong anomtai, chuleh ima 

ctSciLdjjOl. Alldl\umpu gctpicilg CnUllgcl. Kcliuun UlHgcl 

akigot pettah chu tijat aum pettah ahi-Langchal 
dingchun tijat-kichat aume (tense moment), ahinla 
Multinchan in asuphel tai...Pathen thilgon thil 
lamdang khat ahi. 


Sa chu amani deilam cheh in ane Ihon in anejou 
lhontai. Anehjou phat lhonin inneinu’n asiejin- 


Muoltinchaan : Khalvompu ! ...Iseisa bangin 

Ju kibuhtahite... 


Khalvompu : Nangma dei pen... (2)...kibuh 

hite...Kanome... 


Muoltinchaan : A hileh...kaju hon lah a hi 

hoipeh hi ikibuh ding ham? 
...amahochu... 

1. Changpi Ju... 

2. Miimpi Ju 

3. Chimchi Ju 

4. Motpi Ju 

5. Gapi Ju...ahiuve. 

Inneipa sathatpa nangma deidei hinlheng in ati 
e. Khalvompu’n Mimpi Ju alhenge. 

Multinchan : Mimpi Ju - Changpi Ju jong aloupi 
valle Sa len dang dang natha nileh kiben taite - 
Tuni vangin abai lampen GAPI JU kibuh taite. 

Khalvompu : Nangma deidei ..kanome (2) 

GAPI JU akibuh lhonin sato ame lhonin achip 
pan lhontai. Nom asa lheh lhone. Ju achep phat 
lhonin Langchal chu lhongnoi langa, ana umtai 
chuleh Jubel chu guh thimin ato lang ana vut vangin 
akhut in anasim tai. Muoltinchaan in ahin chep phat 
leh akhut alha kangin Zuchih laichu aiondoh sah ji 
e, Khalvompu chep phat leh asimbing jitai. Atamlang 
Khalvompu chepdoh ahitai. Khalvompu’n ahin hedoh 
in innoi langa ipi luonga ham ati’n ahin holtai, 
chuphat in Muoltinchaan, in aseijin-Lhuongnoi langa 
kavohpi junthah ahie ati. Khalvompu chu atahsang 
kittai. Chuleh aholkit tapoi. Chomkhat jouvin 
amajong akhamin akilih lhutai. Muoltinchaan in 
pasal pipi hiche chep vanga nakham ham ti’n 
akaithou kitin achepsah phat kitne. Nivei thumvei 
achepsah phat in alhukitin athoujo tapoi. Chuphat 
in inneinun thihtul hal khat meijau agousa in atilto 
agahde peh le ahung kinoi thut thut in ahung 
thoudoh kit ne. Inneinun achepsah phat kitne. Ju 
chu achep sah phatkit in ahile akham vallin alhukit 
tai. Chuphat in amanun thihtul agousa in atilto 

mama adepeh kit leh ahung kithou doh kitne, 
achepsah phat kiti in ahile akham in alum kittai. 
Ahung kitho ji chun E-Kadesi...numei gamin naboh 
beh ahinti doh ji-e. Tunvang i-alovangin iti atho 
vangin akithou jouta tahih beh-e. Alupna koma chu 
tapkonga mei kitih ah in. Muoltinchaan in ololin aneh 
in, mei am lah a neh lhah lut ding atin, khin tolo, 
khin tolo, Khaalvomtepu khintolo, atin aneh jep 
jepmin, Khalvompun jong kakheta vang vange, ati ahi. 

Khalvompu atho joulou beh phatnin Muoltinchan 
in Langchal akoudoh in Lhomipa chu ahindalha 
lhontai. Ahindalhah konin Muoltinchaan in amapa 
koma godal khat akoipeh in Khalvompu in eihin kouva 
Vo...Muoltinchaan...kati asa e eihin japnin atileh 
ana japji o...atipeh e, abanin inpolanga sum sunga 
hitpi khat akoijin Khalvompu’n eihinkou phat leh 
anahouvo ati e, aban kit in insah kunna ehtum khat 
adalhah peh in Khalvompu’n eihin kouphat leh keima 
khellin anahouvo atipeh kitne. 

Khalvompu akitholou beh phatnachu Langchal 
lin athaden thei ahi, ahinla abolpoi. Aman agellin 
mi insung a aju kham petna imut petna tha chu 
apasal kaipoi, Pathen nomponte ati e. Chujouvin 
Langchal in Pathen pa kom’a taona aneijin aseije- 
”Chung Pathen...Nangman thahat neipeh dungjuijin 
keiman Muoltinchaan phu kala e...thahat,.„neipe 
kit in” ati-e Chuphat-in Langchal in- 

i) Lhompipa indung invai akal-lin-akaljouve. 

ii) Suhtum lamnga a saokhat leitol kimlai taha 
leichunga akho in akholut Ihum keiye. 

iii) Kangval suhtum te apaltane. 

Adang dang jong ahat kiphotna ding in abol e. 

Langchalin meithainu koma chun aseipeh in 
Khalvompu in kanung ahin juiding leh hiche keima 
bol hohi ahin bol jouleh kanung hinjui hen, ahilouleh 
eihin juida tahen atipeh e. Langchal in Meithainu 
kom’a akipana thu ahinseijin, Muoltinchaan ahin 
kipuijin akholang ahinjontai. 


Chomkhat jouvin Khalvompu ahung khangtan, 
ama’n jong Muoltinchaan akoutai...Vo... 
Muoltinchaan kati asa-e eihin japmin atileh akoma 
um godal in ajapme, ahung khahdoh phat in avetleh 
godal ahitai. Ama jong alung hangin “Nangho 
phengsan in neijap heimo” atin asatkeh in kehni 
asotai. Abana akou kit leh in polang a Muoltinchaan 


hitpi m ahin hou kitne, Kigali vetleh hitpi ahikittai, 
alung hangin “Nangho phahsan beh in jong neilhep 
ham” ati in achip jottai. Aban kitna akou kitleh Insah 
kun’a ehtumin ahouve, agavet kitleh ehtum 
ahiphatnin alung hang behseh in “Nangbeh in jong 
neilhep ham” atin achonjot tai. 


Inpam lang a ahung dohleh Meithainu in 
Langchal hung chung chang thu aseipeh in ajona in 
ama thusei ho chu aseipeh tai. Khalvompu in jong 
indung invai akalvang in akal joupoi. Suhtum lamnga 
jong lei chungah akho Ihumjou tapoi, Kangval 
suhtumte apalleh apaltan jou tapoi. Adang dang kitep 
na ho jong aboljou tapoi. Ahivangin Langchal in le 
Muoltinchaan chu anung deltai 

HETDING: 


Chang Ju-Mimju hi ihenauve, Chimchi ju kitijong 
hi thakhatma ahi, amabou Jubelchu chim kichi 
khuma, chim kithoi khuma tina chu abel husin chu 
det kheh a kisiin khuma Jalchunga sot tah kikoi tuui 
ahi. Motpi Ju hi Mot akon, kisem ahi. Gapi Ju hi 

gachang hide tamma kiphou go a Ju honna kihon ahi. 
Gamlah Gajong ahitheije..:khamnatheipen ahi, sottah 
khamna thei ahi 

KHALVOMPU THINI 


Muoltinchaan leh Langchal jingkhah matah in 
akipandoh lhon in akholang jonding in ache Ihontai. 
Lamkah a nehding in Multinchan in saphe minsa 
phabep leh ju umpi khat ponvaijin apo e. Anunga 
Langchalin thalpi leh alivathei toh chemjam chuleh 
Chemkol akop in akitho e. Nilhum keija achelhon 
leh nilhum konin Lhemlhung pang khat ahin pha 
lhonne, hiche munna chun ageh den Ihontai. alel 
lotlot lhonin khohelouvin a-imu Ihontai. 


Khat langa Lhomipan nilhumkeijin amani chu 
ahin nung delle. Humpi lhaijin ahung lhaijin ahung 
jang japjap me, ahinla Pathen oilou ahijeh in ahung 
hat joutapoi, akah kah leh akisumo ji in anung ama 
hellouvin anung lhaijie, abang jong leh munkhatna 
thing suhnan,song suhnan akineiji in. ieilha dehduh 
in akitung denjie. Chomkhat joule ahung kipan doh 


jnn leidoh 


leova nilhum keija ahinaei nah nah leh 


nilhah khojin konin khat teni gena lhemlhung pang 
khat lang chu ahin pha ham hamin ama jong hikoma 
chun agehdentai. 


Hiche pettah hi tijat leh kichat umpettah ahi. 
Mihem teni in jong Lhomipa o-gin leh agim nam 
ajadeh deh Ihontai, Lhomi pan jong mihem teni 
gimnam aja dehdeh tai, akitong khadeh deh taove, 
akimaikha deh deh jong ahitauve, akitoh khahna 
diu chomkhat bou avattai, tijatle kichat aumme, 
nilhum keija lamjot ahijeh un alel gelluve Jing 
kliovah tengle ipi ahung sodoh kihe tante. 

PATHEN in Ama thilgon dung juija thilsoh ding 
chu aphat chan van chunga kuon in amujingin 
hichepet chun Pathen Nu leh Pathen Pa akihoulim 
lhon in koijoh pen khu ihuhdoh ding ham tin akihou 
Ihone. 

Pathen Nu : Vetemo...Pathen pa... Mihemte leh 

sahemte khu kibosodiu ahitai, 
Koijoh ihuhdoh ding ham, hingel 
temo. 

Pathen Pa : Sahempa kihuh tei hih ding ham ... 

Ama ahatio...aphajo, ahangjo. 

Pathen Nu : Tuchung thusoh in Sahempa amo 

e..ama kihuh ponte. ..Mihempa 
amopoi...chuleh Sahempan molla 
amu moulla ne, Dam’a amu dam’a 
ne, ...Mihemten sa aneh leh sathin 
lailha eihinpe masa e, Ju aneh leh 
juning kaiiha masa eihin pernasa 
e...hijeh a chu mihemte leh 
sahemte tekahding ahipoi. Mihemte 
huhdoh joh ding ahi. 

Pathen Pa : Muoltinchaan khu numei ahijeh a 

na lungset hinte...hijongleh nangma 
sei kanomtai... huhhingtan... 

Pathen Nu : Numei ahijeh jong ahipoi, monajong 

aneipoi, Numei ahijeha moh lungset 
ding jong ahipoi, Khalvompu’n 
amanu hi asugenthei valle. 

Chujouvin Pathen Nu’n van ong’a 
konin ahinsamin Muoltinchaan ahin 
koutai...Vo...Muoltinchaan 
...Vo...Muoltinchaan...najah nah 
eimo... 

Muoltinchaan : Ipi haimo...ipi haimo... 

Pathen Nu : Nakoma Alge pheloh loh chu ban 

tano... 


Muoltinchaan : Ipi natimo...avel vellin Pathen nu 

thusei ajah thei vah lou phatnin 
akoma um Lhomi pan ahin houtai. 
Lhomipa chu Pathen thupeh 
dungjuija ngoldoh ahitai, kho 
ahetapoi, ima jong abolthei tapoi. 

Khalvompu : Min nakoma Aige phelloh loh chu 

ban tanin ati chu ... 

Muoltinchaan : Amanu’n jong Langchal chemjam 

asatdoh in abantan leh Khalvompu 
lei aban tanin Khalvompu 
athallhuhtai...athi dentai... 


Khalvompu chu Pathen thupeh a ngoldoh a 

--i T T.’ —— 1 -i- h ^ 1- — 1 o r» f r« h q ^ rwtmr^i 

kihot dotdot a ton khuto bang ahi. Alubuh akihot 
dotdot in aleichu alhahdeh duh e, Aigena huijin 
asem bangin aphe lehleh e. Hichea chu aige 
0V10II0V1I0V1 to atpkati abi fF/imite mandfin SCidanin 

Nule pa hi akimin phah phat leh Nu akimin phah 
masah e...) 


Langchal in Lhomipa Ha ho chu asudoh in 
ahinkipoh tai chuleh Muoltinchaan to aban banin 
ahung kijot phei phei lhon in akholang ahin mano 
lhontai. Ahung pheiphei lhon leh Pujil te guolcha 
kom ahinpha lhontai. Pujillin anaopa amuphatnin 
aki taibeh seh in Nao Langchal...ati’n akipah in 
akichom lele tai. Ahinla Humpi Ha chu amuphat in 
akicha beh seh in akap kittai...Abul tilla Gam mang 
noija Humpi nung amu a aka bangchun akapkit in 
atahsa akithing sau-sauve. Akhonung mua akichat 

leh atahsa muta vangleh tijat in thipaitante. Mihang 
lou mimeidoi hohi alo naje aumpoi, ima lothei ahipoi 
datmo aume. Pujil seibang in Jong suhlhai jong chun 
nao...Langchal-lo...(2)...ahin tile Langchal alung 
hangin ave thip keije, ahinla imacha vang aseipoi. 


Ajing jingkah matah in akithou un inlang che 
dingin akigong tauve. Pujil thing choma achekah in 
Jong suhlhai chu akitai beh seh in Pujil seibang 
bangin Nao...Lang"chal-lo...(2)...atin thing chunga 
akidung chop akivai chop le...le...leh Langchal alung 
ahangin -’’Nang phengsan...Jong phengsan injong 
kei pihi nao neiti haimo” ati’n anung keng in amanin 


f a 1 Trnlo-nn o o-ll o f V» J L. + ■£ 
w* v uima cxi aliiiuuil Lcll. 


Jongsa chu an me in ahonin Pujil hung lhun 
phatin aneh sahtai...Pujil in aloinu ahol 
in...Kaji...Kaji...Kaloinu-Kaloinu hoija...ati’n ahol le 
ietai. Chuphat in Langchal alung hangin... 

“Nangji nangcha kahepoi... 

Chenading lam asaove...kineh loijin... 

Na-an nehding kineh'loi jin ...kineh loijin”... 

Ati’n ahutume. Pujilin a neh loiloi leh ajinu khut 
phang ahin mudoh phatnin 

...Guollo...Guollo...nangnu ...(2) ti’n akap tai. 
Langchal alung ahang kit in... 


“jong chu naji hai.,.naji mong hai...navat tan 
thange”...ipi sei kisa nahim tia ahin hohsal leh athip 
beh in, acham louvin anung ahin jui tai. 

A uciia irium uvin anung kijot tauve. Anaopa 
nung ahin jui vangin Pujil chu akap henhun e, alung 
adam thei hihbeh e, ahinla ima asei ngam 
tapoi...Hitichun asun a janin inlang jonin ahung kijot 
paitauve. 

LAMSUOM SAGI - NOIMITE LAMPI 

Muoltinchaan le Langchal te ucha chu asun 
ajan nailouva ache cheuleh LAMSOM SAGI aphah 
un kho ajingtai. Hiche lamsuom chu Thilha ho asun 
ajana akikainao leh achenau chuleh akijot nao 
munlaitah (centre) ahi. Hiche laitah aphah phatnun 
Muoltinchaan ahung lamva in, ahung lha samin 
achat thei tapoi, chejong achejou tapoi, atou dentai, 
abolmo ura ahung bangtai. Chomlou kah in nisa 
ahung Ihumin kho ahung jingtai hiti chun amaho 
thum chu hiche mun laitah a chun ageh tauve. 
Chomkhat agah imut got uleh THILHA HO ahung 
paitauve, thilha ho chu ahon chang in ahung eo lah 
lah uve. Khat teho ucha ho ahin muphat un amahon 
aseijun: 

“KOI...NAHIM...KOI.. .NAHIM...KALAMLAI KHAH 
A...(2) 

NE’NG KATE; CHA'NG KATE 

Atiuvin ahin del khum jitauve, chuphat leh 
Langchal ahung kitom in, ahung hutumin-nangho 
neh thei nangho chah thei kahipouve. 

“Pujil leh Langchal kitho a ... 

kol kong-nga saiha kalah... 

aha pi hi uetangngu” 

Ati in Humpi ha tenichu agah got to leh a poh 
lahlah in aging lahlah e. Chuphat chun thilha hochu 
ajam tauve. Thilhaho honkhat ajam doh uleh aban 
in honkhatma ahung kit tauve. Langchal in aseingai 
aseijin abolngai abollin amaho chu adel mang jie. 
Hitichun jan khang kim geijin Langchal imu louvin 
aumin jan kholhon nin aupa leh Muoltinchaan chu 

angah in achule ahuh e, amani vang chu lam sau 
jotna in alel beh seh lhonin a imu lhonne, khothei 
lou khangthei louvin nomtah in a imu lhone, 

Hiche Lamsuom sagi chu Noimikho kom laitah 
ahi, thilha hon Noimikho leh Chungmikho akom 
nalaitah u ahi Chungkho leh Noikho komto dingin. 
thilha ho asun ajan nin akile metmut uve. Lam lhong 
lhong sagia kona hung kijot khom ahijeh un thilha 
hochu atam chom uve, adung avaija akinungle 
akimale atamuve, gamtin jousea hung kikai khom 
ahiuve, lamsuom chu lamsom ahi jenge, lambom 
chu lambom ahi jenge. 

Jan kholhonna lam suom anga a aupa leh 
Muoltinchaan avet tup jeh in Langchal khovah kon 
in ahung lelin a-imut ahung sohtai, atha achol lin 
dingjong adingjoutapon, hahjong ahah doh jou tapoi. 
A lei khuh phatnin, khovah konin Langchalin aupa 
Pujil akikhel sah in ama chomkhat akicholdo in aimu 
e. Aupa koma chun thilha ho ahung phat leh akihan 
Ihoa asei ding hochu hoitah in ahiltai, ama sei tabang 
banga chu aseiding ahi tia ahil ahi. Mimeidoi- 
mimeisan Pujilin anaupa sei bangin a seitheipoi, 
seijong asei ngampoi, Thilhaho ahung tauve, Pujil 
amuphat un lhang ahin samun:- 

“KOI NAHIM...KOI NAHIM...KALAM LAIKHAH A, 
NE’NG KATE...CHA’NG KATE...?...NE’NG KATE 
CHA’NG KATE...(2)” 

Ahin tiuvin ahin dellut tauve. Pujil chu ding det 
manglouvin a pang on ketkot in, ana pang khen khun 
nai, aman akicha pumpum in, a-o killing sep sup in, 
tiphe setsut in, kap deh deh in aseijin— 

“KAGOL LHAN LAI TAH A NACHANG KUOH LI 
KUOHNGA KAKAP KOP” 

Ahin tileh thilha hon jong.amakhu mihang 

lou ahi bouve atiuvin ahin..del khum mun akimat 
tauve... Amapachu amat jouphat un apao thei louna 
dingin ALEI abodoh peh tauve. Chuleh Muoltinchaan 
jong chu akimat un akipui tauve. Langchal chu 
agahvet uleh mihang, mihat ahichu aheuvin 
akichauvin alimsah ngam tapouve, guhthimin adalha 
tauve, alim alaijong ana het sau ahi. Pujil Lei 
(Tongue) chu Muoltinchaan KONGVA sunga ahengun 
apoh sah un akipui tauve, apui phei jun NOIMIKHO 
chena lampi (Leikuo) sunga chun alut lhum tauve, 
leikuo tabang lampi chu thingphung khat in asin 
khumun a dalha tauve. 

Ghomkhat jouvin, kho ahung vah phatnin 
Langchal ahung kithou dohtai, ahinla Muoltinchaan 
ana umtapoi, avet lele vangin amudoh tapoi akoma 
aupa Pujil anading geh guh in, ana nang thet thut e 
achuleh apao theitapoi, adoh doh vangin pao theilou 
vin ... Ah...Ah...A...A...atm a uh choh choh e, houthei 
beh thei ahitapoi, Langchal jong seiding helouvin 
lung dongin chom khatpi amoh umtai. Aupa chu akap 
.hen hunin akichom chol chollin alhai phei jin 
thingphung chu aga beng khoh khoh e chuleh 
amachu a uh choh choh e, thingphung chu avel 
avellin abeng benge. Chuphat in Langchal jong alung 
hang in aupa chu ave sallin aseije- 

“HICHE THINGPHUNGA HI...NAGAM NATOPPI 
CHENGNGA HAM...NALHA GAM GEH CHENGA 
HAM...” 

Atiin thingphung chu agah bodoh a agah pai 
mang leh...ahung vang pongin Noimikho akimutai. 
Noimikho amuphat in alung ahung kidang japme. 
Noimikho agah vet leh Noimite n agolnu chu Lang 
chung khatna (palanquin) atousah un aupa LEI chu 

KONGVOsunga Muoltinchaan apohsah un alampiuve, 
abangleh availang in ahot un, abangleh aleh 
atouvun, abangleh adorn sangun...Salu lap in alam 
un apeng lahlah un a-eu lahlah uvin a oijuve- 
...Ho...Ho...Ha...Ha...atiuvin Kumhei-golnop nomtah 
in amangtauve. Noimite chu athanop lot lot un, akitai 
lot lot un akichomjah jah uve, Kumhei thupitah 
loupitah in amang tauve. Hindu ho Doljatra kumhei 
bolnitoh akilouve, nom asauve. 


Chomkhat avet jouvin Langchal in lhang ahin 
samin Noimite agahkouve. 


Langchal 


Noimite 


Langchal 


Noimite 


Langchal 


, , 1 1-T-. XT’ ^ • • 

ici icii Aaji... 


* ^ n Moimif o l/o. 

» * v ... x \ uiiui ... i\a _ 

nei hin peuvo...neihin 
peuvo...(2)...Nei hin peh lou vuleh 
ka lum lam minge... 

PELOU...pelou...Alum lam nomin 
lam, alum lip nomin 
lip...pelou...(2) 

A LUM ALIP ...leh... Noimite 
phabep khat 

athie...Vo...Noimite...Ka-u LEI 
leh kaji ihin peovo...(2)...Neihin 
peh lou uleh kapho sel inge... 

Pelou...Pelou...Nanop le Napho 

sel...Nanop...nop 

nadei...dei...bollin... 

Apho asel-leh...Noimite phabep 
khat athi kit e... 


Hitichun lum lap leh pho sel atho in Noimite 
tarn tah athat tai. 

Lum-lap leh Pho-sel kiti hi golluipao ahi. 
Tengcha lap leh thalpi lap tina hileh akilomme. 

Lumlap leh Phosel atho a mitam tah atha vangin 
Noimite’n a-u lei leh aji chu ahin pedoh pouve. 
Chuphat in Langchalin Khaogui,tiing gui alhunglha 
suh in Noimi khoa akum suhtai, chule Noimi ho 
tamtah athabe in aupa Pujil lei leh ajinu 
Muoltinchaan aga huh dohtai, Ahuh doh jou jouvin 
Muoltinchaan chu khaogui jin ahin kikhai tousah 
in achuleh a-u lei jong chu Kongvo sunga ahinpoh 
sah in chunglanga ahinsol tou masatai. Chung lang 
ahin phah phat in Pujil lei chu Muoltinchaan in 
abulto peh le apao thei tai, Pujil leh Langchal chung 
le noija akihoumat thei ihontai. 


Hichepet tah chun Pujil in lungchom khat 
ahin geltai, alunggel chu imacha dang ahipoi 
Langchal chu Noimi kho langa umden leh ati ahi. 
Pujil chu mipha lou ahina ahung kilangdoh e, ama 
vangin ana thimgel sa ahi, ama gelchu noimi khoa 
hung umden tei tei leh ati ana hi’e, Migiloupa chun 
Muoltinchaan ahung kal touma sah dingchu ana 
ngajing ahitai, miiungdih iouho ngaina ahi. 

Muoltinchaan chunglang ageiphat in Langchal 

i-n a _ 11 n a Irnma a Vii n QfMiir! K”h n n InisPll... 

lo...(2),..ahin tie. Ahinla PUJIL in akijah mo sahe, 
Akihounalhon- 

Langchal : Vo...Pujil...Khao loisalo kahung 

kaltou ding ahi... (2) 


Pujil 

Langchal 

Pujil 


: Ipi natimo...ipi natimo... (2) 

: Khao loisal lo...Khao loisal 
lo...(2) 

: Sat tantan natimo...(2) (avel 
vellin) 


Langchal 


Alunghan Phatin...Sattan inlang 
nakeng to sattan tha-o...(2) 

Pujil kipah tah a khao asat tan leh akeng mong 
khat to asattan than, kengbaipa ahitai, Pap-po ahi. 
Ahinla Pujil chu alung tup alhunge tin akipah e, 
Amani chung khoa aum lhontai. Langchal Noikho a 
aum dentai, chomkhat dingleh phat khat dingin 
akikhen tauve. 

Pathen thilguon hiding ham...mihem thilguon 
hiding ham...het phah ahitapoi. Pujil tobang migilou 
mi lunggel phalouho vanghi aseinaje aumpon, alonaje 
jong aumpoi. 

Mi vangsenu, mi gentheinu Muoltinchaan chu 
tupet tah hin ahung genthei chehtai, seiding ahe 
tapoi, alung don manin amoh katai, amading in ima 
seinaje jong aumtapoi, seithei nading lampi jong 
aumtapoi, ama lung gel chu Langchal chung gama 
ahung kal doh tahlouva Noimi gama aum den ding 
ahileh amajong nung kumkit ding agot ahi, ahinla 
Pujil lin khao asattan tah jeh in akum suh kit 
theitapoi, Pujil nung juidingla ajui nompoi, achanga 
umden ding la aum ngampoi, kho ahung jiin ding 
agel leh aki khoto e, kho ahung jin pou leh thilha ho 
leh Lhomite chu hungkit ding agingmo e, akicha e, 
ama hinkho sunga avetdapen leh atheidapen achuleh 
akichat penchu Thilha ho leh Lhomi ho ahi, abana 
Pujil ahi, hijeh chun tupet tah a ama dinmunhi kol 
kah-lah a dingdento abangtai anunglanga la Gal, 
amalanga la Gal anunga Lhomi ama sanga mihem 
Pujil. Pathen thilguon hiding ham, mihem thilguon 
hiding ham het thei-hetphah ahitapoi. Amanuchu 
Humpi leh Vompi kah lah a dingden abangtai, 
gentheina chu sei ding aumtapoi. Amanu chu paojong 
apao theitapon, kapjong ^kcip uuh joulapoi, amiL-arnai 
amuol dentai, Ahsi-Valpa banga Mai vah silsel nu 
chu chomkhat dingin alim akikheltai Vo...mi 
vangsenu... 

Pujil in Muoltinchaan chu ajol jollin alhem 
lhemin inlang akholang ajot pitai. Aman alhepna 
chu imadang ahipoi Langchal Noimi kho langa cheng 
den tante, chung gama hung jou taponte, ahung jou 
nading lampi aumtapoi, hijeh chun eini inlanga iche 
ding khopi Haosa, Upa ho leh mipi ho koma...Keiman 
Muoltinchaan phu kahin latai, Muoltinchaan kahin 
huhdoh tai kahin tiding ahie. Langchal aumtah 
loujehin eini ikichen ding ahitai, keima sei hohi 
hung da hih beh in ti’n Pujil in Muoltinchaan koma 
avel vellin hilna leh taona aneitai. Muoltinchaan in 
imacha aseipoi kanome jong atipoi, kanompoi jong 
atipoi, aum thim beh e, kanomnai tiding la alung 
thim anompon, kanompoi tidingla akicha in aseingam 
tapoi. Paolou hamlouvin Pujil nungchu amoh juitai, 
ama lung gella chu kijui hih leh Lhomi ho leh thilha 
hon eikimat kit unte ati ahi. Akicha pum puma, alung 
nommo pum puma anung a juija ache-che Ihon leh 
akho a aga Ihung doh lhontai. A khou KHONIN-NOM 
KHOPI aga lhun phat lhonin Pujil in achunga asei 
hohi lhing set in aseitai. Hiche phat chun Pujil chu 
pasal minthang (hero) ahidohtai, koima anel thei 
aumtapoi. Pujil chu Lhomipa that pa, Muoltinchaan 
phu lapa, Muoltinchaan huhdohpa ahitah jeh in 
Khopi in Lemna (Welcome) apeuvin apahcha tauve 
chule Muoltinchaan to akichen sahtauve. 
Muoltinchaan in ima aseingam tapoi, aseithei tapoi. 
Vo...mi vangsenu...nang dingin seinom leh seimun 
akihong tapoi. 


Mipin akichen sah vangun Muoltinchaan chu 
aiung ainai wen ictpui, aiuilg idigiiia aciuuu uiuiuu 


lunggel tamtah aneije, phat tinin lung thi ket kot in 
aumme. Pujil lin akho mite alhepna khat chu- 
Muoltinchaan hi Khalvompun doithu a ana suh ngola 
ana bol ngol ahitai, aman lamkah a ol olla ahin jen 

jenna doithu ahin lhap a ahin damsah a ahin pui 
lut ahi atie. Hiche hi ajou asei ahi, ahinla Khomite 
atahsang tauve. Amanu umchan tojong ahung kilom 
tai. 


Muoltinchaan umchan chu avet uleh ginmo 
theijong ahie, ahinla atahbeh vangchu Langchal pul 
adoulel man ahi, A] eh chu alung laija cheng seidoh 
nom phondoh nom thucheng ho chu akhang sunga, 
ahinkhoa aseidoh louding ahitai, aseijong asei doh 
theilou ding ahitai. Eimite paocham tuh a “ Tuinoija 
Nga in thu kaseigot leh tuijin kakam ahuh in kasei thei 
tapoi , atibang ahitai seidoh thei lou thutah 
themkhat akisel nalaije, thudih chu ahung sophat 
leh ahilou leh hungsoh kit khat taleh ititan tern? 
Datmo lunggim aume. Golluiho pao chamtuh khat 
aumkit e-Mei am ponna ikhu khuma isel 
vangin.. .chomkhatjouleh ahung kavangjie-ahung kavang 
tei teije akitie. Pujil in ajou aseija thudih aim ahi, itih 
phat leh hung kavang ding ham...vetau hite... 

Vo...Pujil! Migiloupa! Ipi nagella tupet tah a hi 
lung phalou, lung dih lou nahin gel hitam? Mipha 
mihoi, Miloupi lungput lunggel geltalouva, midonmo 
ho lunggel, gamsaho lungel, thilha sangah ho lungel 
nahin gel hitam? Muoltinchaan leh Langchal hi 
nang'ma dinga napa Pathen tabang hilouham? Kintah 
a nahai thei namil thei ding ahipoi? Tugei jahi amani 
loupi nahi nagel doh lou laiham? Kigel pha kitin na 
naopa to navaikon til ni lhonna chu ipi nana seijem, 
nageldoh kit nah em, nangma hi milah lah a 

mimeidoi pen, mi meisan pen nanahi nakihet lou 
hitam? 

Mijinu lhep lhah, mijinu lah peh kiti hi 
chonsetna (pap) lah lah a alenpen khat ahi; Pathen 
anga mitan ona lah lah ajong asang pen khat ahikit- 

e. Hijeh chun Pujil...! nangma mona hi alentai, 
asang tai...moh seh in mang thei taponte...Pathen 
in naoi taponte. 


Nangma lunggel hi gamsaho lunggel, adeh deh 
a thing chunga cheng Jong te lunggel toh akiloutai, 
Jong toh na kichenjeh a jongte lungthim leh lunggel 
naken den hitam? Ipi jeh a kintah a lung phalou 
nahin gel doh ham? ipidinga noimi khoa konna 
Langchal hung kaltouna ding khaogui chu nasattan 
ham? Aseibe ding aumpoi amochu amo nahi, 
aphalou chu aphalou nahi, Pathen...gao sap nachan 
teiding Langchal pap napoh teiding ahitai...Kihet tan 
! ...nathi leh khat ahilou leh nahing gehguh a ding 


+V, 1 oVi 1/M 1TTO no n-. i to rf 

oKoi lomo 

Vo...Pujil! Langchal kiti pahi Pathen hin sem miloupi 
khat ahi, moh man thei mi ahipoi hin kivettan . 


Muoltinchaan in Langchal pul adou chu athoh 
lei lheh e, Nungah joldei neihon ajol deipa pul adou 
lei sangin adou lei jo e. Ajeh chu nungah guollhang 
joldei neiho ding in ajoldeinu ahilou leh ajoldeipa 
toh kikhen ahah sanai achuleh thohlel doulel jong 
aumnai, ahinla amahochu, iti ham khatna akikhen 
nungu jong leh avela kimuto kit thei ahiuve; 
ahilouleh amaho chun ngaidang goldang ...joldei 
dang anei kit theiju ahi; Chuphat leh alungu kikhel 
tante. Gol thah hochu to kilungset joh mai theijong 
ahiuve. Chuphat leh aki deipi akingaipi masah hochu 
hai thei diu, milthei diu, ginchat leh tahsan aumme. 
Hiche hi mihem te ngaina alii, Pelthei lou ahi. Gollui 
upaho thusei - paocham tuh dung juijin mihem te 
lungthim lunggel, umchan khanchan jong ahung 
kikhel jie, ahung kikhel jitai. Ansa ankhing in ahin 
kadam jitai atiuve. leiset chung chiena, mihem te 
ngaina ahi. 

Ahinla nungah goilhang phat sotthim tah ana 
kingai ho vang khu, ana kikhennau aum khat jongleh 
akisumil vah theiji pouve, akihai vahji pouve; akilung 
setnau leh akingainau KHAOGUI chu aki lhung 
jinge, atan vah theipoi; alungthimun akigel doh 
jinguve; Ama hochu loulam thinglama, Loukon na 
thing pohna lama KHUTKOI leh LHEMLHEI ja kihou 
jong aum uve. KHUTKOI leh LACHENG (Love Song) 
a kihoujong aumdapouve; SAN-NEM LA - JANGTE 
LA jong aumin, atame; LAKOILA jong a aumdapoi 
hitabang La hohi ngeijong angei chom chom e, 
sahnom aum chom chome; Amaho tabang numei 
pasal, nupi upa hohi akimuto niu khat leh nomtah a 

m imi itto n n i ri rf o Vi rtnlllo n-n rf n V» ilni 11 1T70 
mnuunm uiig cllajliauv v, j.j.ulaj.^clxx cumai juvci 


akihoulim nau bangin akihou lim jiuve PAOLEM 
tabang PAOTAH tabangin aki houjiuve. Chuphat le 
midang hon achate anaute jeng in jong ahe thei 
jitapouve. Killing setna GUI chu tanvah theilou dan 
ahi; Pasal (mipa) hochun-numei (minu) hochu 
abangleh agah dai jiuve, totna tabangin agah 
houjiuve. Abang loikhat jong chomkhat mongtah a 
akihou limuva agol lai umchan thu aseijuleh aki 
iniso jijong aum dapouve; numei ho ahurig Ihisoh 
masa jiuvin, abanin pasal hon ahin jom jiuve, 
Lunghel leh lainat chu ahin phongdoh jiuve. 


Ahinla Muoltinchaan pul dou vang hi najep 
nante,thoh leljong umjep nante, ajeh chu agolpa 
Langchal hi athijong ahipoi, Noimi gama umden bou 
ahie; ama umnom mana jong umden ahidehpoi, 
ahung kaldoh thei loujeh a bou umden ahie. Hung 
kaldoh nading lampi umleh umden hih beh inte. 
Tetoh khat in athisa ngapjong hileh dongman tah in 
milvah thei, haivahthei ahi; hiche chu ahipoi. 


Langkhat a Muoltinchaan in a sun lunggel ajan 
lunggel in, a sun mang ajan mangin Langchal bou 

amujie; amasangah Langchal maiso bou akilang 
jinge; Noimite tamtah athagam pettah leh amanu 
ahin huhboh pet tah jongchu alungmit athinmit in 
amujinge; ahai thei hih beh e. Hiche hochu agel 
doh phat leh hoija aum lamjong aheji tapoi, leiset 
chunga aum lamjong akihet jitapoi; nisat lam gojuh 
lamjong ahejitapoi, huinun lam meijiin lamjong 
ahetapoi. 


Aban kit in Langchal chu noimi gama lunghel 
tah le mongmo tah a aumjing ding jong chu agah 
geldoh kitne; alungmit in amu gehguh e; thil hah 
sachu thil hahsa ahi, thoh lei chu aum lhehin ahi. 
Amani kikhen hi lainat aum chung chone, ajeh chu 

___ ?_ _- — i-1— ^1— w-^ "ll~» h -» n /4r> o nn rfo 

gimna lah a asang pen leh ahahsapen ahie kitileh 
kiseikhel ponte, kiseival ponte. Thilha jong ngoh thei 
ahipoi, sangah jong ngoh thei ahipoi; mitobang, 


satabang, thilha tabang, sangah tabang; jong tabang, 
ngao tabang; gammang noija jong khat toh 
anakicheng sa; milah lah a mimei doipen; mimei 
sanpen; mijon chihpen PUJIL bou ahie. Vannoi leiset 
pumpi mangta jong leh Pujil jonchih le gitlou vang 
mang thei ding in ginchat aumpoi, ama tobang 
mihem hi leiset chunga hungpen kit da beh le 


phante. 


NOIMI KHO 


Khat langa Noimi khoa iti kit tarn vetau hite. 
Noimi gam khomi ho jong chu lamkhat a itileh chung 
gam miho bep bep ahiuve, ama bou Langchal chu 
michom beh in mival jenin amuvin kintah in ahou 
ngampouve. Langchal in phat jousen Tengcha, 
Chempong, Thalpi, chemcha alhingset in atho jinge. 
hijeh chun noi mite'n akichauvin anai ngam pouve, 
ama chunga VAHCHOM BEH khat avah jong chu 

chapang khat le ni’n amudoh e, milah a asei thei 
pouve, seijong asei ngam pouve. Amachu English 
Film/Cinema khat a mivomte kho khat a Tarzan 
hetman louva aga lhailut japto aki louve, tekah thei 
khat ahi. 

Langchal chu amasan mitojong akihoupoi, 
munkhatna achang seh in aumin koima jong akhoh 
sahpoi, Noimi hon jong chun akichauvin alimsah 
ngampouve, Numei chapang ho vangin thilha bollin 
abolluve, guhthim thimin agave jiuve, Nupi upa 
hovang in Humpi gellin agelluve, limsah sah lemang 
vejong agave ngam pouve. Ahinla phat kihei dung 
juiyin mihoto ahung kihou theiyuvin ahung kivop 
thei tauve, aki houpi thei leh akingaipi theijong 
ahung umtai, akhon khonna in jileh chajong ahin 
neitai, achate jong ahung tamtai. Ajinu’n jong angai 
mama jeng tai, achaten jong angaima ma jenguve, 
amachu miji-mipa ahung hidohtai. 

Ahinla Langchal chu Noimi gamah a mong thei 
hih beh e. Asun lungel ajan lunggel lin Muoltinchaan 
bou agelle, ajan mang jong leh amanubou amu e, 
akam invang aseidoh poi, ahinla alung thim vangin 
ahai theipoi. Nungah gollhang kingai laitah a 
gollhang pan a golnu ajoldeinu angai tobang ahi, 
hiche sang chun akhoh jepme, ajehchu ama dingin 
ajinu midang hon alah peh tabang ahitai. Hetding 
khat chu Muoltinchaan agel doh pet tah leh Langchal 
in imacha dang ahethei jitapoi. Khomulou abang jie, 
apao theilou toh ahung kilouve, akoma um midang 
hojong amujipoi. 

Langchalin Muoltinchaan to kimuto nadinga 
phun asan leh apha e, (phunsan tichu chung Pathen 
min aphah a kitepna mangsan phunsan ahi). A phun 
leh Amang Abul phat dung iuivin tohguon thileuon 

aneitai, Lhomipa khoa meithainu khatnin Langchal 
ana kithopi bangin Noimikhoa jong meithainu khat 
maman akithopi kittai. Vetemuvo...Muoltinchaan hi 
meithainu cha ana hijeh a hi gamtin gam tanga hi 
Meithaihon amani hi ahin kithopiu hitam? Gel thei 
khat vang ahi...Pathen thilgon...thil lamdang ahi. 


Meithai nu in Langchal ahilin - “Ivluoltinchaan 
namu nom monga chung gama nache nom mongleh 
KANG GUI SAO mu (seed) tamtah tu inlang Leichung 
khoa jam doh sah o...chuleh nangma chung gama 
kal tou thei tan nate, chung gama kaltou ding jamtou 
ding chu Kanggui bou ahi e, adang lampi aumpoi. 
Amanu hil dung juiyin KANG MU tamtah atutai, 

in ahung jamtouve. Ahinla Ajinun ahet doh phat in 
jan leh guhthim chan ache in kanggui chu ajihdon 
aga sitan peh jie. Kanggui chu akhang theiji tapoi. 


Hitichun phat sottah aki nohtai, chung gam kal 
touna ding lampi aumtapoi, ajehchu ajinu chu 
achin£iou tanoi achate chu avetupiou tapoi, ama 
honjong miji-micha hina mihing thanei naleh thahat 
nachu (rights) aneitauve. Langchal alung dongin 
amoh umthimtai. Nikhat hi Langchal in Meithainu 
adongin Noimikho miho khu chung gama, chung 
khoa achenao, akaltou nau lampia khu kache theilou 
dingham atie. Meithainun aseijin Noimikho miho 
chena lampia nangma chethei pon nate atipeh e, 
ajehchu Noi mitehi, ju tabang va tabang khat asoh 
doh theiiuve, nangma soh theipon nate. 


Langchalin kanggui atutu vang in akhang 
theitapoi chunggam apha theitapoi, khat langa 
achatjong a len gam kigotauve, ajinu'n amachu angai 
cheh chehtai, a sun ajanin achingtai, akho miho 
Noimi honjong angai tauve. Ahinla amavang amuong 

thei hihbeh e, chomkhat chajong among theipoi. 
Vacha bom sunga kikhum abangin, Humpi thihkul 
sunga kikhum abange, agentheije. 

Humpi hon achang cheh in gam lenkhat angah 
cheh uve. Paocham tuh in “Changpi sung khat ah 
Humpi ni akol khom ngaipoi” akitie. Humpi hi gamvah 
hat akitie, Jingkal matah in achate vahman lou vin 
gamkon in achejitai, ama nungleh achaten hampa 
chunga kai jingkal daitui khu a leija aleu ahi akitie. 
Gamvahat sa ahijeh a Pathen in alungsetna agon 
peh ahijeh chun hampa chunga anu noitui akoipeh 
ahi akitie, thutah ahi. 


Hitobang machun Langchal injong chung gam 
bou angaije, Muoltinchaan mu ding bou agele, 
Noimikho a aumchu a ning alai akitelle, aji acha 
aum vangin among dehpoi, among thei dehpoi. Ajan 
mang, asun mangin ajinu Muoltinchaan boutoh 
akimuto e, chuleh aumkhom lhone alunggel jouse 
Muoltinchaan koma akingame. Langchalin mihing 
hina dolin Noimi gama aji achate jong chu 

O rl a" o ■» -*->'% vn -i ni rV» <-» V> t-« 4 - h ^ 1 1 ^ L, . — , 

angaichat pen khatchu Muoltinchaan phu lah ding 
Khoninnom khopi sunga mipi leh a akitepna leh 
Pathenm apehna Vang chu ahaitheipoi, Khalvompu 
agatha a Muoltinchaan phu aga lah chu mipi lah a 
aga phuongdoh nomme. Ama deichu kithan nabou 
ahi, leiset chunga nop sahna leh ji le cha neiding 
agelpoi. Ama piendan chu kidang ahi. 


Airvno hm'-Ji' 1 lrhi r» t I rn r-» rC H -i T tki 

Pa koma taona ngehna aneitai, ataona chu adang 
ahipoi; Chung gama Muoltinchaan toh neikimu to 
sah kit in Pathen ati ahi Ataona chu- 

“Chung Pathen...Nangman neisah dungjuijin 
Khahxjrnpu ku. that in. .. MuDltbiciiacui pha kulatai. .Neilung 
setnin Muoltinchaan to neikimuto sah tei teijin.. .Achuleh 
Kangval mu katu hijan khat sungin hinlet doh sah in, 
Hinsao doh sah in...Chung gama hinjam doh sah in 
.. .Kagenthei sottai”... 


Achunga kisei taona hi anei jin Kangval mu 
tamtah chung gam kalna kolhom tabang kot koma 
chun nilhah in guh thimchan aga tutai. Janin amang 
apha selle, amangin anu tobang apa tobang mikhat 
in ahin kouvin...Vo... Langchal...{2) Chung gama 
hung tan, Nagenthei sot tai. Muoltinchaan in nangah 
jinge ati. Jingkah ahung khahlou leh alung avah 

atuchu agavet leh Jan khat kah in analen doh in 
alom changin chung kot langa anajam dohtai, 
amajong akipah behseh in chung gama kal dingin 
akigongtai. Pathen athang vah e. 


Khat langa ama kaldoh dingchu ajinun ahe doh 
kit tai, achate koma phatah in a hillin, “Napau 
kangval guija konna chung gama kaldoh ding 
akigotai, ahung kal kigot tah leh nabon 
chauvin...Hepa...Hepa...kal hih in...(2) tiuvin lang 
nabon chauvin akonga kikhai uvin...achuti louleh 
napau CHUNG GAM a cheding ahitai, Pa neilou nahi 
diu ahitai. Anu vin ahilna banga abollu leh apauchu 
akaldoh theitapoi. Nini nithum akal vangin ajinu 
leh achaten akalsah thei tapouve, amajong a lung 
dong dentai. 

Langchalin jan leh avet jileh chungam kalna leikuo 
sunga chun thilhaho asuhkum atoukal akimat chet 
uve, Meisel hinsuh det loi, gah toudet loi aumuve, 
Noigam mi abang hojong chu jan leh thilha asohdoh 
un chung gama aga leng jiuve, kichat jong aumme, 
vetnom jong aumme, jan khovah vah in aveji e. 

Langchal chu mihing khat ahitah jeh in ajinu 
leh achate jongchu hunamin achamlou in adalha 
nompoi, voh a dalhah ding jong anompoi. Pathen 
koma themmo ding anompoi. Hijeh chun chomkhat 
araoh umtai. Meithainun Langchal umchan chu ana 
musoh in ana hesoh keije, akithopi kit nomtai. 
Langchalin aga hil louva aga dohlou vangin 
Meithainun akouvin aseipeh tai- 


Meithainu 


Langchal 


Meithainu 


Langchal 


Vo ...Langchal... Chunggam 
nalhun nading keiman lampi 
khat nahil inge...hung in... 

Nei kithopi...o...Neiki 

thopi...o... lampi neihil tei 
teijin...(2) kagenthei val 
taije...neilungset in...(2) 

Chunggam na kaldoh nom mong 
leh na sakhaova changvai kipoh 
in...kangguija nakal kontah leh 
nachaten hepa.. hepa tia 
nahin san kontah leh...veo 

vin...veo vin chafe ...chiirm 

. - - - - - -- 0 

langa Vakolte...lam khu veovin 
ti lechun chung lang hinve 
taovinte, chuphat leh changvai 
nathe khurn leh...amit uva chang 
intin...amit kinoi tauvinte... hiche 
kah chun nangma chung gama 
kaldoh tan nate... 

Ka-U meithainu lampi pha 
neihil jeh in kakipah e kabol 
tei teiding ahi e... 


Ajing jingkah matah in akipanin Langchal in 
meithainu sei bangin akaltai, achaten ahin san phat 

tah in changvai athe khumle amit akinoi tauve 
chukah in Langchal chung gam akaldoh tai. 

LANGCHAL MUOLTINCHAAN TOH AKIMUTO 


Langchal chung gama KANG guijin a kijut toudoh 
tai. Chunggam ahinmu phat in alung akidange, 
Noigam agah nung vetle ajinu leh achate agah mu 
e, ahinla Noigam vang angaita hihbeh e. Chunggam 
ahinphah leh agolnu Muoltinchaan ana umtapoi, a- 
upa Pujil jong aumtapoi, amaho kholang chena lampi 
jong ahe tapoi, amadingin gam pumpi anguijin alung 
alenge. Ahinla Langchalin chung gamchu nom asah 
lotlot in aseinaje chajong ahepoi, VAHING kiihasuo 
SAHING kilha doh abange; nom asah nachu akamin 
aphuong doh joupoi; amaisuo leh akhohei jin ahung 
kilang doh e. THIHKUL sunga sottah kikhum jouva 
hung kilhadoh Humpi abange. 


Ache phei leh Sangah khat in Ahcha khat ana 
kigo e. Hiche chu Gollui hon SANGAH MEIKHUTUN 
atiuve. Sangah in Ahcha akimat leh meija ago minna 

dlld ilCIAJl dlllC, lVUlVllUIctljd i-UlUlld dgdgU 111 U11UJUU 

leh meijong aga gukit ji in akigoji-e. Sangah meiguh 
jeh in meijin in aka jie, kho thing khat cheng aka 
vamjie. Hijeh chun Sangah Inhal ana kitie. 


Langchal lin Sangah chu agem gemin amantai 
Sangah in Kapu...Kapu...eilhan...eilhan...atileh 
alhavah tapoi, alha masang in thukhat adonge, kalha 
ding leh Ahcha hi naga matna khochu koikho ham? 
eihillin ati e. Akho mun chu aki hilsah leh amaho 
khochu ahitai. Akihoupi pileh Khoninnom kho mong 
mong chu ahitai, adoh kit leh Pujil te injong ahetai, 
Chuphat in aman jong aseijin Sangah tun nangma 
chejelin lang Pujil te in noija ah kang khat gaman 
in, amul hinbot thang phei peh inlang hikoma hinbot 

lhung tan. Achuleh keiman na Ahcha nana gopeh 
nange atileh Sangah jong anomtai. Pujilte in noija 
ah kang khat aga manin Sangah in amul ahin hot 
thangpeh in ahung lhung tai. 

Langchal in Sangah meichu ana chen mit pehtai, 
achuleh ahcha chu a siel in (gomin louvin) ana koi 
pehtai, Sangah ahung lhunna amuphat in akaptai. 
Ahinla Langchal in asei peh in kap hih in...kap hih 
in...ahinga ineh leh alhum kei keije, netang.. netang 
tin acham louvin aneh sah e, lhumnam tuinam 
atileh aki chat manin Sangah in atuinai ati. Chu in 
Langchalin Sangah koma thukhat ahil kit e, tukal 
Ahcha naguh leh agona dingin mi khosunga mei 
guta hih in mihon namei khutun hin mudoh uvintin 
na mandoh unte chuleh nang dingin thina manna 
hinte. Sangah anomtai. Hiche nia pat chu Sangah 
in Ahcha a siella aneh ahitai. 

Langchal in Ahkang mul thang chu ajui juileh 
kholaiyah aga juilut tai, chuleh Pujil te innoi aga 
phatai. Pujil te inna achate ana umuve. Langchalin 
achate koma nanu leh napa hoija chetam tia adohleh 
achaten kholaija Ju khomin Ju Simin ache lhonne 
atiuve. Achate asollin anu leh apa aga kousah e. 

Achate chun Langchal chu akichauve, anuleh 
apao koma aseijin, Hepa...inna maljin pasal loupitah 
khat ahung lhunge, aman inlhuong lai ahin chot 
leh inpumpi akiling lap lapme, Jalchunga athalpi 
ahin goldoh leh jal anem dahdah e, in pumpi 
akilinge, kichat aume. Pujil lin aseijin koimadang 
hitaponte MITHANGPA chu hitante, Langchal hitante 
atie. Amajong akicha foehseh in apau thei tapoi ada 
adoijin inlang ajon in anaopa kom alhungtai. 
Chuphat in Langchalin Pujil koma imacha dang 
aseipoi. 

“SAISAN...NANOP EM...AH-NGA...NANOP EM” ati 
leh aupan...SAISAN LOM SANG IN AH-NGA 
KANOMME ati...Chuphat in akeng avoh boh peh in 
Ah ngah in apansah tai. Langchal le Muoltinchan 
akicheng lhontai. Saisan kitichu thadoh a kivuina 
lhan leisai sansah ding tina ahi, Ah-nga tina chu 
akeng vohboh peh a chang phouna Ahcha ngah a 

nonooln hirip pVn* 
puiioun tma cajl ii • 

Langchal mai amuphat in Muoltinchaan akipah 
beh seh in akichom jahjah e chuleh anui jahjah tai, 
chomkhat anui nui leh anui kaptai. Chomkhat jouvin 
alung agel leh amanu hin khosunga agenthei naho 
jouse agel doh e, ama gel doh hochu- 

1 . ThintJnn-fl arhena Khalvnmrm fn akirrmtn 

.or” ~ '-~ — w *- 

chule adam molai 

2. Mou lhah nia...alunggim na 

3. Khomola Khalvompu Iho ahungsuo doh ...aki 

chatna 

4. Lhomi khoa agentheina 

5. Lamsom sagi...a...thilha hon amat u 

6. Noimi khoa Noimite lah a akichatna 

7. Chunggam ahin nungphah a Pujil in alhepna 
akichatna... 

Amanu kinep na lenpen khat vangchu ama 
hinkho sungin Langchal chu khatvei beh kimutuopi 
kit ding tichu ahipene...Adeh deh in Noimi gama 
kona chunggam ahinphah kit nia Pujilin alhep chatvai 
petna akichat na hochu agah geldoh e, ahaithei hih 
beh e, hiche pet tah a akichatho chu Lhomiho leh 
thilhaho ahiuve, hiche pettah a Langchal asonna 
leh angaina chu agah gel doh e. 

Langchal mai amu phat chun Muoltinchaan 
akipah behseh in vahing kilhasuo sahing kilhadoh 
abange. Thih bom sunga sottah kikhum genthei 
vacha hing kilha suo abange. Langkhat in kisei leh 
athi dingsa ahung hing dohkit abange, ahilouleh 
pahcha molding kon tui kithe khuma kichap khuma 
hung pah hoidoh kit abange. Kum lhung keija ehu 
akikhoto tona a mai moldeh duhsa ahije ahinla tuni 
vangin Langchal amu mua pat amai ahung lhaitai, 
athanop lotlot in ahung kipah sepsup tai, amai ahung 
lhai seng sungin vetnom aume amanu mai muho 
leh aveho jong alung lhai.junte ti ginchat aume, 
agentheina jouse leh alung gimna jouse chom loukah 
in abeitai. Akipana bouvin akhel tai, aseldohin, akhu 
khum tai. Thilsoh lamdang le thilsoh kidang ahi. 

Khopi in Pujil ana vailhunsao ahitah jeh in avel 
vellin Langchal ana vailhun kit thei tapouve, 
koimachan thanomtah leh hangsantah in thu 
aseithei tapoi, amoh umtai ajeh chu khopi sunga 
minphat jouse Pujilin ana kisandoh ahitai. 

Langchal alungtup alhungin, Pujil agenthei tai. 
Insung khatna acheng khomun Langchal leh 
Muoltinchaan nomtah in a umkhom lhon in Pujil 
genthei tah in aumtai. Vetlel tah in aumtai, 
koimachan imacha asei thei tapouve. Haosa upa 
chuleh khomi ten jong imacha asei thei tapouve 
ajehchu thusoh lamdang thilsoh lamdang ahi e. 
Pathen vaihom ahin, mihem hetphah leh seiphah 
ahitapoi. Ahinla ichanpi hung geiding ham aban 
vetaute. Hetding khat chu Pujilin ajou joupi aseija 
MEI-AM pi PON akhukhuma a selleh asei joutapi 
aphat chan ahung kavangin meikhu ahung kitung 
dohtai. Phelmit theihoi phelmit jouho ahitapoi, meipi 
akongin mipi agentheitai. 

Khosung numei chapang ho akihouvu leh a 
kihoumo keijuve ajehchu Pujil chu Langchal ana 


hisah u ahi. Langchal ahungtai 


i_; ii _ j— „ ; j ' 

Kina tua ilia 


Langchal hung lhung kit ding ham? ahilouleh 
Langchal ni uma ham ? Amasa pachu koibaham 
atiuvin amaho leh amaho akinel neluve.Miloupi ho 
chunga mi akinel ngaina ahin datmo aumpoi. 


Laangchal nehding thiing kasuh ... 
Ai kasuh ... ai kasuh ... 


Pujil nehding ai kasuh”... 

Ama nehthei guon hochu insunga chat thei louva 
um Pujil in amusoh keije, hejong ahesoh keije. Pujil 

oiarwin antnnfj teni kikhel thei 

nading chu aguong e, achuleh phatpha angah e. 


Chomkhat jouvin ankong nichu a luipeh in, ana 
kineh lhontan ati’n Muoltinchaan thingpon achetai. 
Ama guon dung juija chu Pujil lin Aisuh chu aneh 
ding ahi achuleh ama thiding pet chu avet nom lou 
manna avet ngam loujeh a thingpoa kilep mang ahi, 
ahung kinung le phatleh ana thi tante atia hung 
lhung vah louva hung geijep ahi. Pujil chu akeng 
aboh tah vangin amit in kho amu hoisellin thil hung 
sohdoh ding hojong chu abonchan ahesoh keije 
chuleh bukong tenichu kintah in akhel in, An ane 
lhontai. Anehjou lhon in Langchal hetman louvin 
athitai, ajehchu aman thina thei aisuh chu akineh 
khah ahitai, amanjong ima asei manpoi. Athiding 
pa thilouvin, athisah nom loupa joh athitai Mihing 
thil guon ham, Pathen thil guon ham? het jou 
ahitapoi. Pathen thilguon jong himai thei ahi 
Thadou-te paocham tuh a - 

“Micha thihen itileh eicha athi e, Miji thihen 
itileh Eiji athi e” kitihi Muoltinchaan chunga 
alhungtai. Pathen thilguon theiphah ahipoi...mihem 
thil guon to tekah thei ahipoi. Pathen phatsah louvin 
mihem thilguon alhung theipoi. 

Langchal thijou tah in Pujilin lhang ahin 
samin kintah in akhote akou khomtai. Aman 
seijin - 

Michonsepa ... athitai 

Pathen Oiloupa ...athitai 

Keima Galpa...athitai 

Miohonse valna athitai 

- r __ - -- 

Van oiloupa ...athitai 

Athitai ... (2) 

Hung veu vin ... Hung uvin ..kakho - kaveng 
hung uvin 

Nungah .. Guollhang hung loijun 

Haosa ... Upa hung loijun 

Nupi ... Upa hung veuvin ... hung u vin (2) 

Laangchal athi jou jouchun Khopi sunga khovui 
akai phakit e, Kho pumpi chu a jing then thunin 
khomuna khangmuna ahi tapoi, nidanga 
khovuikaitoh akilou tapoi, agimnei chome. Venglai 
jousea aphat achang louvin KHO-OI ahung ham kit 
e, masang jepma aham sangin jong a gimnei cheh 
e. Aphat achang louva Langchal athi ajahjeh uvin 
Khopisung Mipi chu a pao loh a hamsa umlouvin 
athip chet chut tauve. Mipi chu atija jong aumin, 
akicha jong aume. Chapang honkhat vangin 

Ahinla ajipa kivuina lhan beh vang kimudoh hen 
aluong thisa kimu beh leh tihi amanu lunggel ahi, 
hiche chu amuto kahsea chu alung dam louding 
dan ahi, ama dingin vangset na chunga agenthei 
lheh tan ahi, hiche pet taha amanu umchan chu 
vet jou ahipoi, koimacha numei pasal, nupi upa, 
khangdong khangthah avejou umponte. Thil lamdang 
khat chu Muoltinchaan in hiche pet tah chun 
Langchal akhohsah behseh jeh in Pujil chu agel doh 
tapoi. Hichepet chun Pujil vangin nao khat akipom 
in kem chunga atouve, ahinla Muoltinchaan in 
amapa chu amuhih beh in amanu akap tabang amao 
tabang in - 

touta o ... neihung puitou ta ...O ...leiset chunga ka 
um nom tapoi ... Ka um nomtapoi ... Henu ...Henu” 


ati’e. 


Muoltinchaan genthei thoh lei bangin Pujil 
injong genthei athoh lei thouve, amajong kemchung 
lang khat a anao neu khat akipom in alum tabang 
atou tobangin anung langin akingai jin akap kap e. 
Aman aseijin “Nao Laangchal... kikhen poite iti me 
ipidinga ikikhen hitam? ... tin akapkap tai. 
Chomkhat lung han jeh a ahilouleh Muoltinchaan 
vetda a anaupa thilong kintah a ana vuimang vangin 
anaopa asopipa angai nachu nilhum loulai jin ahung 
kilang doh tai, amitlhi ahung luong doh in gobah 
lhan ahung bang tai, atahsa pumpi ahung kithingin, 
ahung paodoh pou pou leh ... Nao Langchal ... (2) ati 
e, sopi ahina ahung kilang dohtai, anule apa ahin 
geldohin, achapan lai lhon umchan ahin geldoh e, 
gam lah a Khalvompu ... Lhomipa...nung juija ache 
lhonna agentheina lhon jouse ahin geldoh e, anaopa 
chu angai cheh cheh e, ama thi chu agel leh alung 

avet vangin amujotapoi, insah inlhang achot vang 
in achondoh tapoi. Intom Inmai akhol vangin akhol 
doh tapoi. Khomiho adoh vangin koimachan asei peh 
tapouve. Amanu dingin amit amai ajingin, khomuna 
ahitapoi, gentheina bouvin atahsa pumpi akhu khum 
kittai. 

Langchal amu joulou beh phat in amanu jong 
akap hen hunin chempong khat akimat in a In alou, 
kotsah kotlhang asat in akitomtai. Chomkhat jouvin 
tucha khat akimat kitin a leitol laitah alaiyin akitom 
kit e, aban kit in Heicha khat akimat kit in akem 
chonlai tah ahintu in akitome, kemchon kemphei 
chu atuchen deh e. Akitom chim phat in kemchon 
sat na’n akinei jin akap dentai, aman aseijin... Vo! 
U Laangchal... Hoija naum haimo...(2) Vo...Ka U 
Langchal hoija na um haimo...hoija na um 
haimo...ati’n avel vellin akouvin kap dentai. Hitichun 
chomkhat kemchung a akhup boh in akijamin aka 
kaleh a kap imu dentai, ahinla a imut vangin a uh 
jun junin amang ka ka in, apao tobang akap tobangin 
amao mao nalaije. 

Hiche pet tah a Muoltinchaan umchan chu vet 
jou ahipoi, koima avejou umdingin ginchat aumpoi, 
Amanu’n jong aupa-ajipa chu alung mitnin amu 
jinge, amit ahajong leh amu e, amit asin jong leh 
amue, amanun hoija aum lamjong ahetapoi, leiset 
chunga aum lamjong ahe tapoi, vanle leikah a umto 
akilou tai, vetlel, thoh lei chu aum lheh in 
ahi...amading in Hinsang in thi aphajotai, ajehchu 
athidinga aguonpa Pujil anahin nah laijeh chun 
Langchal chun thina thei aisuh chu ananeh khah a 
ana thidoh ahitai tichu ahin hedoh tai, achukit leh 
aupa Pujil in kinle bonga (kintah a) athiluong chu 
ana vuimang ahitai tihi ahedoh kittai, hijeh chun 
amadingin hinsang in thidoh ma anom jotan ahi. 

Langchal chu kintah a thi dingin aging chapouve, 
amaho guhthimin acheuvin agavet uleh Pujil chu 
aga mudoh uve. Chapang hon Pujil chu Langchal 
ahije tia ana lah u ahi, ajehchu am an Khalvompu 
chu ama tha ahije anati ahi, ahinla chapang ho 
seivangin koima atahsang pouve. Khopi sung 
mitechun THISE-SAHNIT chu anit kitnun, 

a rfi m m lVi^Vi p 


Langchal thiluong chu in-gal mol pang khat a 
thisevuijin aga vuitauve. Kin le bonga_(kintah a) aga 
vuidoh u ahijeh in Chapang honjong amun chu 
ahepouve, alhan vang chu chapang ho Selchinna lai 
lhangjol khat ahi e. selchin phat ahung hitah in 
hiche mun na chun chapang Selching, nidang bang 
in, a dimset uve. Chapang iiochu nomtah a khohe 
louva kichem loijong aum muve, abang akibon loijong 
aum thouve, guolseh bolloi jong aumda pouve, khosuh 
khokhang thei louva, mithi lam miman lam helouva, 
nomtah a iamkol kaija lam loijong aum muve, khopi 
sung chapang ho ngaina ahi, amaho hin koima thi 
koima man lamjong ahi pha pouve. Mithi vui, mithi 
ka a kichem loijong aumda pouve, knopisung ngaina 
ma ahi... 


Langkhat a, Muoltinchaan jing vaija thing po 
a ache chu sun kim nung sang peh in geitah in 
ahung lhunge, agei jep a hung lhun ding age! hinte, 
ajeh chu Pujil chu ama lhun masang a anathi khat 
ding ham ati.hinte, athiding monga aneh dinga 
AISUH akoipeh ahi, athidinga aginmo jeh a bou 
athipet tah chu amunom lou hikhat inte, akilep 
hinte. 


Muoltinchaan In ahung lhun phatnin ama 
lunggel to kitoh loubeh thilsoh khat ana sohtai. 
Langchal ana umtapoi, aholmotai, inning - inkah 

ahel cheh cheh in, athohlel cheh cheh e, hoija aum 
lamjong akihet tapoi. Hiche pet tah chun 
Muoltinchaan um nalam jong ahetapoi, anaopa 
angaina bou akilangtai. Guollui ho paocham tuh khat 
chu ama chunga ahung ehutai. Paocham tuh chu ; 

Khokhat pumpi meijin akah vama mipi agenthei 
sangin Sopi khat thina sopi khat genthei chu asang 
jep me, ajeh chu khopi chu semphat thei ahi, ahinla 
athipa chu hung hingkit thei taponte, hijeh chun 
athoh hah jep e, hitabangma chun phalbi laija dap 
laija meiamin kengto akah khu ahung ol nat nat 
leh thoh jou ahi hih behe akah tillin akihedoh 
vahpoi...ol-olla ahung nat doh le thohjou ahipoi, 
hitabang chun sopi thijong khu anikho leh lungsetna 
leh gentheina chu athoh hah in adeh deh in mipi 
kikhen nungleh athoh hah deh set e, ahung sotjep 
jep jong leh athoh hah jepjep e, anomjo sang aumpoi. 
Hitabang chun Pujil injong anaopa thichu agah 
geldoh phat in anule apa jong agel doh in amin phah 
e. Sopi chu sopi ahin, laijon chu laijon ahi, sungkhat 
pengchu kimoh khen thei lou ahi, thikon mankon 
leh ahunf? kimin nhah teiie thimine man mint* ionf* 

leh ahung kika teijuve, ahung kigeldoh teijuve, 
ahung kilainat teijuve, mihem ngaina ahi. 

Hitichun akapmin chomkhat akap imu dentai, 
ahinla amajong amang tabang a tah tabang in amao 
mao ve...Amao nachu thu tabang la tabang ahi. 

“Nao Langchal lo ... (2) ... 

O ... Langchal ... nalam tol jol la 
Selching Naopang son kaije 
O ... Langchal Nadou lhan chunga 
Selching naopang tang lame” ... 

Achunga kisei thucheng tobang la cheng tobang 
hi Muoltinchaan in amang tabang atah tobangin ahin 
jadoh in kintah in ahung kithou doh tai. Tucha kliat 
ahin kimat in In gal langa chapang ho Selchina 
langchu ahin deltai. Langchal lhan chu chapang 
Selching honjong amun hepouve, mujong amulouvu 

_ ™. . A „ 1-, PV, /\i‘l /-\i i d 1 ri n in on ip rf pVm 

hampa, louhing, thingna louna avuh khummuva a 
sellu ahi, adeh in Muoltinchaan in agamudoh louna 
ding a aguonu, abollu ahi. Amanun chapang ho adoh 
jongle lhan chu aholthei pouve. Aliinla Pathen thil 
guonma hitante amoh bei theipoi, Pathen in amanu 
chu ajipa lhan koma chu ahin pui lut hileh akilome. 


AillcUlUli jOng agin uxuna icuin 


lni’mim imioa odolo r\ oVi in 
-lUi j vj uou aciuii unn xxx 


chapang ho kichepna ... alamnau mun lah chu ahol 
lele leh ajipa lhanchu agamudoh tai. 


Hichepet tah chun Khovui ahungkai pha kitne, 
ginchat louvin Shah-sum (Ihogui) ahung kitung kitne, 
agim neije-agimnei lot lot in aphat achan louving 
mpihnl QVmnrf Uaiif* hnisp ahnntf lanfJe. khnmiina 

khangmuna ahitapoi, tijat lujat aumtai. 
Muoltinchaan in alhanchu alaijin ajipa thiluong chu 
alai doh tai, ajipa thiluong chunga akisai lele in 
akhupboh in alumin akap dentai. 

Hiche pettah chun Selching chapang hon aum 
kul un amanu umchan chu lamvet in avetauve, 
amanu umchan amuphat un abon chauvin alhisoh 
un akaptauve, amujouse alaina lou leh akap lou 
umponte. Aka chim phat in amanu’n jong Langchal 
konga ana kikhai den anavuithao chemcha khat 
asatdoh in akhut in akichoitai, chomkhat akingai 
tuo gehguh in, chemcha chu akhut in asim det kheh 
in ave hoiselle, chu-in aman aseijin: 

“Tu vangin Langchal nung jui theitang kate ... 
chuleh amato kimuto thei tang kate” ati’n ahung 
me heu houvn ahung nui seu souve chuleh hatah 
in ahung nui dohe; hiche pettah chun amaija AHSI 
tabang a vah khatchu ahung kilang doh kit e. 
Chomkhat jouvin Muoltinchaan in anu ahin kouvin 


“Vo...Henu...Vo..Henu 
Vo...Kanu...Vo...Henu 
Hung tang kate...Hung tang kate 
Khomolla eina ngah in 
Khomola eina ngah in” 


Ati n chcmcha chun adip kuoiigtah asuiiin ama 
leh ama akithat tai, chu in Langchal thiluong chunga 
chun akhup boh in kijamin alum dentai. Chapang 
jouse chu akicha uvin akap jah un in langa ajam 
gamtauve. Hitichun Nungah hoitah khat leh 
guollhang hangtah hattah khat Muoltinchaan leh 
Langchal chu aphat lhing louvin ahinkhuo lhon 
akichai tai. 


THIVUI - LAMDANG 

Muoltinchaan thi ajah doh phat in Pujil 
alunghang kittai, athang atom beh seh in semang, 
pachong ho akou kit in nilhah lhon in khopi sunga 
kholhang asap sah e. Lhang sap cheng chu 
“Ngaijuvin ... ngaijuvin ...kakho kaveng jingleh 
nilhum keija thise Sahnit, khopi Sahnit imandiu 
ahie, koima avahdoh achedoh umthei ponte, kholai 
leng , kholai vah umthei ponte, Kholjin kholvah 
jong umthei ponte, gamleng gamvah umthei ponte, 
June-Sane...eltol koimacha umthei ponte. Ngaijuvin 
...ngaijuvin... tuni sungin thise tollong akopmin 
akilih in, tolthi akopmin a kijamtai, nilhum keijin 

Khovui akaijin ... angai touvin kho-oi ahamin, aphat 
louvin Sahsum akitunge, niso apha tapoi, huinun 
ahoitapoi ... kigingun ... kigingun... kakho kaveng 
nidang thusoh to akilou poi ... lhadang thuthang toh 
akitohpoi ... thusoh chombeh ahije ...kihet un ... (2) 
...Khopi thu ngailou aum leh, Haosapu thujui lou 
aumleh achunga thugih kitan ding ahi, poh le leh 
doulel ... kipohsah ding ahi, gotna gihna kinei ding 
ahi.” 

A jing jingkal kho ahung vah tah in Pujil lin 
Semang- Pachong se ahin koukhom in kintah in 
thuthah beh khat ahin hom tai. Ama vaihom thuphon 
chu imadang ahipoi , Nupa teni Muoltinchaan leh 
Langchal thiluong chu gamla pitah munchom khatna 
gam chom choma gavui khending ati ahi. Alung 
ahang beh seh in amani lhan khuh sung khat a 
akivui khorn Ihonna, alupkhom Ihonding jeng jongchu 
athang tome. Aman aseijin “mi thangte nupahi, 
michonse val te nupa hi kho sung taitah lou gamsung 
jenga jong athi luong Ihon kivui theiponte, gamla 
Ditah khat.hetlouna muna gavui doh un, amin 

i ' '— 

lhonjong kiphahda hen. kiphah da kit hen” atie. 

Khosunga mipi hetlou kah in, khopi Jechan kah 
in, numei chapang hetlouvin, khosung guollhang 
tamtah asolluvin Muoltinchaan leh Langchal 
thiluong teni chu aga poh doh sah un gam choma 
apomang tauve. Amaho gon bangin theilou gam khat 
a agavuitauve, vadung lentah panglang khat khat a 
achom cheh in aloi khen uvin avuitauve, tinachu 
tuigal tang khat a khatpa, avui jun iangkhat a khatnu 
avuitauve, achom choma aki khen Ihona akinung 
gopkit thei lou behna lhon dinga avuiju ahi. Pujil 
akipah tai...thivui lamdang ahi, ahinla thusoh aban 
vekit u hite. 



76 


THADOU-KUKI LITERATURE 


Kliopi sunga sahnit ni chu agimnei lheh e, khopi 
sung chu athip chet chut jengin, angui jen june, 
apao poh ahamsa aumtapoi, Selpi noukai kisan abu 
ngam tapoi, Uicha Ahcha kisan ahampoh aum tapoi, 
munkhat touva Ahcha ahung khon jong leh angui 
jen june, lunghel lunglen aume. Hiche pettah chun 
khovui akaijin khosung pumpi a khomuna khangmuna 
aumpoi, achung chonin sunlai changin Kho-oi ina 
ahung ham kit in tijatna ahin suphonge, sun imutna 
ho ahitapoi. 


Khoninnom khopi anop leh aloupi ana kithang 
chu, sunle jana june sane a eo khovah a eo nilhum, 
khuong le dah ging nilhum ging khovah, nilhum lam 
khovah lam kihet louna chu, tuni vang in Khoda 

akigel pha hih beh e, ilung amang jelle. Hitobang 
gentheina hi itih chanpi hung umding ham? hung 
sot ding ham? hung pal ding ham? 


Khat langa Pujilin nupateni thiluong chu gamla 
tah a agavuidoh uchu akipapi in chomkhat vang nom 
asanai, ahinla chom khat jouvin anaopa Langchal 
thi ageldoh phat leh nom asajipoi, anaopa alungsetna 
chu ahung kilang doh jie, phalbi kengto meikah kiti 

aphah leh akap kit tai, sun nilhumin akap kit tai, 
nilhah langin angoi deh in achat theitapoi, amading 
injong akihansah vangin ahin sangin athima nomjo 
tante. 


Ajing jingkal matah in Pujil in Haosa upa 
Semang Pachong ho toh akihou khom un, khopi 
guollhang ho asollun nupateni lhan chu agavet sah 
kitne, ama ginmoa chu tuigal gella kivui hijong leh 
thiluong Leni chu, het phah iou khatna, munkhat a 
ana kigom lhonding ham atia aginmo ahi. Guollhang 
ho hung lhun kal angah lei keije, ipitobang thilsoh 
lamdang khat ahin lhut diu ham ti’n adiip a chah 
jinge. 

Ajehchu ajan mang jong anompoi, amapa mang 
in Langchal leh Muoltinchaan chu munkhat a nom 
tah in ana umkhom lhone, chuleh amanin asei lhon 
in Vo ... Ka U ... Keini chelhon tange, nangmajong 
nagenthei beh seh e, nei lhoda lhontan ati lhonne. 
Kamang hi mangpha ham mangse 
ham ... Haosa upa hon geltauvin ... Haosa upa hon 
amang chu mangpha ahipoi atiuve. 

Matah a hung kinungle dinga kisol guollhang 
hochu geitah in, thase tah in ahung lhunguve, 
amaisou avethoi hih beh e. Haosapa vangin thanom 
tah in amaho ana lamto e, ahinla amaho chu akisei 
bang in akipah hih beh uve, ajeh chu athu poh-athu 
lhut ujong chu ginchat umlou beh, kipa nathei loubeh 
thusoh iamdang khat ahi jotai, thusoh chu amahon 
jong kintah in aphong doh ngam hih uve, ahin seidoh 
ding pan jong asei masangin a luchang ahinkhot 
nin, amai ahin jut in oltah in ahin seije, amasapena 
aseichu 4 kamutapouve’. 

Guollhang pa thusei ki oh chet chut chu ajah 
doh phat un Semang Pachong ho alung nom tapouve. 
Kintah in Semang Lamkaipa ahung ding doh in 
Guollhangpa chu ahutum in adong chentai. 

Semangpu : Ipiham namu louvu...Nupateni 

thiluong vea nakisollu hilouham? 
...ipiham namu louvu ... tujan kaha 
hoija ipin alhoh mang lhon ding ham 
? Seichen in ... (2) (alung ahang tai). 

Gollhang Pa: Thiluong ho chuba 

aumtapoi... ah... ah... aumtapoi... 

Semangpu : Katei ... iti ... hita ... (2) (alungu 

adong tan paolou ham louvin 
chomkhat pihi athip beh buh un 
amoh um tauve)... 

Pujil : Thiluong tenichu anakigom kit 

a hitam? Hoija um lhontam? Seichen 
un . Seichen un .... 

Gollhang : Kigom jong kigom lou...umjong 

umlou ... umtalou... (2) 

Haosa ho chu alung dong cheh un amoh thip 
beh tauve, ama holeh amaho akivetouvin paolou ham 
louvin alung dong soh kei tauve. Semang khat ahung 
ding doh in, neng tah in ahin seijin ahipoi gollhang 
ho asei them khat in hoitah in nengtah in hinsei 
temun ngaijuhite. Kichalou beh in oltah in hinsei 
tern un phatah in ngai temuhite ahintie. Chuphat 
in guollhang khat in hoitah in ahinseije aman 
aseichu Lhan akimutapoi, Nupateni kivuina 
Lhanchung tenia chun Mongthing lentah tah ni ana 
keh doh in sangtah tah ahilhonne, Muongphung khat 
chu lilai langa ahung on pheijin ahung jam pheije, 
phung khatma chu hitichun ahung on pheijin ahung 
jam pheije, amani chu ajih lang aleh lang akikoito 
lhon in aki koimat lhontai, achuleh achung langa 
chun phungkhat asoh lhon tai. Thingphung jih lang 
teni kirrmtna rhn lilai chunrdah ahi. anaionf^ dum 

dit det in ahoija hoithei ahi, ajih lom lang aleh lang 
jongchu akilompil pel lin ahoija hoi. ahi, vetnom 
aume, ahinla abang jong leh ivet leh kichat aumme, 
kamu tilun vang kakicha beh seh un kaki hou 
theipouve, tijat jat vang aume, thil lamdang khat 
ahi, aseichen naje jong kahepoi, kagolpa jong kicha 
beh seh a asei chen iou ahi. Haosa upa’n lunggel 
tauvin, keima ding vangin hiche kal vala chu 
aseinaje kaiiet lou ahitai. 

Pujil alung hang beh seh in Semang Pachong ho 
jaonan guollhang honkhat to agavet uleh mongkikoi 
chu atahsa tah in agamudohtai, imacha asei thei 

tapoi, akichatai. Ahung lhun phat un guollhang ho 
asol doh un Haosa upa achom beh in akihoutauve, 
ahinla thugahna aseithei pouve, jinga seikit ding in 
anga tauve. 


Pujil alung dongin akichatai, imacha aseingam 
tapoi, Jan khovah keija akigelleh imulou beh in 
akigel khovah keije. Jingkal matah in ahung kithou 
vin kholhang ahin samkit tai. 


Hetding khat chu Langchal leh Muoltinchaan 
hi akingai beh seh lhon in athi luong lhon nasan, 
alha gao lhon nasan mihemin akhen thei lhon lou 
abange...Tuchan geihin nungah guollhang hatah a 
king'ai hochu-Mongkikoi to akitekah e. La in jong 
akisa e, la atame Anoijahi Lakoila phabep ahi. 


MONG KIKOI 


(Mong bang kikoi) 

1. Eicheng kingai son mong bang kikoi lai 
Jandam lheng the ... Gilgol bual khonglou jeno, 
Jantin taikho...valda maito. 

2. Jantin taikho...lavaldan Jing dam tuoni...soh 
lou jenno...ngailai...nem. 

3. Mong bang kikoi khang nou gol ...jan kho sot 
Jing dam toni valden jong leh ...kibang poite 
Ngailai gol dong ... ngaban laija. 

4. Kikoi gam mongthing banga ... eisango ... 
Guol lai lung toh/guol tong nemjo... 

Banjal lin sang bouve, 

Goul ban Jal lin sang bou ve. 

5. Banjal lin la sang nang ting, 

Kumsot gobang man piding... 

Gam mongthing bangin gakoi nang kate... 
Gobang...gamanpi nang kate 



AHSI KALTOU 


Mongkikoi agamuphat in Pujil alung hang cheh 
e, Jan khovah keijin imuthei louvin akigellin thilgon 
chom khat agongdoh kittai. Chomkhat akichat vangin 
ajingin athangtom beh in alung ahang doh kittai, 
akichatna jouse abeitai. Ama thilguon thah chu 
ahileh mongpi thing phung tenichu aboncha 
suhmang ding agot ahi. Ahinla Pathen thilsem 
thilsoh lamdang chu kintahin iti kisuhmang tantem, 
kisumang jou nantern, bailarn nantem? Pujil chu 
asun ajanin akitom min Langchal chu miji that ati, 
mithat ding kiguo atie, Muoltinchaan chu mithat 
ding kiguo atie, ani lhonin migiloule michonse, 
miehonseval atie, ama seichu: 

“Migilouleh... migilou....(2) 

Midonmo leh ... midonmo ... (2) 
Michonse leh ... michonse .... (2) 
Amani thingle ... song soh lhon hen 
Kikoi khom lhon jongleh 
Kasuh khen teitei ding ahi ... 

Kasuh mang teitei ding ahi ... 

Ka halvam teitei ding ahi ...” 

Tin apu min apa min aseijin a sun ajan in aki 
hah sellin akitom tom tai. Ahinla adang dang chu 
bailarn tajong leh Mongpi thing phung tenihi sat lhuh 
a halvam vanghi bailarn nantem? Bailarn hih beh 
inte, hah sante, ajehchu jan khat kala kibang taha, 
kintah a hung keh doh a hunglen doh, hung khang 

doh Mongphung tenihi Pathen sem tailou adang 
hiponte, mihem jildoh hideh ponte. Abana kichat 
umna khat chu akah Ihonna long Vaipidung chu 
moh Vadung ahipoi, vadung lentah ahi, adeh in 


Mongphung teni ahung kijopmat Ihon phat chun 
ahung len jepme, ahung mang jepme. lilen limang 
likon ahung soh dohtai, vetngam chajong ahitapoi. 
Vapang chu iphah le tijat aumpaijie, itimul akilip 
sesu in itimul ahung kithoujie, koimacha atijalou 
aumpoi, akichalou jong umponte. Lilai chu ivet le 
agimnei dehsetin, tuichu a chiim set sut in gala 
patna ivet leh ahah keokouve, vetngam chajong 
ahipoi. Hiche Lilai chung taha kikoi khom 
Mongphung tenihi iti gakisat lhah tantem? Ajih lang 
aleh lang chu iti gaki lham lhah tan tern? thil bailam 
hiponte. Abul teni kisatlhu jeng jong leh aleh teni a 
kichep toa ding den ding in akilom nalaije, lamdang 
tah a hung khang touva hung kikoimat ahijeh in 
mihing gasuh khen dingin akilom hihbeh e, ginchat 
jong aum hihbeh e, kichat vang aum mong monge. 
Ahinla hitobang thil gimnei lamdang mikhel Pujil 


Uflndin alrhnVi 

Ajing jingkah matah in Pujilin lhang ahinsam 
kitnin akho ho abonchan ahin koukhom in Semang- 
Pachong, Haosa upa, Nupi Upa, Nungah Guollhang 
abonchan ahung kikhom tauve. Mipi masangah 
Pujilin Thutan gahtah aneijin ahin phongtai. Ama 
thutan thupeh aungjuija khosung mipa guollhang 
ahat apha jouse mongpi phung teni sumang dinga 
kon tei teiding ahiuve. Semang Pachong, Khosung 
Lhangsam jousen khopi sunga jing kholhon in lhang 
asamtauve. Aveng avenga lhangsam upaho Lhangsap 
ogin chun khopi sung athong jenjune, agim nei betai, 
amaho lhang sapna chang chu- 

“Kakho...kakho...ngaijuvin...ngaijuvin... (2) 
Haosa pu thutan dung juija...tuni nipi sunga 

Khosung upa, pasal khopi g'ollhang jouse 
Vaikon ding ahije, akonlou umthei ponte 

Ajuilou akon lou aumleh ... lentah a gahtah 
a gapna kinei ding ahi. 

Gapna keo hilouva gotna leh suhgentheina 
jong um ding ahi. Nahung konsoh keidingu 
ahi, koima ahung kon lou umthei 
ponte...Ngaijun...Ngaijun... kakho 

kaveng...ngaijun...ngaijun...thu khoh ahi, 
thupi ahi...ngaijun... ngaijun vaikon phat 
ahung hitah in khothing ahung kontai. 
amilip in heicha chempong, tucha, tuphul 
ahin kiken soh keijuve, Pujil chu ache 
theilou ahijeh in akhomiten kangtalai jin 
akiput sah in alam kaijin apange. 
Mongphung tuipang aphah phat un mipi a 
tam lheh in peojang alet leove, Pujil thilgon 
dungiuija chu Pasal hat phabep Mongthing 
chunga kaltou ding Mongthing ajih lang 
kikoimat teni chu Heicha chemponga aga 
tuh khendiu aga sat khendiu ahi, 
Chujouleh thingphung tenichu anilhon na 
tuh Ihuh ding ahi. 

Mongthing leh a guollhang ho akalsah uleh 
akichaovin akalngam hih beh uve, alehlang ajih lang 
aphah phat uleh hui ahung langin apang ngam hih 
beh uve, hui ahung nunphat leh mongphung chu a 
pumpin ahung kiliing in ahung kivai hojie, a jih aleh 
a hung kihot nem suh in Lilai phadeh deh in ahung 
hanun phat leh noilang lilai tuijong chu ahung kiliing 
in, abangleh avaijin ahung kipei jin, adung avaijin 

ahung kihot in mi aw bangin ahung ging dong dong 
jie, abang jong leh mi tuhsat toh ahung kilou jie, 
vetngam chajong ahipoi, kichat aum mong monge! 
Guollhang hochu ahung nung kum jitauve. 
Mongthing teni ajih lang kikoikhom teni chu gatu 
tanding, gasat khending guollhang aumtapoi, 
ahahsatai, koima akal ngamkit tapoi. Guollhang 
hochu akicha mong monguve, amahon aseijun: 
“Koi...khuche thing.leh a gakal kit dingham? Kikal 
kit leh koi thing lham lhah hipon tin eima leh eima 
kilham lhah loding ahie. Achuleh lilai sunga ngachun 
te ngahate lah a kijangelo ding ahi, Chuphat leh 
koima dingin nom deh ponte...” atiuvin alung hangun 
akitomlo tauve. 

Ama thusei ajah phat in golpa khat ma in ahin 
sei kitne. Golpa...! naseichu adih-e. Nilhum keijin 
thing bah thingleh a kitou hen thingbah hi sattan 
tei tei ding kitijong leh kisat tanjou ponte. Ajehchu 
tuni hin nisojong ahoipoi, huinun jong akitup-poi, 
umchan khanchan jong akisuhpoi; thingleh kikoi mat 
teni hi sattan tei tei ding tuh tan tei tei ding kiti 
jong leh bailamtah a tuh tanjou ding thil ahipoi. 

Kipang nah nah leh koi pachat hoi, koi minthan 
hoi achuleh minphat hoi hitalou vin hui ahung ha 
nun phat tah leh thingbah kituh jou hih intin noi 
langa VAHUISUHTUN bang in lilai langa kisuh tun 
lhah lo-inte; aban in Lilai sunga songtum kiseplut 
kibang get inte. 

Langkhatnin kiseileh isomnu ngaitah koma 
nung lhun louvin thei phah loute somnu koma gaki 
lenlo get inte. Hijeh hin kintah a ngah doh 
angaije.. .Ahinla guollhang athanom jong aumnalaye. 
Chuphat in Pujil alung ahangin lhang ahinsam kittai, 
aman aseijin - 

Lhomipa ...Khalvompu bon ... gaki that jouva 

Nanghon Mongphung khat beh natuh lhuh jou 
lou-uham? 

Pasal nahi lou uham ... Guollhang nahi 
lou... uham... Hat... un... hat un... hang...un... hang 
un...(2) Tin akitom kit tai. Ama kitom ahinjah phat 
un Guollhang tamtah a thang ahung tom doh tauve 
achuleh apu apa min ahin seijun a hung kihah sel 
tauve, ahung kimin lah tauve. Thingbah kikoimat 
tenichu aga tutan un ahin sat khentauve, 
Thingphung tenichu achom chomin adinsah tauve, 
Ajih gella khao lentah tah, akhit un, acham louvin 
akaikhen tauve. Khomi hochu loini akisouvin 
vapanga mijousen heicha chempong chuleh tucha 
tuphul athouvin mongthing tenichu aphuh Ihuvin 
atan bong bongun asat chen chen tauve. 

Vagal la thing kitanbong, thing kitubong, kisat 
chen-thingbong-thingbai, thingna, thinghal jouse 
chu sang tah in Inlongte in a sevum uvin meijin a 
hal pantauve. Ahinla thinghing ahijeh in amoh kah 

HpVi hi a tuinom deh in 

amoh kah vah theipoi, Chuphat in Pujil lin thupeh 
anei kit in a khomiho chu thinggo tarn tah achom 
sah in thing hing chunga chun a set khum tauve. 
Chuphat in mei ahal uleh ahung kongdohtai. Pujil 
leh Haosa Upa ho Semaag-Pachong ho jouse jong 
akitai juvin akhut abengtauve. 

“Ahinla Pathen thilsem thilsoh lamdang chu, 
ajonakei leh achaina keijin ahungsoh kittai. Mei 
akah kah a thinggo se akah jouphat in mongthing 
jong chu ahungka pantai, Chuphat tah chun Meikhu 
lamdang tah ni a lorn in ahung jam doh lhontai. 




86 


THADOU-KUKI LITERATURE 


Meiki halna munkhat lang gella meikhu lom 
chu ahung jamdoh lhonne, meikhu lom tenichu 
lamdang tah in thinglhon bangin mei lhum chunga 
pat in ahung ki lhung tou doh e, chu in vanlai jolla 
ahung jam tou lhonne. Meikhu chu meikhu dang to 
akiloupoi akang chom chome. 

Hiche pet tah chun mipi hochu vadung pang 
achun aum nalaijuve, adinga le atouva jong 
aummuve, athachola lumloi jong aumuve, Meikhu 
lamdang ahin muphat uchun abonchauvin ahung 
kithou doh un paolou hamlouvin avetauve. Meikhu 
lom tenichu chunglang aphah phat lhon in Valpa 
bang in a hungkilang doh lhontai, amani chu abang 
leh akigomji lhon in abang leh akikhenji lhonin 
Vanlai jollah atou lenpeh lhontai. Atou ienien lhon 
leh AHSI lah aphah lhon in Ahsi asoh lhon in kiheng 
dellin aum khom lhon in vanlai jolla phe lehleh lhon 
in AHSI hon lah a ajao lhontai. Hiche Ahsi teni hi 
eimite in “GOLCHA AHSI” itiuvin, English paovin 
“The Twin Star* akiti e. 




MANIPUR GAMA THEMJIL HUNG 

KIPAT 


Dr. T.Holkhongam Haokip 

Leiset chung gamdang toh vetkah dingin tukhang 
themil (Modem Education) a hi Manipur gama miten 
ihin lo pan naohi gahsei dingin asot hih laije tithei 
ahi. Ahung kipat hi sotthim tajong le alhang pia 
seiding chun hetthei le mutheija aga ihonlo patnao 
hi Catholic Missionary ho makai na a Mission School 
1950 jou langa patna ahin semdoh hobou chu ahi. 
Amaho hin athepnao le achihnao ahin suhtouva gam 
sunga dinga ahin manchah phat uva bou aga chu 
ihinlo panbep u ahin, chuche masanga hinkho vang 
chu muthim noija khosa le mitcho tobang bepbou 
anahi. 

British Parliament in 1813 kuma Dangka lakh 
khat ahinpat uva patna chu India gama themjil hi 
hung kipan ahin, ol ollin ahung machal in lungtup 
chom chom vop puma ahin patu anahi jongle 
khonungin India mite dingin mitvah keona ahin 
sodoh tan, aching le athem tampi vannoi hetdin ahin 
semdoh tan ahi. 

Manipur gama din vang tukhang themjil nahi 
19th Century masa langbouva chu hung kipan bep 
ahin, amuchi hintu masapen chu Captain Gordon 
Brown ahi. Amahi Manipur gama dinga Political 
Agent masapen jong ahin, kum nga sung tichu 1835 
a pat 1840 chan anapoh ahi. Amahin pohnatna neitah 
a Primary Education ahinpat jou in 1872 kumin W.F. 
Nuthal kitipa hin Imphal khopi ah English Mediuma 

kihilna School khat ahin hong panin ahi. Athumna 
in 1885 kumin Manipur Political Agent, Sir James 
Johnstone (1877-1886) in Imphal ma ma ah School 
ahin hongin amamin mama aputsah in Johnstone 
English School asah in tua Johnstone Higher Sec¬ 
ondary School Kangla maiya um khu ahitai. Hiti hin 
aban banin themjilna lampang hi British Political 
Agent masa hon ahin pandoh un ahi. 

British Political lamkai hon ahinpat doh u 
tukhang themzil nahi phaipi tolla mite dibou ahi, 
thinglhang mite hetphah khoiphah chu anahipon ahi. 
Hichehi igeltoh chetle vangphatna khatna vangset 
um chu ahi. Manipur a themjil ahung kipohlut chu 
vangphatna ahin, ahung kipat patna ina phat chompi 
theilou u chu vangsetna ahi. Ajehchu atilcha chun 
thinglhang miten jong themna hi anajilkha thei 
leohen, phaitol mite sang in. Hetna le thepna kiti 
pou-pouva hin amasa lang ah hin phatchomna 
achombeh a um min ahi. Pathen hemasa le 
achingmasa hochu avaigei hoa dingin vang phahlel 
na khat chu umtei di mong ahi. 

Ahin, thinglhang mite din Pathenin jong gon 
aneinai. Pu William Pettigrew Imphala kona nodoh 
a ahung umma thinglhang gamlei ahin kilhenthei 
kitihi Pathen tohgon lentah thinglhang mite dia 
vangphatna chu ahi. February 6th 1894 nikho a 
Imphal ahung lhunjou, lhagup tobang themjilna 
lampangle Houthu a ahung kimanchah jouvin, 1895 
kumin Pu William Pettigrew chun Ukhrul District 
anchonlut in ahi. Christianity le Education hi sum 
maininei tobang ahi. Pu William Pettigrew in Ukhrul 
Mission Centre dinga ahin kilhenjou in Houthu keo 
hilouvin themjil na lampang jong ahin khohsah in 
ahi. Pu Pettigrew in February lha 1897 kum a School 

khat - Middle English School ahinphu doh hi Ukhrul 
District keo hilouvin thinglhang gamma dinga School 
kiphut doh amasapen chu ahitai. Hiche School 
masapen nahin Kuki hole Nagaho (Tangkhul) 
anakaikhom un them anajil khom un ahi. Apetchun 
School chapang agomin 20 bou anapha in ahi. 


Ukhrul banin kumgup jou 1903 kumin Hundung 
ah themjil namun khat ahung kihonbe in, ahin, 
ahung kipatna gamhi gamning chong khat ahijeh m 
themzil na lampang hi deibangin anachal theipon 
ahi. Chujongle, Pu Pettigrew achangseh anahi jeh 
in Mission natoh toh akoptha jeh a jong anachal 
mojep ahi. Ahin, 1919 kuma Kangpokpi a Mission 
Centre ahung kichonlhah chun Pathen thu keu 

. ..i i_mooonffQ G9T1 (Ji 

hitalou vln tnemjn na iainpcuigajuu 5 
hatah in ahung machal in, Kangpokpi chu chomkah 
louvin themzilna munpi (Educational Centre) ahung 
hidohtai. 1938 kum chun Kangpokpi Mission English 
School ah Jilkung Pasal 7 (sagi) le Numei khat 
mopohna noija Simlai Chapang Numei-Pasal agomin 
128 anaphatan ahi. Amun kilem ahitah jeh in Pathen 
thujong achal in, Themzil lampang jong achal in, 
adeh in Manipur lhumlang a Zelliangrong nam mite 
le Tamenglong gamkai a um Kukiho adin vangphatna 
lentah asodoh in phatchomna ani gellin anachang 
phaovin ahi. Hitichun ahung machal in, Pu Crozier 
le Pathen houmasa le lekha them masaho gutchu 
le tomngaina jallin Lhongchin, Marangjing, Haochong 
chule mun chom-chom ah School ahung kiphut doh 
pan tan ahi. 

Manipur sah sohlam Ukhrul munna pansa 
ahung machal toh kilhonin, themjil lampang hi 
lhanglam gamkai Churachandpur langa jong ahung 
kipan in ahi. hetthei din, Aizawl khopi a 1910 kum a 
Thadou-Kuki Pioneer Mission ahung kiphudoh chu, 


Manipur Lhanglam gtonkaiya dinga themjil muchi 
ahung kitupat na chu ahi. Tinsuong, Kaihlam, Maite, 


Khawpibung, Hanship leh mundang tampi a Primary 
School ahung kiphutdoh panin, chomkhat jouvin 
Junior High School chan jong ahung kiphutdoh tai. 
Hiche agamkaija lekha them masaho minphah thei 
chu Pu Lampum, Pu Neangjachin, Pu Thanglung, Pu 
Lalthanlianna ho ahiuve. 


Themjil ahung kipat tillang chun mipin, adeh 
in nute pate chun anasang nompouvin achateu chu 
themjil ding chun anasol nompouve. Hiche laiphat 
a chu thinglhang mite dinga kivah nale kihinso 
napen chu loulho thingpoh anahin, loubol khang chu 
anahi. Hiche jeha chu koitobang aloulho, athingpoh 
ding nung sanna them gajil jeng thei hochu “ mithase 
le lepche” tia analah u ahi. Ipu ipa teu chu ana 
pontho thei bell seh uva, themjila cheho chu sun 
nilhum lhuma atouthimu fkihilneO ana m 1 1IrVi a U i«=»Vi 

X £ -JVA1 

uva hiti a chu ana gellu himai thei ahin, tukhang 
eiho jong hichelai khanga chu ana um hileuhen, 
amaho gelbang bep bepma chu inagel maitheiju ahi. 
Ahin themjil kiti jonghi Pathen thu tobang ahin, 
Pathen thutoh hunglhung khom ahin, Pathen thupha 
tingjou ding koima ana umlou bang in, themjil jong 
atingjou ding koima ana umpoi. 

Apatna a chun hahsat na tampi anatoh u jongle 
Pu Pettigrew chu analung lhapon, ololin anatoh chu 
ahung machal jingin ahi. Phat chomkhat jou vin 
mipin themjil aphat chom dingdan abon hihih jongle 
alangbeh ahin hepanun minu mipaten achateu ahin 

solpanun, chomlou kah in athem tampi ahung 
kisepdoh tan ahi. Amaho lah a gahhet theiho chu 
Pu R. Ruichumhou Tangkhul, Pu Ngulhao Thomsong, 
Pu Teba Kilong, Pu Longkhobel Kilong, Pu Seijalut, 
Pu Miksa, Pu A. Purom Singh hohi ahiuve. 


Pu Purom Singh hin Ukhrul Schoola apatna lam 
them anajil jou, 1912 kum a Jorhat Christian Train¬ 
ing School themna sangjep neipuma ahungkile a Pu 
Pettigrew anakitho pichu, “Sakhi sihtui ngaija 
dangchah” bangjeng Pu Pettigrew ding chun thado 
na asohdoh tan ahi. Pu Miksa Headmaster chan 
anahi in, Pu R.Ruichumhou jong Pu Purom Singh 
kaina Jorhat Christian Training School chule 
Shillong a kon a them agajii sangjou vin, agam lang 
ah ahung kile theijin ahi. 


Pu Teba Kilong chun 1909 kum in Ukhrul School 
anajon in, chomkhat jouvin athepna le ahetna chu 
“British ten” anamang chan leiset gallen nina (1939 
- 1945) laichun Allied Force ho potpo dinga alhendoh 


houchu toh France gama ana cheuvin, 


naole in ana 


pangin ahi. Pu Longkhobel Kilong jong chomkhat 
jouvin Kangpokpi Secondary Schoolla Jilkung in ana 
pangin ahi. Abanin, Pu Ngulhao Thomsong jong, Pu 
Rivenberg noija ahung seiletjou, Kohima le Jorhatna 
them anajil jouvin Manipur a ahungin Ukhrul a Pu 
Pettigrew ana kithopin ahi. 


Hiche keu hilouvin Pu Ngulhao Thomsong in 
Pathen thujong anakhoh sah in adeh in Thadouho 
lah ah Pathen thu anapolle in ana seiphongin ahi. 
Ama jong France le England gamma anachen Pot- 
poho (Labour Corps) larnkai le paole in jong anapangin 
ahi. Amahin England Lengpa jong ana kimupi khah 
in ahi. Pu Ngulhao chun pao tampi ana hen, India 
Pam lama konna ahung kile jou 1927 in Pu Pettigrew 

le Pu Dr. Crozier toh kitho in Thadou te a ding a 
amasapen Thadou-Kuki paovin Bible (New 
Tastement) ana ledoh theijin ahi. Hiche kum mama 
ahi New Tastement Bible Tangkhul paova hung kile 
doh ahi. Hitichun Manipuri le Thinglhang pao chom 
chom in jong ahung kiledoh tan ahi. 



PHAICHAMA CHENG KACHAPA. 


Haokhosat Chongloi 

Kaneolaijin Imphal tolpia School kana kaijin, 
kachangin inneo khatna kana umme. Ka School 
koma lampama chun mun ong lenthim khat 
aummin, thinglhang nupihon jingkah matah tah in 
anche-louhing ahinpo jiuvin hiche mun ong laihin 
o+nnni iiNilhah in chenhat anailam tengleh 

Vy IA J * « * v ’ * X 

ajohlhah louhou chu vengsung intinna apo le jiuvin 
manbai tahtah in aga pedohji tauve. 

Nilhah khat hi gangtah a an kihonna football 
kichemma cheding kati ahi. Bubel kaheilhan 
mehonding katileh honding ana um tapoi. Gangtah 
in kalung kakhel kitnin, bazar lama mechoa 
chedingin von kaki khelle, hichepet tahchun Kelkot 
lama konnin “Chapa, chapa” tia kikou Ogin khat 
kajai. Kenjong koibep kikou hija tin kotbulla kon 
kagah vetleh nupi khatnin leltah banga kei umna 
lam ahinvet kamui. “Ipiham heno?. tia kagah doh 
leh, “Me nadeijem?. eihinti. Ka School kom lampama 
touji nupinu ahichu kahepai jengin, atounaji dontah 
jong kalungthim in ahung kilang jeng’e. Hichun 
kenjong, “Heng’e kadeije,” katileh alelna kilahpeh 
bang’in, jangkhai tah in ahung’e. 

Kot kahong lennin, insung ahunglut phatnin 
abengpoh kadoplhah peh’e. “Hilaija touvin” tia touna 
kapehle, “angaipoi, hilaija tou nang’e” tin alua kon 
ponneo khat alan, tolla apha in, kineosah tah in 

atoulhai. Kenjong amepoh hochu kaven, “Ijat jat, iti 
najoh em?. katileh, “Chapa, sum sangin anchang 
ahiloule Kerosene joh in neipen. Sum kadeimo 
ahipon, bazar lamma kaga kichoh manlou ding ahitai’ 
ati. 


Chutia aseiphat chun kenjong themkhat kakilah 
in, Kerosene chu bottle neokhatna kalheipeh e. 
Hichun kalah jatma eihin koipeh kitnin, “kahapna 
ahi” ahinti. Kipah tah in akipat doh in, “Chapa, bazar 
a ana kichohji datan ken nikho kahhallin nahung 
thahpehji nang’e” ati. Anchang jong kumlhunga 
kaneh khopding um ahinan hinla anchang le me 
lhehdin£ chu ka£el theiDoi. 

JL 

Amanun asei bangin nikho kahhallin me eihung 
thahpeh jin, kenjong sum ahiloule Kerosene in 
kalahjat khambep dingin kape jing’e. Nilhah khathi 
ka umna lam jonna ache kagah phapan, “Heno, hoija 
nache dingham ?. tia meilhei paova kagah houleh, 
“Kachapa me gathah ing’e” ahinti. Meilhei pao 
maman, “Kenjong kadeije, nei kichoh sah in” katileh, 
phatechan eihinven, “kajohpoi” kachapa ding kati 
ahibouve” ahinti. Hichun ka Cycle hattah in katollin, 
in kalhunnin von kaki khellin, cha kana ompeh’e. 
Kelkot ahinphah hin, “Chapa, na um hinam?. ahinti. 
Kenjong, “Heng’e, hunglut in” katileh ahunglutnin, 
Cha kapehpai jengleh akipah lheh jeng’e. Phatchom 
khat katou sung lhonchun lampia kaki muto lhon 
aphapohpon, hijehchun “Inna ka um tengle bou eihe 
a pam’a eihelou nupinu” tin kaminvotai. 

Nilhah khat mahi kagah phapa kitnin, “Heno 
namepoh chu neikichoh sah in,” katileh, “Kajohpoi, 
kachapa ding ahi” ati. Kenjong, “Nachapan Rs.5/- 
napeh leh ken Rs. 10/- nape nange kati vangin anom 
mong mongpon, “Chutia sumhao nahileh chenlang 



THADOU-KUKI LITERATURE 


95 


bazar a gakichoh jengin” tin lunghang tah in ahin 
seije. Hichun kenjong hatthim tah in ka Cycle 
katollin, Uniform kana sutlhan. chajong kana omtha 
kitne. Hitia hi kana daijing ahin, khatvei behjong 
“Kajoh’e” atikhapon, phatah a eihinvetji vangin 
eihedoh dehpoi. Uniform a kakivonna, meilhei paova 
kahou jileh eihetlou hinte tia nikhat suh suh le 
eipaova kahou jongleh phatechan eihoupi dehpoi. 

In ahunglhun phatnin, “Chapa, nangdia 
kahinpoh jihohi lamkah a min sum tamtah tah eipe 
jiuvin, hinla kahinjoh jipoi” ati. Cha adonjou hin, 
ahung hailhung hoijin, “Kaden Chapa, nilhum lhum 
a nisa noija kitouji ahin, bongnoi chatuitah 
neidonsah iitah hi itiiong kakipaii hitam?. ahintin 
chujouvin, Chapa tunia kahinpoh hi abonin kikoijin 
lang, amanding in nagel theileh na-ah chulsa 
hijongleh nasangkhol khat neipen atitai. ken jong 
keiding atia itobang a incheng hiuvem tiho kadoh 
leh mitlhi longchut chut in lungset umtah ahinkho 
thusim u hitin ahin seije. 

Chapa keihohi Nagaland lam a kon kahiuve, 
Manipur la hin kinaipi tah insungmi kaneipou ve. 
Boina jeh a hunggal jam kahiuvin, Napan lhambuh 
(hut) neokhat beh kisahen tia khumsuija ache leh 
gallu kichan gallu atoh e kitibang in, gamvahhon 
ahin that taove. Chapa ni kanei lhon ahin, alenpa 
chu napa lhankhuh a konnin kapa phuba kaga lah 
ding ahi atin, tunichan in ageina lamcha akihe tapoi. 
Tun aneopa toh kaum in nisehleh heno sangkhol 
neihinchoh peh in atijin, kenla kaneh Ihonding jong 
kasuto joujipoi, Hijehchun na-ah chulsa hijongle 
khat pelechun Christmas von aneiding, amadia 
athah hijeng ding ahi ati. 

Hitia genthei taha hinkho amandan thusim 

aseihin, kanuh ahung bing in, kamitlhi ahungpot 
dohdeh chetne. Keima hina mongin migenthei 
thusim hi kangaijou jipoi. Imacha neijouhih jongleng 
kajochanna kithopi nomna lungthim kaneije, 
Sangkhol tampi jong kaneideh poi. Jacket khat, Jer¬ 
sey ni, T.Shirt thum chule Uniform Kameez bouchu 
kanei ahi. Jacket hi kapaneovin mantamtah a 
eichohpeh ahi. Jersey khat hi Uniform ahin khat hi 
kapaneo chanu Lydia in eisahpeh thah sel nalai ahi. 
T.Shirt khat hi football kichepna, khat hi bazar chena 
chule aluipenpa hi Inn umna a kaman ahi. T.Shirt 
pehding chula phalbi vonding ati ahin, ka-it lheh 
vangin kanao vin eisahpeh chu kapetan ahi. 

Jersey thahleh kapehchun akipah behset jingin 
seiding ahemo leove. Chibye eibollin kakipah valle 
chapa tin chibye eibolkitnin chuti chun thucheng 
khat aseijouseh leh akhut eihinpejie. Kakhouva.Pi 
Kikim in inlam kachedoh teng chibye eibol chimji 
lou chu kageldohin kalung aheldoh leove. inlam iga 
potdoh tengle avel avellin chibai einabol in, atotse 
tah D. Kimlet tia kaminvo pao hin, Pi Kikim chibai 
bol pottho dandan chu Latrine igache a ihungkile 
jongle chibai einabolle atin kana nuija tenjiuve. 

Chapa, kakipahvalle tin chibai eibollin, miho kom 
a naphat nahohi kaseichim jipoi, kachapa lenpa 
phaicham a achenge tin kaseijin ahi. Keijong kagei 
ding ahitai lekha phatechan anasimin. Chapa tin 
achainadin chibai eibollin kinothimtah in apotdoh 
tan ahi. Sangkhol kaneilhom jepma ka-it lheh vangin 
kipahtah a akisan jehchun kalungsung akipah lhehe. 

Kumlhun themvet nading a kigotna ahunglhung 
tan, amanu vanghi ahung kithahtapoi. Nikho kahhal 
la me eihung thahpeh jinu ka innabou eihe nupi 
nuhi ahung mong mong tapon haptani lang cheding 



THADOU-KUKI LITERATURE 


97 


ahitai. Misemni hin tuni vang hungtei jinte ti in ka 
lungsunga hin tahsana lentah kaneije. School 
kikhen jongchun me ajoh a atou naji a chun atounai. 
An ka honpet in hungtei jintetin lungsung a tahsan 
na sangtah kaneije. Hichepet tahchun Chapa na 
um hinam ti Ogin kajai. Kenjong kintah in kot hon 
tothon kaum e, Heno, hungo tia kelkot lam kavetleh 
koimacha ana umpoi. Lungdongtah leh jum kisa 
thimtah in katouna kajon kittai. 


Sempatni nin School kache leh amanu hi 
phatechan ana tounai. Gahhou ding tia akom lama 
chu Cycle kagah tolnai leh aman lunghang thimtah 
bangin akihei mang kittai. School kikhen tengle 

tapoi. Kakoma che hinte tin kagellin, lampia akiphah 
paleh kidaikit hen tia kagel ahi. Kaphapa tapon, 
hungjong ahungpoi. Tuesday nihin School kache 
kittan, amnu anatou tapoi. Akomma tounu koma, 
“Hichelaija tounu chula em? katileh, Athitai! ahinti. 
Kenjong, “hang”? Ipi natim? ‘Athitai’! katileh, “Henge, 

damdoh joulouvin athitai” ahinti. 


Kenjong a inchen danho kadongin ahileh, 
amanun kakom a eina seipeh bang bangin eihin 
seipeh kittai. Achapa neopa hoija umding hitam tia 
kadoh le Nagaland lamma a inn sungmi te ahungun 
kipui taovin te eiti. Kanoh ahungbing in kap lhading 
konchan kamitlhi ahungpot gotai. Hichun aman sopi 
khat nahiuvem?. eiti donbut theilouvin kalu 
kapeijotai. Hichun, ole phaicham a cheng kachapa 
atijichu nang nahim?. tin eihin dong’e. Hichun 
kakhasuh khum in ahileh, khokhat na cheng 
kahiuvin, phattin na kakivop jilhon ahi. Kachapa 
lenpa phaicham a acheng in, aphatdan tin aseijing’e. 
Sunday nikhat chu kaga toupi nilhum in ahi. Pocha 

a anche phabep akoijin kadam domleh phaicham a 
cheng kachapa kagapeh louleh me aneilou ding 
ahitai atin, hinlah damdoh joutalou vin Misemni 
chun athitai ati. 

Misemni chun hilaija atou kamun nilhah le 
hungtan te tia kahoulou ahi, hinla nidan thum donin 
a ogin kajan, amala ahungpoi. Sempat ni chun 
School ka hunglam in gahhou ding kati a namasang 
lhonna kahung dinleh lunghang bangin akihei. 
mangkittai. Ahim himma amanu chun pamlam a 
eihet lou ahije. School kikhen nin anatou tapon, ka 
umna lamma che hinte tia kadelleh ana chekit poi, 

tia kaseileh. hoilah hapta ni valset dammo a 

khosung miten neh le chah sum le pai panpi na 
kapeh uva, janhi Misemni ni a chu thi ahitai tin 
avel in eiseipeh e. 




INCHENNA LAMA NUMEITE DINMUN 

Dr Tingneichong Kipgen, 


Society hi khantouna lama munjouse a amachal 
tan Politics, Econony (Sumkolvei) Sakho lang 
hijongle numei te dinmun jong hiche langa hin 
kikhel na lentah aumin ahi. Numeiho hin Society 
khat sunga ichan geija phachom ham tichu khanglui 
ja patna tu khang toh vetkah angaijin ahi. Amasapen 
na themjil na hin khantou na ahinpo lutnin hichea 
hin numeite dinmun jong akikhellin munjousea chan 
anei taovin ahi. Insunga potlouva kotkhah cha jong 
khellou nu chun, inn dalhan chihna hollin sumkolvei 
jin tulai ja bolding tamtah ho boldingin akalsong 
pantan ahi. Hichehin avetsah chu ahileh numeiten 
abolding tia kikoi thilho chu hitalouvin aman abolthei 
na pachu avetsah chun numeite hi atohdinghi in 
sung kolkahseh ding ahipoi ti akimudoh in ahi. Society 
sunga thil ahung kikhel hohin numeite dinga apha 
jong aphaloujong aumsah in ahi. 


Manipur sunga cheng thinglhang miho hi com¬ 
munities tamtah kigomkhom ahin, ahivangin 
thinglhanga umtoh phaichama um numeihoa din, 
dinmun ahakikhet Ihehin ahi. Thinglhanga um 
numeihon chamlenna chu ahanei johun ahi. 
Ajehchu Dowry System Hindu ho chepiho, numei 
ponlu khua mai selding tiho hi eiholah a aumpon 
ahi. Alhangpi chun numei le pasal kikhending ajah 
nome, ahin hiche juihi mi themcha bou ahi. Hindu 

ho banga numei ji neikit jahnom lou tijong aumbeh 
poi. Chuleh vonjong meithai jin avonding tijong 
achom akibol dehpoi. 

Numei man akilah vangin Hindu te Dowry jeh a 
thilphalou tamtah asosahjong hi Thaaou-Kuki te So¬ 
ciety a aumpon ahi. Numeijin pasal chunga sum le 
paija akingai hi, numeite dinga mi tamtah in ahi 
dingmong ahi tin gel jongleh, hichehin numeite din 
mun chu asunem lheh in ahi. Numei injong athoa 
patna chomkhat jong kicholman louva ainn sung 
dinga atohho chu toh in akisim pehpon ahi. 

Lekhasim le thepna nei education hin society 
khantouna dinga manchah khat ahi. Numei khat 
chun themna aneija ahileh a insung dinga sum le 
pai langa pohjangna lentah apen ahi. Tulai hin numei 
tamtah sumkolveija ainsung vetup Govt, nalong NGOs 
a natong chule adang danga sumhol aumtan ahi. 
Thepna hin numeite dinga thahatna, hansana chule 
ainsunga ipi sohjong leh kimaitopi ngamna apen ahi. 

Numei ten atoh lenpen chu Loulho hi anahi. 
Mimle Chang atu tengleh a pasal toh achaten 
akithopin ahi. Thinglhang gam chu ama dingin 
lungna chimsetna atoh theina mun ahijeh chun nom 
asalheh in ahi. Lom juihin numeite hi mapohna khat 
le khattoh kilungto tah, kitoh della, chenkhom na 
avetsah in ahi. Hiche kiloi khomhin khosung insung 
chule society sunga sum le pai langa jong phat 
chomna tah apen ahi. Hiche Lom hin meithai chaga 
te dingin jong thil phatah jong apen ahi. Numei ten 
tucha mang in muchi atujiuvin ahi. Chang tailou 
Kolbu, Changmai, Bepai, Changkha, Thing, Ai-eng, 
Bal chule adang dang tiho hi atuvin sumkol veinan 
jong amang un ahi. 

Thadou-Kuki numei ten muchi keo hilouvin, 
garnlah a thingga ho theichang, Gotoi, anphui, 
Ansongiung chule adang anche hohi agalou vun ajoh 
un, hiche sum amuva chun insunga neh le chah 
chohnan amang un ahi. Tulai hin Kuki numei hojong 
Imphal Bazar a hunga anche louhingho joh dingin 
ahung pan tauvin ahi. Numei tamtah Gha-dukan, 
Pan-Dukan, Sa- aminsa joh, Secondhand sangkhol 
joh jong Imphal Khopi sunga hin atamlhehtan ahi. 
Chuleh Pon khon lama jong jemchom chom, vetnom 
umtahho jong akhongdoh un ahi. Kuki te lah a 
Thadou ho ponhi ganchaho rong (color) adeh in Gulpi 
(python) Ngating Saipikhup, golong etc. hoa konna 
kila ahi. Chuleh belden jonghi numeite kin bouvin 
aiauvin ahi. Pu Rochunga Pudiate in asut na a 
akhochen na ding akilhen teng mebel bubel Kong, 
Jubel chuleh Dumchep naho semna ho kitup nam 
tiho akiven, chuleh hicheho hi numei te kisah lelpi 
thil ahi ati. 


Dumchep hi pasal ten adeilheh un ahi. Tui-buh, 

D i lrnnhnl Dnm-mnm Vii nnrnfH'hrm piriVi nn aeiim 

muchu in sunga dingin sum le pai kiman na lang 
(economy) angaijang lhehin ahi. Thadou-Kuki numei 
hon ana hetpenu chu vaikon le loukon hi ahin, 
sumkolvei, ahinhetnu hi ahileh akom avella chengho 
bolna a kona ahetdoh u ahi. Hinkho dap jenna aman 
nu chu British te hung jouva patnin ahung kikheltan 
ahi. Western Education hin numei te mitjong ahasah 
tan, thil le lo neiding, lekha thepding tiho ahin he 
pan taovin ahi. 


Thadou Gaal kiti, (Anglo-Kuki War) 1917 - 1919 
a British te Kuki chaten akidoupi jeh un Thadoute 
chu nehle chah (resources) ho beijin aumtaove. Kum 
ni jen chu loulhou theilouvin aumtao vin, genthei 
na nasatah atoh un ahi. Hiche a jong hin Numei 

ten (economy) thil joh, thilchoh ho a ana hapan leh 
un ahi. Kum 1990 a NSCN-IM hon Kuki chate jouse 
suhmang ding thil agon jeh un Thadou-Kuki numei 
tamtah meithai hinkho amang un, chapang tamtah 
nule pa neilou, inn neilou, gam le go neilou, nikhat 
na nehding kilo a hinkho mang adimset tan ahi. 

Ama nopjeh hilouvin numei tamtah hinkho 
phalou mang, loune, society sunga atamtan ahi. So¬ 
ciety dangho bangin eiho Society chu numei jin apa 
nei le gou lothei hihjong leh tulai khantou na toh 
kitoh in minu, mipa tamtah in achanute jong chan 
ding hoppehna anei taovin, chapate toh kibanga koija 
jong aumtai. Tulai khantou na lama ha pan NGOho 
leh Self-Help groups hon HIV/'AIDS chungchanga 
houlimna tamtah aneijeh un, numeihon achanga 
akenga dinje, sum le pai langa cham lhatna neije 
leh leiset hi mit ha choma vetdan ahin he pantaovin, 
chuleh khantou na lampi a insung, Society 
semphatna dingin ahapan Iheh taovin ahi. 



NGAILUT/LUNGSET (LOVE) 


Chaobi hiche hi don’ in, athipai ding nahi tahhi. 

Lhakhat Ihinglou bongnou chu anu in bongnoi 
adonsah in ahi. apenjou nisom bang api noi achepma 
athikhum ahitai. Bongnoi johnu bongnoi khonni khon 
thum niseha alaha Agni hi bongnou hi adon saha 
cwtc \\\ ahi. Hintfrinh din^a s?inchat umlou ahitai. Ahin 

agni hin alungsat behsehin khohsah taha avettup 
leh ahungjol dohin ahoilheh jeng tai. 

Agni hi chanei lou ahi. Athahsan pathen angah 
chanei dingin atao tao jengin ahi. Sun nilhun lhumin 
chuleh phat anei sunin mambul luidung panga 
adingin Iroisemba mollang aven chuleh bongnou chu 
amal apotin, ajulin sahit alahdoh pehin ahi. 

Bongnou hi Agni’n achabangin angailun ahi, 
amin khatna koulou akhoh jehin. Chaobi tin aminvo 
in ahi. Agni O ajahteng - Nanu koma hungin-amei 
atungin akunin ahung lhaijin akigotla jin ahi. Chule 
akhutphang amai ale peh jin ahi. Bongnou jehhin 
agni mi tojong aki najin ahi. Nikhat mihonnah 
analutin ahinvohuleh alungna beh setin Agni achen 
honneipa chu hanahin agaki nah pin ahi. Chuleh 
phatsotpi houlou vin akoijin ahi. “Chaobi Agni 
bongnou hi vohmalah a tohkhah theijong hilou ahi. 
Chuleh mijouse kihouna ahitai. 

Nikhat nini bongnou chu ahung dammo tai. Aneh 
thei ipi hijong leh aneh jouse aneh lou phatin Agni 
jong alai anabeh sehin akaptai aniong anetapon ahi. 
Aboidan chu bongnou hin Agni khutna tailou midang 
khutna bongnou hin imacha aneh kitlou ahi. Agni 
hin nikhat hi hitin aaseitai, “Chaneilou kahi 
khangmase achu kacha nana hi a kana vah va jilou 
nahi hinte ong”. 

Agni hi insung hon ahie, Honsunga medingatu 
a ajoha lou abola kivah ahiuve. Nikhat hi Agni jipa 
Ibochouba in loulailam laina ding sum angaijin, 
Chaobi hi akijoh doh loule tia aseile akhi o sana khi 
chu ajoh sahin ahi. Numei dingin sena khihi a it loi 
tah ahi tia kisei ahi. Ahin Chaobi johdoh sangin 
asana khi joh doh ding hi Agni dingin abaijo tai. 
Ichanna angailut le alungset hitam akihe tapoi. 
Chaobi atahsa ajol petin athao nitnet jengin ahi. 
vetnom nom aumin ahi. Amul ajolpetin ahi. Ala 
lhingset ahunghi chun, Agni akipah lhehjeng in ahi. 

Ibochouba sum jakhat angai khoh tah khat 
ahung um kit tai, aumlou hitheilou ahitai. Akhutna 
la peh khat jong anripon ahi. A insunga la joh thei 
kiti mong mong aumpon ahi, Chaobi tailou aum tapoi. 
hiche jong chu Agni dinga alhagao hi kit ahi. 
Ibochaoba hin Agni lung nat behseh abol nompoi. 
Holna thei chan ahollin ahi mihao tamtah komma 
sum aga thum in - amujou poi. 

Ibochouba jong Agni toh akihou tohlhon lou ahi 
thei tapon “Nahet chu le em angaito na ding adang 
kahet lou ahi tai. Bollou jong hi thei lou ahi, ipi 
nangaito thei um em, vekit tern in, Ibochaoba akhai 
khu jeng in ahi. Aban aseibe thei tapon ahi. 

Ibochaoba thusei chu Agni injong ahethemin ahi 
(Ipi nangaito thei umem chuleh aban aseithei lou 
jong chu aseigot ahen ahi Ajipa lungdon lungjin chu 
avejoupon ahi. Aseinom lousa sa leh ait sa san asei 
tai-”Aphai hiche chu ahi jenge Chaobi chu joh ta 
hite, asei jou jouvin thip behin lupna aki jot tai. 
Chaobi achonom hon ahung vepan taove, jakhatle 
somni ajoh dingin akiphatsah taove. Jingle 
jingkahleh hungki kai tan tin Ibochouba aw ajah 
chu Agni akinuh dentan ahi. 

Nilhahin Chaobi phate chan nidanga ajen ji 
sangin ajenpha in ahi Chaobi jong alung lhaidan 
chu Agni chunga akigot lele jengin ahi, ipijeha 
kijenpha aham akihetpon ahi. Milhi pumin khoto na 
nei tahin Agni injong Chaobi chu ajulle ajulle in ah, 
hichejan chun Agni jong bu anetapon ahi. Ibochouba 
jong akipahdeh sampon ahi. 

Sum ahipouvin, Chaobi kikai dingho ahung Ihung 
tao vin ahi, itih kaha chu Agni in aneh dingho anahon 
ham akihepon ahi, anehding alui pehin, ajullin aneh 
sahin ahi, anehvaset sahin Chaobi angonga khao 
akittaovin ahi. Agni in achopin "Chanu Chaobi 
Chetan” atin akaptai. Ahet khahlou amukhah louvin 
akai chu Chaobi achanom poi, thahat sunin akai 
taove, kelkotgei jin Agni in agaven ahi. Nambul 
luidung olollin alongin, Iroisemba lhangin jong thip 
beh in aven ahi. 

Niphabep achetan ahi, nikhat masanga bangin 
Agni kelkotna Chaobi ahung vahluttan ahi. Chaobi 
amu muin, Agni alhaijelin akoijin kipah tahin 
kachunu Chaobi, ipiding a nahungham atin ahi Ajing 
jingkah in bong amange hung lhailut am? tithu 
ahung Ihung tai. 



IPIDA NAHITI VAIGEI HAM ? 


Kum sagi kumget akichen nunglhon ahi 
vangin, Leirik in ajipa chu hinkho lhungkeija 
umkhompi dingin agel hihlaije. Ama geldan chu 
nikliat ngeile atehpu lungthim meibanga jing hi keh 
lhah a hung lhateiding ahi ti atahsan ahi. Mijousen 
ama avetdaova, atehpi jong achunga lungdam thei 
lou ahi ti ajeh aman ahetkio keo ahi. Hiche alung 
natna hi jendam theilou natpi khat danna aumjeh 

Hitobang jouse thoh pumma ama kinepna khatseh 
seh chu ajipan alungset jomjing dingbou hi ahitai. 
Chibeh a chu akinep louleh Leirik hinkho chu atho 
umlou hon banga lunggenthei tah a umding ahitai. 


Chuti a Leirik in hinkho genthei tah amana kah 
in, achunga akhohcheh khat ahungsoh kittai. Henge 
bailam thet in avah lele thei jin, anop nop jong asei 
theijin, lupna a luppi iengthei natna ahilou vang 
chun, ama dingin insungna ho gahtoh dingjong 
athan ajolou ahitai. Na khat atohjong le achai kah 
in, phulou heiouvin aluchang anajin, akho asihjin 
chule alojitai.Hitiho jouse jeh in, bujong, adamdoh 
na dinga ahaneh ngaija ahi. Atehpi dinvang adeimo 
na chu meika bangin achalcheh cheh jenge. Hibanga 
atha alhomlheh vang chun, insung na neocha cha 
ho chu Leirik in ama bolding dan in akiiah in, koiman 
tai le sim in gelhih jongleh olcha chan abol jing ji-e. 
Insunga thil le lo chapdeh duh ho chu aumna ding 
dol cheh in akoitup jin, ajipa hung kilevah ding ahiti 
akinem lheh in ahi. Ahivangin alung vai chei chui ji 
jeh chun bol be theilouvin, lupna a akichol jitai, 



THADOU-KUKI LITERATURE 


107 


chuna kah chun atehpin engset setnin thil ho chu 
ahung the cheh kitjin, thilse hojong chap the thu in 
alha jenge. Leirik dingin vang mujong le thip beh 
cha um chu ama dinga thilphajo ahije. 


Ajipa ahunglhun lhunnin anun kong le bel ana 
sop chu amu in lunghan lheh yang chun, chom khat 
ade dangin ahi. Insung agalutna ajinu lupna chunga 


analup agamudoh phat in vang, lunghan nan gang 
chellin amai achuptai. Leirik jong aoldom petcha 
ahijeh a ajipa lamto dinga hungding doh a ahi. 


“Najah chalouva nang umna a, hiche tehse hi 
na natohsah ham?” tin ajipan adong paije. 

achapa lunghan chu themkhat agah jan, ahung kisen 
jah in, kei tobang sohnu umna a lungset tah in 
najinu iman sol hih in” ati leh, Leirik jong seiding 
helouvin akaden jenge.Ajipan ahinjop paijin,’Chiho 
beh bolnomlou chu, ipi kansahna a hiche inna na 
umham”. Leirik jong alha asebeh setnin ahung kap 


jah jenge. 


Ajipa chun alunghan manna akiseidoh hijong 
leh, Leirik dinginvang vannoi leiset pumpi boina jouse 
kipoh abang jenge. Mang akisalheh jenge. Hichan 
gei lomma lunghana kamcheng chu ajipa a konna 
anajah khahlou jeh chun, kho helouvin alhu den 
jenge. Kho ahinhet doh leh ajipan aumna dan (room) 
lhon ana dalhatai. 


Atehpin insah, inlhang ho kornali amounu mitmo 
naho chuleh nao neitheilou ahin, itih injong tunei 
ponge tin ajoh thang le le jenge. Leirik lungset jep 
jep ho chun, ‘ipi naki no naham, namounu jong 
chapang cha ahi nalaijin, pathen phatsah ahileh 
min bon kum somli, kum somnga jouva bon cha neija” 

ati peh jiuleh, lunghang tah in, “nahet louvu ahi, 
amaiso khu ve taovang, amadinga mi inna mouva 
um um hi jachat umtah ahi” ati ji-e. Ama langa 
panghon vang, “ahinai, kum sagi kum get hita a cha 
aneiding leh aneitah hih dingham” atipeh jiuve. 

Hitobang seisetna leh engbolna ho chu Leirik 
in ngam pellin athoh jingin, hinla tuni ajipa thusei 
vang chu asumilthei him him poi. Kong le bel ho 
chu hetupding tia adindoh leh alung avaival jeh 
chun ale tou kittai. “Numeija kahin hi ipi aphatehom 
na umam ?” tin akigel jenge. Chubang khovah set 
chu ama dingin muthim abang jenge. 

Ajipa Naran, hi thusoh minthang Meiri a 
thulakhom (reporter) a pang ahin, tuni hi nithum 
jouva in hung kile bep ahi. Hiti a sottah in sulouva 
aumchu angaina ahi vangin, tuchunga hin vang Leirik 
in ginmona nasatah aneitai. Ajipan mun gamlatah 
tah a apotdoh dingjong leh ahetsahji ahin, tuchung 
seilouva apot, alunghan khum, ama natna, chiljo 
jouse hin adammo sah mong mong ahitai, Nini tobang 
bu malkhat jong anehlou ahitai.Alangkhatna ateh 
pin vengsung miho komah, “Kachapa thilhapin 
abolna athoh joulou phatna jammanga ahitai” , tin 
athethang jenge. 

Nikhat Leirik in atehpi toh mikhat kihou ajalhi 
kitne, “Themgao gahol hite” Ipi dingin em” “tulah 
hiche jendam theilou natna neinu hi akhoh cheh 
cheh in, thivah ding ahitan, tunung le hitobang 
insunga aumlou na dingin kithoina kibol leh kati 
ahi” 

‘‘Ipi naseiham ? Jen dam thei lou mong mong 
ham ?” 

“Ipi dinga nei oimo ham ? atah tah ahi, ka mounu 
ding athah khat hin hoi tangem”. 

Leirik in vang apojou mong mong tapoi. Lonlhi 
goju abang jengin angoideh jengtai. Nithum anne 
lou ahitan tuvang atehpi lunggel hi hung guilhung 
teiding ahitai. Hitihin ama le ama akidongin, “Kei 
jeh in anu le achapa akikhen lo dem”?. 

Thil umchan dan ho atehpin abolna, a-insungu 
umdan leh achanu umdan ho avetleh Leirik nu 
alung nommo lheh tai. Ache in Leirik komah, “na 
upan namu nomin, kijen tokop in chomkhat hung 
umtan” aga tileh Leirik in adonbut je jong ahet tapoi. 
Ama le ama akigellin. “Ipi kahinlo aum dem ? Kajipan ei 
nodoh leh, Japin eipam paiding, eithet dingu ahitai”. 


A T-v /-vk t/aL. 1 t~C 

abeh tapoi. Leirik jong anun akijen tai. Insah, Inlhang 
angailu dom dom hon ahatna thuho ahungdong jiu 
vin, alhamon jiuve. Hichejong chu akanna aum beh 
poi. Ajehchu ademna hou le aseisetna hou holle 
atiloubang chun alhamon nao awcheng jong chu holle 
atilou ahi. 


Anun louthempu (doctor) gakouding atileh, aupa 
teho le khosung pasal ho jong anom un, atehpi san 
in jong pha asan ahi. Leirik vang anom mong mong 
poi. Hitin agelle. “Nabonuva nalunggel u lolhing ding 
ahitai. Kathithou thou di ahitai”. 


Chipettah chun chapang khat Leirik indan sunga 
ahung lhailut in, “Heo Ka-u Naran nin lekha nahin 
thotne ahung ti-e. 

Phulou helouvin amit ahung hah in, angong eh a 
jong phongngap chalou chu ahung kihei dohjenge. 
Atehpi jong ahung sunglhan, chapangpa lekha chu 
ahin simsah lhonne. 

“Heno, kachedoh ding konnin kakino jeh in 
koima kahetsah manpoi. Tun Thoubal a ka um-e. 
Leirik alhase behset in ama jong anaseipeh in. Aman 
mona aneipoi, ana ha houset jihih in. Aman hinkho 
vangse tah aman ahi, Ana seipeh in ana lunghang 
tahih heh, kinemtah in einangah hen. Jingloh-thon 
louva kahungtei tei ding ahi”. 

Leirik jong aki pahbeh seh in alhi along leove. 
Ajipan pachatna thu themkhat seh seh ahinsei chun 
atha ahatsah chom leh e. Ajipa ana hetthem lou 
chu akisih lhehjenge. Atehpin vang chengkhat cha 
jong seilou, lunghang tah in adalhatai. Lhisoh 
pummin lekhathot chu aki pommin amaiso ah lung 
lhaina maiso ahung doh jenge. 


Naran ahung lhun leh ajinu hichan geija ana 
damo amu chu aking jenge, themgao (Maibi) beh 
ana kou lou vu chu a oimo lheh jenge. 


Louthempu aga puijun, Indan chu mi adim 
jenge. hinla koima auhpoh aumpoi. Song milim 
bangin koima achatloh aum poi. Mijouse chu alhisoh 
soh keijui. Hinla Leirik tehpi vang mipi lah a chun 
aki mudoh poi. Hoitah a avetlhah jou phat in lou- 
thempun, “Lou peh ding ahah sa lheh e” atileh Naran 
akin lap jengin “Ahile louthempu agah ti leh, “Kicha 
hih in ajeh chu tua lhah lha ijat ham jouse insung 
mi khat na napun be diu ahitai” ahin ti-e. 


Atah mong mong hinam ? Louthempu, tin Naran 
in agah veldoh kitne. 


Chupet tah chun Leirik tehpi ahung kisenlut 
the thu in, mipin avet dan u achom lheh jengtai. 

Louthempun jong, “adih dan hi mijousen lhagup 
jou lang leh imu doh diu ahitai” chutah chun indan 



THADOU-KUKI LITERATURE 


sung chu huilhi nem heo cha hung nung a pahcha 
gim namtui tah in alodim abang jenge. 

Leirik jong ahung oldom tan ahi. Avella thil chap 
dehduh ho chu aning akihal lheh in oltah in akipat 
doh in kong le bel gasop ding agot le atehpi ahung 
lhailut nin a-op achum in, vo pathen ipi bol kisa 
hahin ? Kon nang kongsop a nasol ham ? Chen lang 
tinmei khu ga ki oi tan, mei a-am tai, nakengto 
dapsah hiuh in ahung ti-e. 

Kong le bel chu akhut na kon chun asalhah peh 
jenge. Leirik jong anuijin, anagenthei laija ana kipah 
a atehpi ma ma chu ahijeh chun meichu aki oijin 
asam anung langa konin ama langah ageh lalhan 
ahi. Kiletsah na tah khat sei louva anei chu “Keihi 
phat chumkhat jouleh koiham nupi ahi eiti lou 
dingah”. 

Tunvang huipi ijat nung jong leh kajipa hi tonsot 
na ama hi jing ding ahitai ti tahsanna lentah aneitai. 
Lung theng sella ajipa komah, “Ipin nahin hen denna 
hung vah lou nahim” tin adong. 



SONGTHOP LAH A PAHCHA 


Jingkah kinho kichai jou bep ahi. Jinglam nidan 
somlekhat vel hinte. Phat sotpi damlouna a kona ka 
hung damdoh panbep ahin, tuni vang phaten kikisil 
hen tia kagel ahi. Kakisil louna ni sotpi ana hitai. 
Kisilna munna ka lutna ka lu(sam) kagah soppan 
panleh masanga kanajah jing jengsa aw khat, 
“Iteima” ibema (He-o) “Ka-u inna umam?” ti pam 
lama ka jan ahi. 

Kate, michihdah Innna nhn hitei kitna fi-n 

keiman kagelin ahi. Mikisil kon ahiloule anneh kon 
tilouva hungjia mi asuhboiji hi ama ngaina ahi. Kho 
khat veng khatna kana chenkhom jeh un ami hina 
sotna patna kanahet ahitai. Tun keiman ji le cha ka 
neitai, ahijengvangin ei suhboi hi tuni chan geiyin 
angadeh hihlaiye. Phat atamjon kolphe banga gangin 
ahungin, vanging bangin chomkhat aham letlut nin 
achemang paikit jitai. Tunia jong hi donkhat neh 
khat aneija hung khattou ham tin ka gelleh ka 
lungdong manin ahi. 

Ka umpiu numei chapangnun adonbutna aw chu 
kegah jan. “Kapinu akisil pet ahi”. Amanu thusei 
chu donse louhelin ahin sei kitnin, “Itihchan kisil 
kigoa ham ? Kaki non ahi. Kisa jouloi dingin seipeh 

in.” Poh thethua akihou lhon chu kagah jan ahi. 

Thu kiseiho chu kagelleh lam khatnin ka nui ajan 
ahi. Kidangtah umchan ahi. Mi khatnin achom khat 
henga kimanchah dingdan aseipeh chu koitobang 
chun koi henga abolleh hichu mihemte chonna dola 
adih ahi ti het hahsatah ahi. Ka lunggel hitihin jong 
aume; hina kibang le lunggel kibang miho chu akivop 

theiyun ahi, tia kisei ahi. Achutile hiche mipa toh 
keima hi ipinba ei kankhom lhonham ? Ama hoilaiya 
kidalhaa chule tua keima hoilaiya ka um ham ka 
kikah Ihonna onghom lentah aumin ahi. Aman phat 
khat khatle hitobanga ei suhboi jing hi ipi lunggel 
kineiya ham ti kahedoh joupon ahi. 


Kaneolaiya patna keiman amahi kanaopa banga 

O U i Ul of 1 n t nlni 1 Aia rf 

KcLildgci din. iiibiicpnai icxi Uiun clxxIclx! 

(He-o)” tin ei nakoujin ahi. Itih phatna patna ‘Iche’ 
tia eikou chu ‘Iteima’ Ibema’ a akhel ham ti kaiman 
jong kageldoh joutapoi. Amavang hichu tun thusim 
lui tobang ahitai. Kahinkho hoilai mun penna chu 
ama hung lutkha ham tijong kahedoh joudeh pon 
ahi. Kum tampi che nung sanga jong ka henga hunga 
‘Kachan dingdol neipen’ ti ah bangin tun ka angsung 
tah a adingin ahi. 


Kimupi dinga kahung dohle sam bahletlut le 
mitsan kei kuiyin anadingin ahi. Akaka jeh ham 
ahiloule imut loujeh hamvang akihe poi. Ka khut 
teni ahin tuhin? “Iteima’ Ibema (He-o), ka chanu 
hatah a adammo thu kajai Iteima’ Ibema inneipu 
chu doctor ahi. Nei lungsetnin lang, ka.cha.nuve din 
nei hin solpeh teiyin”. tin ahin seiyin ahi. Hitobang 
ngailutna thucheng ama a kona ahungdohding hi 
tahsan umlouhel, ahi. Ajehchu amatoh sotpi hung 
kikivopma kahin amihina kahetchenvel ahi. Akidang 
lheh e Songthop lah a jong pahcha a pah e. 


Keiman jong, “Khongaiyi tadin. Aman chapang 
chu ahungvet teiding ahi. Cha naneilam keihon ka 
nahe hihbeh ui. Itebep hitam”. tin ka donbutnin ahi. 


Chuin aman, “Hichethu chu olin kihoulim 
tahite. Doctorpa chu toh neikimu tosah in,” ati. 

“Nangman nahetsa ma bangin ama tu phatnin 
inna aumjipoi. Hijongle ahungtengle nangma 
thonmoa nakilhonpi teiding ahi”. 




114 


THADOU-KUKI LITERATURE 


“Akhoh Ihehjenge. Itih phatle hunglhung ding 
ham”? 

“Nidan kah khat le ni sungin hunglhung tante. 
Ajoule hungkit maitan. Ahunglhun lhunleh ana sei 
tange”. 

“Achutile chetange” atin kinung heikit louhelin 
kinotah’ in achedoh tai. 


Ka inneipu ahung phatnin thuchen chu kasei 
tai. Amanjong, “Hiche mipa chu ong? Aman cha anei 
ham”? tin ahin seiye. 


“Keiman jong kahechom dehpoi. Hiche mingol 
thusei chu koiyin atahsan dingham” 

Sun an kaneh jouvuva kanorn um petnun amapa 
chu ahunglhung paikittan ahi. Kiphatlamna nei 
louhelin lupna indan sunga ahunglut jengin, 
“Taibungo (He-o), che tahite,” tin ahin seiyin ahi. 


“Ipidia chuti kinoa nahim ? Khongaiyin, 
kihoumat tadi hite. Itih a na panna chule iti dammo 
a ham tibeh seitangem. Thu iti umam tijong kihe 
louhela che tahite na ti jeng chu”. 


‘ 4 ToiKnnrfo V^imonlnnrf 

1 UXUUUgU ^JL , 1VV/1111U.11J V/II^ 


Vq Vi oolanm rlpla 


poi. Mi khatnin eiseipeh ahi. Nachanu chu adammon 
alel Ihehjenge, atin ahi. Anatna hi ni get ni ko vel 
hitaleh akilome. Keikoma jong aumpoi, anu toh 
Sekmaiya uma ahi” ati. 


“Achutile damjong anadam tavehta”. 

“Ahipoi, ahipoi, Taibungo (He-o). Nahung tei 
ngaiyhinte. Nakhoh lheh a hileh akilome”. 


“Datmo umtah mi nahi. Ka umkhom pouve jong 
natin, alangkhatna n mit tah’a namu bangin ana 
khoh lhehe jong nati kitnin. Henge chena hite, hinla 
kigotna din nidan keh khatbeh gah khongai tadin”. 

















